റിപ്പോര്‍ട്ട് വന്നു; ശിഖര് ധവാന് ലോകകപ്പില് നിന്ന് പുറത്ത് • ഇ വാർത്ത | evartha\nഓസ്‌ട്രേലിയക്കെതിരായ മത്സരത്തില് പരിക്കേറ്റ ഓപ്പണര് ശിഖര് ധവാന് ലോകകപ്പിലെ ശേഷിക്കുന്ന മത്സരങ്ങള് നഷ്ടമാകും. കൈവിരലിനേറ്റ പരിക്കാണ് ഇടംകൈയന് ഓപ്പണര്‍ക്ക് തിരിച്ചടിയായത്. പരിശോധനയില് ധവാന്റെ കൈവിരലിന് പൊട്ടലുണ്ടെന്ന് കണ്ടെത്തി.\nമൂന്നാഴ്ചത്തെ വിശ്രമമാണ് ഡോക്ടര്‍മാര് നിര്‍ദ്ദേശിച്ചിരിക്കുന്നത്. ധവാന് പകരം വിക്കറ്റ് കീപ്പര് ബാറ്റ്‌സ്മാന് ഋഷഭ് പന്തിനെ ടീമില് ഉള്‍പ്പെടുത്തിയേക്കുമെന്നാണ് റിപ്പോര്‍ട്ട്. ഓസ്‌ട്രേലിയയ്‌ക്കെതിരായ മത്സരത്തിനിടെ പാറ്റ് കമ്മിന്‍സിന്റെ പന്തുകൊണ്ടാണ് ധവാന് പരിക്കേറ്റത്.\nപ്രാഥമിക ചികില്‍സ നേടിയ ശേഷം ധവാന് ബാറ്റിങ് തുടര്‍ന്നുവെങ്കിലും ഫീല്‍ഡിങ്ങിന് ഇറങ്ങിയിരുന്നില്ല. ധവാന്റെ സെഞ്ചുറി മികവിലാണ് ഇന്ത്യ ഓസ്‌ട്രേലിയയെ തോല്‍പിച്ചത്. ട്രെന്‍ഡ്ബ്രിഡ്ജില് മറ്റന്നാളാണ് ഇന്ത്യ ന്യൂസിലന്‍ഡ് മല്‍സരം. ധവാന്റെ അഭാവത്തില് രോഹിത് ശര്‍മയ്‌ക്കൊപ്പം കെ.എല്.രാഹുല് ഓപ്പണ് ചെയ്യും.


ബഹ്‌റൈനില് ചൊവ്വാഴ്ച മുതല് ഈ വര്‍ഷാവസാനം വരെ നീളുന്ന പൊതുമാപ്പ് പ്രഖ്യാപിച്ചു | long term amnesty announced in Bahrain\nBahrain, First Published 8, Apr 2020, 12:41 AM\nകൊവിഡിന്റെ പശ്ചാത്തലത്തില് ബഹ്‌റൈനില് ചൊവ്വാഴ്ച മുതല് ഈ വര്‍ഷം അവസാനം വരെ നീളുന്ന ദീര്‍ഘമായ പൊതുമാപ്പ് നിലവില് വന്നു. ഇന്ത്യക്കാരടക്കമുള്ള വിദേശികള്‍ക്ക് ഇളവ് കിട്ടും\nമനാമ: കൊവിഡിന്റെ പശ്ചാത്തലത്തില് ബഹ്‌റൈനില് ചൊവ്വാഴ്ച മുതല് ഈ വര്‍ഷം അവസാനം വരെ നീളുന്ന ദീര്‍ഘമായ പൊതുമാപ്പ് നിലവില് വന്നു. ഇന്ത്യക്കാരടക്കമുള്ള വിദേശികള്‍ക്ക് ഇളവ് കിട്ടും. അതേസമയം തന്നെ കൊവിഡ് പ്രതിരോധ പ്രവര്‍ത്തനങ്ങളും ബെഹ്‌റൈന് ഊര്‍ജിതമാക്കി. ഇതിന്റെ ഭാഗമായി വ്യാഴാഴ്ച രാത്രി മുതല് എല്ലാവരും മാസ്‌ക് ധരിക്കല് നിര്‍ബന്ധമാണെന്ന് വ്യവസായ-വാണിജ്യ മന്ത്രി സായിദ് ബിന് റാഷിദ് അല് സയാനി വാര്‍ത്താ സമ്മേളനത്തില് അറിയിച്ചു.\nരോഗമുളളവര് മാത്രം മാസ്‌ക് ധരിച്ചാല് മതിയെന്ന ലോകാരോഗ്യ സംഘടനയുടെ മുന് അഭിപ്രായം പുതിയ പഠനങ്ങളുടെ അടിസ്ഥാനത്തില് മാറിയിട്ടുണ്ടെന്ന് ടാസ്‌ക് ഫോഴ്‌സ് അംഗം ലെഫ്റ്റനന്റ് കേണല് ഡോ. ഡോ മനാഫ് അല്‍ഖഹ്താനി പറഞ്ഞു.ഓസ്ട്രേലിയ, ചില ഏഷ്യന്-കിഴക്കന് യൂറോപ്യന് രാജ്യങ്ങള് എന്നിവിടങ്ങളില് മാസ്‌ക് നിര്‍ബന്ധമാക്കിയത് ഗുണകരമായെന്നാണ് മനസ്സിലാക്കുന്നത്.\nഫാര്‍മസികളില് മാസ്‌ക് ലഭ്യമാക്കും. ഇതിന് പുറമെ വീടുകളിലുണ്ടാക്കുന്ന മാസ്‌കും ഉപയോഗിക്കാം.ഏപ്രില് ഒമ്പത് വരെ അടച്ചിടണമെന്ന് ഉത്തരവിട്ടിരുന്ന സിനിമാ ശാലകള്, ജിം, സലൂണ് തുടങ്ങിയവ തുറക്കുന്നതിനുളള നിരോധനം തുടരും. സൂപ്പര് മാര്‍ക്കറ്റുകള്, ബേക്കറി,ബാങ്ക് തുടങ്ങിയവ തുടര്‍ന്നും തുറക്കാമെങ്കിലും മന്ത്രാലയത്തിന്റെ മാര്‍ഗനിര്‍ദ്ദേശങ്ങള് പാലിക്കണം.\nഇവിടങ്ങളിലെ ജീവനക്കാര്‍ക്കും ഉപഭോക്താക്കള്‍ക്കും മാസ്‌ക് നിര്‍ബന്ധമാണ്. സാമൂഹിക അകലം പാലിക്കാനുളള സംവിധാനവും വേണം. കമ്പനികള്‍ക്കും ഈ നിര്‍ദ്ദേശങ്ങള് ബാധകമാണ്. വാഹനങ്ങളില് കൊണ്ടുപോകുന്ന തൊഴിലാളികളുടെ എണ്ണം കുറക്കണമെന്ന നിര്‍ദ്ദേശം നല്‍കിയതായും മന്ത്രി അറിയിച്ചു. രോഗികളുടെ എണ്ണം ചില ദിവസങ്ങളില് കൂടുതലാണെങ്കിലും കാര്യങ്ങള് പൂര്‍ണമായും നിയന്ത്രണത്തിലാണെന്ന് ആരോഗ്യ മന്ത്രി ഫായിഖ ബിന്‍ത് സായിദ് അല് സാലിഹ് അറിയിച്ചു\n.രോഗമുക്തരാകുന്നവരുടെ കാര്യത്തില് ബഹ്‌റൈന് അന്താരാഷ്ട്രതലത്തില് തന്നെ മുന്നിലാണ്. സല്‍മാബാദ്, ഹിദ്ദ് തുടങ്ങിയ ലേബര് അക്കമഡേഷനുകളിലുളളവരെ കൃത്യമായി നിരീക്ഷിച്ചു വരുകയാണ്. ശാസ്ത്രീയ രീതി അവലംബിച്ച് നടത്തുന്ന റാന്‍ഡം ടെസ്റ്റും രോഗവ്യാപനം തടയും. ഡോ. ജമീല അല് സല്‍മാനും വാര്‍ത്താ സമ്മേളനത്തില് പങ്കെടുത്തു.\nLast Updated 8, Apr 2020, 12:41 AM


News desk ChanneliamJune 13, 2020\nഗ്രാജുവേഷൻ പൂർത്തിയാക്കി ഇറങ്ങുന്ന വിദ്യാർത്ഥികളോട് വിർച്വൽ കോൺഫ്രൻസിൽ സാസാരിക്കവേ ഇന്ത്യയിൽ നിന്ന് Stanford യൂണിവേഴ്സിറ്റിയിൽ വന്നകാലം മുതൽ Google CEO എന്ന പദവി വരെ തന്നെ നയിച്ചതെന്താണെന്ന് Sundar Pichai പങ്കുവെച്ചു. US മുൻ President Barack Obama, Michelle Obama, singerഉം aactressസ്സമുായ Lady Gaga, South Korean band BTS എന്നവരൊക്കെ വെർച്വലി ഷെയർ ചെയ്ത പ്ലാറ്റ്ഫോമിലാണ് Sundar Pichai തന്റെ ബാല്യ കൗമാര കാലങ്ങൾ ഓർത്തെടുത്ത് സംസാരിച്ചത്\nയുവതലമുറയോട് Pichai പറയുന്നത്\nഇപ്പോഴത്തെ സാഹചര്യത്തിൽ ഭാവിയെക്കുറിച്ച് പ്രതീക്ഷ കൈവിടാതിരിക്കുക. പല കാലങ്ങളിലും മനുഷ്യർ ഇതുപോലെയുള്ള സാഹചര്യങ്ങളെ കടന്നുവന്നതാണെന്ന് ഓർക്കണം. ഒന്നെനിക്ക് ഉറപ്പുണ്ട്. ഓരോ തലമുറയുടേയും അറിവ് ഉൾക്കൊണ്ടുകൊണ്ടാണ് അടുത്ത തലമുറ വളരുന്നത്. ലോകത്തെ പുതിയ തലത്തിലേക്ക് നയിക്കാൻ കെൽപ്പുള്ളവരാണ് നിങ്ങൾ. ടെക്നോളജിയുടെ പുതിയ തലങ്ങൾ കണ്ടെത്താൻ പ്രാപ്തിയുള്ളവരാണ് നിങ്ങൾ. ശുഭാപ്തിവിശ്വാസ്തതോടെ മുന്നോട്ട് നോക്കണമെന്നും പിച്ചൈയ് പറഞ്ഞു.\nമുന്നോട്ടുള്ള യാത്ര എളുപ്പമായിരുന്നില്ല\nഎന്റെ ബാല്യത്തിൽ ടെക്നോളജി എനിക്ക് കൈയ്യെത്തും ദൂരത്തായിരുന്നില്ല. പത്താം വയസ്സിലാണ് ആദ്യമായി ടെലിഫോൺ ഉപയോഗിക്കുന്നത്. അമേരിക്കയിലെ ഗ്രാജുവേറ്റ് സ്കൂളിലെത്തുന്നത് വരെ കംപ്യൂട്ടർ ഈസി അക്സസായിരുന്നില്ല. ഒരൊറ്റ ചാനൽ മാത്രം കിട്ടുന്ന ടെലിവിഷൻ. ലക്ഷക്കണക്കിന് ചാനലുകളും സോഷ്യൽ മീഡിയ കണക്റ്റിവിറ്റിയുമുള്ള ഇന്നത്തെ ഈ സഹചര്യം സ്വപ്നത്തിൽ പോലും കാണാനാകുമായിരുന്നില്ല.\nപക്ഷെ നോക്കൂ, ഇന്നത്തെ തലമുറ വളരുന്നത് എല്ലാ തരത്തിലുമുള്ള കംപ്യൂട്ടറിനും മൊബൈൽ ഫോണിനും നടുവിലാണ്. എവിടെനിന്നും എന്തും ഈ ലോക്തതുള്ള എന്തിനെക്കുറിച്ചും കംപ്യൂട്ടറിനോട് ചോദിച്ച് ഉത്തരം തേടാവുന്ന കാലത്താണ് നിങ്ങൾ .\nഎന്റെ പിതാവിന്റെ ഒരു വർഷത്തെ സാലറി വേണമായിരുന്നു ആദ്യമായി വരുമ്പോൾ അമേരിക്കയിലേക്ക് ഫ്ളൈറ്റ് ടിക്കറ്റെടുക്കാൻ. ഒന്നാലോചിച്ച് നോക്കൂ, ഗ്രാജുവേഷന് വേണ്ടി അമേരിക്കയിലേക്ക് വരാൻ സാധിച്ചപ്പോഴാണ് ഞാൻ ആദ്യമായി പ്ലെയിനിൽ കയറുന്നത്. ഇവിടെ എത്തുമ്പോൾ എല്ലാം എന്നെ അതിശയിപ്പിക്കുന്നതായിരുന്നു, പലപ്പോഴും താങ്ങാൻ പറ്റാത്തതും വളരെ എക്സ്പെൻസീവും. വീട്ടിലേക്ക് ഒന്ന് വിളിക്കണമെങ്കിൽ മിനുറ്റിന്2ഡോളർ ചിലവുവരും. ഒരു ബാക്ക് പാക് വാങ്ങാൻ എന്റെ പിതാവിന് ഒരുമാസത്തെ ശമ്പളം മുഴുവൻ ഇന്ത്യയിൽ നിന്ന് അയച്ചുതരേണ്ട അവസ്ഥയായിരുന്നു. വീട്ടുകാരേയും സുഹൃത്തുക്കളേയും എല്ലാം എനിക്ക് വല്ലാതെ മിസ് ചെയ്തു. പക്ഷെ എനിക്കിഷ്ടമുള്ളപ്പോൾ കംപ്യൂട്ടർ അക്സസ് ചെയ്യാം. ഇന്റർനെറ്റ് ഉണ്ട്.\nടെക്നോളജിയിലെ പാഷനാണ് നയിച്ചത്\nടെക്നോളജിയുടെ സാധ്യത എനിക്ക് മനസ്സിലാക്കി തന്ന സമയം കൂടിയയായിരുന്നു അത്.27 വർഷം മുമ്പ് അമേരിക്കയിലെ കാലിഫോർണിയയിൽ വന്നിറങ്ങിയ ഒരിന്ത്യൻസ്റ്റുഡന്റിൽ നിന്ന് ഗൂഗിൾ സിഇഒ എന്ന നിലയിൽ ഇവിടെ നിന്ന് നിങ്ങളോട് സംസാരിക്കുന്നത് വരെ എന്നെ നയിച്ചത് ടെക്നോളജിയോടുള്ള അടങ്ങാത്ത പാഷനും തുറന്ന മനസ്സുമായിരുന്നു. മാതാപിതാക്കൾ നിങ്ങൾ എന്താകമമെന്ന് ആഗ്രഹിക്കുന്നതോ, ഫ്രണ്ട്സ് എന്ത് ആകാൻ ആഗ്രഹിക്കുന്നുവെന്നോ , സമൂഹം നിങ്ങളെ എന്തായി കാണാൻ ആഗ്രഹിക്കുന്നവെന്നോ അല്ല നോക്കേണ്ടത്, നിങ്ങളുടെ ഉള്ളിന്‌റ ഉള്ളിൽ എന്താകമെന്നാണ് ആഗ്രഹിക്കുന്നത്. അടങ്ങാത്ത പാഷൻ നിങ്ങളെ എവിടേക്കാണ് നയിക്കുന്നത്. അതായി തീരുക.\nഉണര്‍ന്നു പ്രവർത്തിച്ചാൽ വിജയമുറപ്പ്\nതുറന്ന മനസ്സുണ്ടാകുക, അക്ഷമരായിരിക്കുക, പ്രതീക്ഷ കൈവിടാതിരിക്കുക. എനിക്കിതേ പറയുവാനുള്ളൂ. ലോകത്തെ ചെയ്ഞ്ച് ചെയ്യാനുള്ള അവസരമാണ് നിങ്ങൾക്ക് മുമ്പിലുള്ളത്. ഇതാദ്യമല്ല, വൈകാരികവും ഹൃദയസ്പർശിയുമായ വാക്കുകളിൽ പിച്ചെയ് സംസാരിക്കുന്നത്. ലോകമെമ്പാടും ആദ്ദേഹത്തിന്റെ വാക്കുകൾക്ക് ഏറെ സ്വീകാര്യതയുമുണ്ട്.\n#sundarpichai Barack Obama\_ California channeliam Google Google CEO Lady Gaga pichai to students South Korean band BTS Sundar Pichai sundar pichai studen adress TAKE A CLOSER LOOK technology\nഹാർഡ് വെയർ സ്റ്റാർട്ടപ്പുകൾക്ക് 10 ലക്ഷം സഹായം\nIndian Hotels Company Limited (IHCL) forays into food delivery segment


കാട് – Page2– നേരിടം\nക്യാനഡയിലെ സംസ്ഥാനമായ ആല്‍ബര്‍ട്ടയില് സംഭവിച്ച കാട്ടുതീ ആദ്യമുണ്ടായിരുന്നതിന്റെ പത്തിരട്ടിയായി വളര്‍ന്നു. ക്യാനഡയിലെ എണ്ണ മണ്ണിന്റെ കേന്ദ്രത്തില് സ്ഥിതിചെയ്തിരുന്ന Fort McMurray യിലെ 88,000 ജനങ്ങളില് മുഴുവന് പേരേയും ഒഴുപ്പിച്ചു. കമ്പനികള് എണ്ണയുല്‍പ്പാദനം നിര്‍ത്തിയതിനാല് ക്യാനഡയുടെ ക്രൂഡോയില് ഉത്പാദനം 16% കുറഞ്ഞു. ഒരു ദിവസം കൊണ്ട് തീ 18,000 ഏക്കറില് നിന്ന് 210,000 ഏക്കറിലേക്കാണ് വളര്‍ന്നത്. കാലാവസ്ഥാ മാറ്റം കാരണമാണ് വര്‍ദ്ധിച്ച് വരുന്ന ഈ കാട്ടുതീ എന്ന് ശാസ്ത്രജ്ഞര് പറഞ്ഞു — സ്രോതസ്സ് democracynow.org\nTagged കാട്, കാട്ടുതീ, പരിസ്ഥിതി, വാര്‍ത്തLeaveacomment\nഉയര്‍ന്ന തുകയുടെ പ്രൊജക്റ്റായിട്ടുകൂടി കോംഗോ തടത്തിലെ ജൈവവവൈവിദ്ധ്യവും, സായുധരായ ഗാര്‍ഡുകള്‍ക്ക് പ്രാദേശീക ജനങ്ങളുടെ ആവാസ വ്യവസ്ഥയും സംരക്ഷിക്കാനായില്ല. എന്ന് ബ്രിട്ടണിലുള്ള Rainforest Foundation (RFUK) വ്യക്തമാക്കി. അന്തര് ദേശീയ ദാദാക്കളില് നിന്ന് കോടിക്കണക്കിന് ഡോളറായിരുന്നു ഈ പ്രൊജക്റ്റിന് ലഭിച്ചത്. കാമറൂണ്, മദ്ധ്യ ആഫ്രിക്കന് റിപ്പബ്ലിക്ക്, ഡമോക്രാറ്റിക് കോംഗോ റിപ്പബ്ലിക്ക്, ഗബോണ്, കോംഗോ റിപ്പബ്ലിക്ക് ഏന്നീ രാജ്യങ്ങളിലെ ജനങ്ങളുമായി ഗവേഷകര് 18 മാസം അഭിമുഖം നടത്തുകയും അതിന്റെ റിപ്പോര്‍ട്ട് Protected Areas in the Congo Basin: Failing … Continue reading ആഫ്രിക്കയിലെ മഴക്കാടുകള് സംരക്ഷിക്കാനായുള്ള അമേരിക്കയുടെ ധനസഹായത്താലുള്ള പദ്ധതി പരാജയമായിരുന്നു →\nTagged കാട്, പരിസ്ഥിതി, വാര്‍ത്ത, സംരക്ഷണംLeaveacomment\nPosted on April 20, 2016 April 17, 2016 by admin\nTagged കാട്, പരിസ്ഥിതിLeaveacomment\nറിക്കേ, ഒരു പ്രാവശ്യം കൂടി പ്രാര്‍ത്ഥിക്കൂ! National Interagency Fire Center (NIFC)ന്റേയും NASA യുടെയും കണക്കനുസരിച്ച് 91 ലക്ഷം വനം കത്തിച്ചാമ്പലായി. 1960 ന് ശേഷം മൂന്നാമത്തെ ഏറ്റവും വലിയ കാട്ടുതീയുണ്ടായ വര്‍ഷമായിരുന്നു 2012. വലിയൊരു ഭൂപ്രദേശം തീയില് അമര്‍ന്നെങ്കിലും തീപിടുത്തത്തിന്റെ ശരാശരി എണ്ണം കുറവാണ്, 55,505. ജനുവരി 1 മുതല് ഒക്റ്റോബര് 31 വരെയുള്ള കാലത്തെ തീപിടുത്തത്തിന്റെ മാപ്പാണ് മുകളില് കൊടുത്തിരിക്കുന്നത്. പടിഞ്ഞാറാണ് വലിയ കാട്ടുതീയില് അധികവും ഉണ്ടായിരിക്കുന്നത്. അവിടെ മിന്നലും മനുഷ്യന്റെ പ്രവര്‍ത്തനങ്ങളും … Continue reading അമേരിക്ക കത്തുന്നു →\nTagged കാട്, കാട്ടുതീLeaveacomment\nPosted on February 4, 2012 September 23, 2017 by admin\nYann Arthus-Bertrand was appointed by the United Nations to produce the official film for the International Year of Forests. Following the success of Home which was seen by 400 million people, the photographer began producingashort 7-minute film on forests made up of aerial images from Home and the Vu du Ciel television programmes. … Continue reading കാടും മനുഷ്യനും →\nഎണ്ണ പ്രകൃതിവാതക പര്യവേഷണം പെറുവിലെ ആമസോണിന് ഭീഷണിയാകുന്നു\nPosted on September 20, 2010 December 19, 2014 by admin\n1960 - 70 കാലത്ത് പെറുവില് ഒരു എണ്ണ ബൂം നടന്നിരുന്നു. എവിടെ പര്യവേഷണം നടത്തണം എന്നതിന് നിയന്ത്രണമുള്ളതിനാല് അടുത്ത ദശാബ്ദങ്ങളില് ഫോസില് ഇന്ധന വേട്ട dwindled. രാജ്യത്തിന്റെ ജൈവവൈവിദ്ധ്യത്തില് വ്യാകുലതയുള്ളവര്‍ക്ക് അത് ആശ്വാസമായിരുന്നു. എന്നാല് അടുത്തകാലത്ത് വന്ന റിപ്പോര്‍ട്ട് അനുസരിച്ച് പെറു സര്‍ക്കാര് അവരുടെ രാജ്യത്തെ ആമസോണ് കാടിന്റെ 41% എണ്ണ പര്യവേഷണത്തിന് നല്‍കുന്നു എന്ന വാര്‍ത്ത വന്നു. അത്തരം ഖനനം ദുര്‍ബലമായ ജൈവവ്യവസ്ഥയെ തകരാറിലാക്കും. ആ പ്രദേശത്തെ ആദിവാസികളുടെ വീടുകളും തകരും. അഭൂതപൂര്‍വ്വമായ എണ്ണ … Continue reading എണ്ണ പ്രകൃതിവാതക പര്യവേഷണം പെറുവിലെ ആമസോണിന് ഭീഷണിയാകുന്നു →\nTagged എണ്ണ, കാട്Leaveacomment\nPosted on August 23, 2010 September 24, 2017 by admin\n50% സ്പീഷീസ് ആഗോളതപനം കാരണം ഭൂമിയിലെ കരയിലെ പകുതി സസ്യ സ്പീഷീസുകളും പകുതി മൃഗ സ്പീഷീസുകളും 2050 ഓടെ ഉന്‍മൂലനം ചെയ്യപ്പെടും എന്ന് ഒരു വലിയ പഠനം കണ്ടെത്തി. World Resources Institute ന്റെ കണ്ടെത്തലനുസരിച്ച് പ്രതിദിനം വനനശീകരണം കാരണം 100 സ്പീഷീസുകള് ഇല്ലാതാകുന്നു. പ്രകൃതിയിലെ എല്ലാ ജീവജാലങ്ങളും മഴക്കാടുകളെ ആശ്രയിച്ചാണ് ജീവിക്കുന്നത്. ഭൂമിയിലെ ഓക്സിജന്റെ 40% ഉത്പാദിപ്പിക്കുന്നത് ഉഷ്ണമേഖലാ മഴക്കാടുകള് ആണ്. രോഗ പരിഹാരം മഡഗാസ്കറിലെ മഴക്കാടുകളില് വളരുന്ന rosy periwinkle എന്ന ചെടിയില് നിന്ന് … Continue reading വനനശീകരണം →\nTagged കാട്, ജൈവ വൈവിദ്ധ്യം, വനനശീകരണം1 Comment\nTagged കാട്, ജൈവ വൈവിദ്ധ്യം, വനനശീകരണം, വന്യജീവികള്Leaveacomment


ഫയലുകൾ മരിച്ച രേഖകൾ ആവരുത്, തുടിക്കുന്ന ജീവിതങ്ങൾ ആവണമെന്ന് മുഖ്യമന്ത്രി...ഒക്ടോബർ രണ്ടിനകം വില്ലേജ് ഓഫീസ് സേവനങ്ങൾ ഓൺലൈനിൽ - The Political Editor\nഫയലുകൾ മരിച്ച രേഖകൾ ആവരുത്, തുടിക്കുന്ന ജീവിതങ്ങൾ ആവണമെന്ന് മുഖ്യമന്ത്രി…ഒക്ടോബർ രണ്ടിനകം വില്ലേജ് ഓഫീസ് സേവനങ്ങൾ ഓൺലൈനിൽ\nNo Comments on ഫയലുകൾ മരിച്ച രേഖകൾ ആവരുത്, തുടിക്കുന്ന ജീവിതങ്ങൾ ആവണമെന്ന് മുഖ്യമന്ത്രി…ഒക്ടോബർ രണ്ടിനകം വില്ലേജ് ഓഫീസ് സേവനങ്ങൾ ഓൺലൈനിൽ\nഫയലുകൾ മരിച്ച രേഖകൾ ആവരുത്. തുടിക്കുന്ന ജീവിതങ്ങൾ ആവണമെന്ന് മുഖ്യമന്ത്രി പിണറായി വിജയൻ. ഒക്ടോബർ രണ്ടിനകം സംസ്ഥാനത്തെ വില്ലേജ് ഓഫീസുകളിലെ മുഴുവൻ സേവനങ്ങളും ഓൺലൈനായി ലഭ്യമാക്കുമെന്ന് മുഖ്യമന്ത്രി പറഞ്ഞു. അഞ്ച് വർഷത്തിനകം വില്ലേജ് ഓഫീസുകൾ പൂർണമായും സ്മാർട്ടാക്കുമെന്നും അദ്ദേഹം പറഞ്ഞു. സംസ്ഥാനത്തെ വില്ലേജ് ഓഫീസർമാരുമായി വീഡിയോ കോൺഫറൻസ് വഴി സംസാരിക്കുകയായിരുന്നു മുഖ്യമന്ത്രി.\nഅന്യായമായി പണം വസൂലാക്കൽ മാത്രമല്ല അഴിമതി. ഒരേ സേവനത്തിനായി ജനങ്ങളെ പലതവണ ഓഫീസുകളിൽ വരുത്തുന്നതും ലഭ്യമായ അപേക്ഷകളിൽ സമയ ബന്ധിതമായി തീർപ്പ് കൽപ്പിക്കാത്തതും ഓൺലൈൻ അപേക്ഷയിൽ മതിയായ കാരണമില്ലാതെ ജനങ്ങളെ വിളിച്ചുവരുത്തി ബുദ്ധിമുട്ടിക്കുന്നതും അഴിമതിയുടെ ഗണത്തിൽപ്പെടും. ഫയലുകൾ സമയബന്ധിതമായി തീർപ്പാക്കാതെ സൂക്ഷിക്കുന്നതും അഴിമതിക്ക് അരങ്ങൊരുക്കലാണ്. ഇതൊന്നും അനുവദിക്കാനാവില്ല.\nസർക്കാർ സേവനങ്ങൾ സുതാര്യവും സമയബന്ധിതവും കാര്യക്ഷമവുമല്ലെങ്കിൽ പൊതുജനങ്ങൾക്ക് സർക്കാർ ഓഫീസുകളോട് അതൃപ്തി ഉണ്ടാവും. അത് സർക്കാരിനെതിരെയും അതൃപ്തി ഉണ്ടാക്കും. അപേക്ഷയുടെ മെറിറ്റ് അനുസരിച്ച് തീരുമാനമെടുക്കാതെ ചില ഏജന്റുമാരെ കാണേണ്ട നില നേരത്തെ ഉണ്ടായിരുന്നു. ഏതെങ്കിലും തരത്തിൽ ഇത്തരം ദുഷ്പ്രവണത കണ്ടാൽ വെച്ചുപൊറുപ്പിക്കില്ല. കർശനമായ നടപടികളുണ്ടാവും. ഇക്കാര്യത്തിൽ കൃത്യമായ നിരീക്ഷണ സംവിധാനം ഏർപ്പെടുത്തുമെന്നും മുഖ്യമന്ത്രി പറഞ്ഞു.\nരോഷം കൊള്ളുന്നവരുടെ ഉദ്ദേശ്യശുദ്ധി മാനിക്കുന്നു, പക്ഷേ ഇളവ് കൊടുത്താല്…\nമരംകൊള്ള : ജുഡീഷ്യല് അന്വേഷണം വേണം-പ്രതിപക്ഷം, യു.ഡി.എഫ് സംഘം 17-ന്…\nEnglish Summary: ALL SERVICES FORM VILLAGE OFFICES THROUGHONLINE BEFORE OCTOBER 2\n← മമത ബാനര്‍ജിയും സോഷ്യലിസവും തമ്മിലുള്ള വിവാഹം മറ്റന്നാള്…നടത്തിക്കൊടുക്കാന് കമ്മ്യൂണിസവും ലെനിനിസവും ഒപ്പം → ഡിഎഫ്ഒ ധനേഷ് കുമാറിനെ വീണ്ടും ഉൾപ്പെടുത്തി


'അവള് വരും' ഭൂതോച്ചാടന വേളയില് സാത്താന് പറഞ്ഞതുകേട്ട് എല്ലാവരും നടുങ്ങി. ആരാണ് ഈ അവള്? : Marian Pathram\nസാത്താന് ബാധിതയായ ഒരു യുവതിയില് നിന്ന് സാത്താനെ പുറത്താക്കാനുള്ള ശ്രമത്തിലായിരുന്നു ആ വൈദികനും സംഘവും. സാത്താന് ബാധ ഏറ്റവും രൂക്ഷമായ രീതിയിലാണ് ആ യുവതിയില് പ്രകടമായിരുന്നത്.\nനിരവധി ശ്രമങ്ങള്‍ക്ക് ശേഷമാണ് ഭൂതോച്ചാടനത്തിന്റെ അവസാനഘട്ടത്തിലേക്ക് പ്രവേശിച്ചത്. ഈശോയുടെ നാമത്തില് സാത്താനേ നീ പുറത്തുപോകുക എന്ന് വൈദികന് യുവതിയോട് ആജ്ഞാപിച്ചു. ഇല്ല ഞാന് പോകില്ല. യുവതി അലറി പറഞ്ഞു. രണ്ടാഴ്ചകൂടി എനിക്ക് സമയം വേണം. അവള് വരും. എങ്കിലേ ഞാന് പോകൂ. ഭൂതാവേശിതയായ യുവതി പറഞ്ഞു. മുറിയിലുണ്ടായിരുന്ന എല്ലാവരും അത്ഭുതപ്പെട്ടു.\nആരാണ് ഈ അവള്. സാത്താന് ആ പേരു പറഞ്ഞില്ല. എങ്കിലും എല്ലാവര്‍ക്കും പെട്ടെന്ന് തന്നെ മനസ്സിലായി സാത്താന് ഉദ്ദേശിച്ചത് ദൈവമാതാവായ പരിശുദ്ധ കന്യാമറിയത്തെയാണെന്ന്. പക്ഷേ സാത്താന് ഒരിക്കലും മാതാവിന്റെ പേര് പോലും ഉച്ചരിക്കാന് ധൈര്യമില്ല.\nകാരണം പുത്രനായ ഈശോയുടെ ഒപ്പം തന്നെ പരിശുദ്ധമാണ് മാതാവിന്റെ നാമവും. സാത്താന് ഒരിക്കലും മറിയത്തിന്റെ പേര് ഉച്ചരിക്കാന് തയ്യാറല്ല. ഒടുവില് ആ നിമിഷം എത്തി.മുറി മുഴുവന് നിശ്ശബ്ദമായി. യുവതി പറഞ്ഞു. അവള് വന്നു. ഭയചകിതമായ സ്വരമായിരുന്നു അവളുടേത്. ആ സ്ത്രീ ഉടനെ അലറിക്കരയാന് തുടങ്ങി. ഒന്നിലധികം സാത്താന്മാരുണ്ടായിരുന്നു അവളില്. മാതാവ് മുറിയിലെത്തിയതായി വൈദികനും സംഘവും മനസ്സിലാക്കി.\nഅധികം കഴിയാതെ യുവതി അലറിക്കരഞ്ഞുകൊണ്ട് നിലത്തേക്ക് വീണു. ക്രമേണ അവള് ശാന്തയായി. സാത്താന് അവളെ വിട്ടുപോയതായി വൈദികന് മനസ്സിലാക്കി. പരിശുദ്ധഅമ്മയുടെ സാന്നിധ്യത്തില് പിശാചിന് പിടിച്ചുനില്ക്കാന് കഴിയില്ലെന്നും.\nസര്‍വശക്തയായ അമ്മയുടെ നാമം വിളിച്ചപേക്ഷിക്കുക. സാത്താന് നമ്മെ വി്ട്ടുപോകും. മോണ്.സ്റ്റീഫന് റോസെറ്റിയുടെ കുറിപ്പില് പറയുന്നു.


ആലുവ പാലസില് മുഖ്യമന്ത്രി താമസിച്ച മുറിയുടെ വാതില് നന്നാക്കിയില്ല; പിഡബ്ല്യുഡി അസി.എന്‍ജിനീയര്‍ക്കു സസ്പന്‍ഷന്\nFri Nov 16 2018 07:40:29 GMT+0530 (IST)\nNarada Desk| Updated On: 2017-01-21 07:19:25.0 | Location :\nമുഖ്യമന്ത്രി താമസിച്ചിരുന്ന പാലസിലെ 107ാം നമ്പര് മുറിയുടെ വാതിലിന്റെ കുറ്റി പോയ വിവരം അദ്ദേഹത്തിന്റെ പേഴ്‌സണല് സ്റ്റാഫ് പൊതുമരാമത്ത് എ ഇയെ വിളിച്ചറിയിച്ചിരുന്നു. എന്നാല് കൃത്യസമയത്ത് അറ്റകുറ്റപ്പണി നടത്താതിരുന്ന എന്‍ജിനീയര് കുറ്റിയില് എണ്ണയിടാനുള്ള നടപടി മാത്രമാണു സ്വീകരിച്ചത്.\nആലുവ പാലസില് മുഖ്യമന്ത്രി പിണറായി വിജയന് താമസിച്ച മുറിയുടെ വാതില് അറ്റകുറ്റപ്പണി നടത്താനുള്ള നിര്‍ദേശം പാലിക്കാത്ത പൊതുമരാമത്ത് വകുപ്പ് എ ഇക്ക് സസ്‌പെന്‍ഷന്. പൊതുമരാമത്ത് വകുപ്പ് ബില്‍ഡിങ്സ് വിഭാഗം അസിസ്റ്റന്റ് എന്‍ജീനിയര് എഎസ് സുരയ്ക്കാണു സസ്‌പെന്‍ഷന്.\nകഴിഞ്ഞവര്‍ഷം ഡിസംബര് 30 മുതല് ജനുവരി ഒന്നുവരെയാണ് മുഖ്യമന്ത്രി ഈ മുറിയില് താമസിച്ചിരുന്നത്. 30നു രാത്രി ഉറങ്ങാന് നേരം വാതില് പൂട്ടാന് സാധിക്കാത്തതിനാല് പിറ്റേന്നുതന്നെ ഇതുസംബന്ധിച്ച് ജീവനക്കാരോട് അന്വേഷിച്ചിരുന്നു. സംഭവത്തില് വിശദീകരണം നല്‍കാന് നിര്‍ദേശം നല്‍കുകയും ചെയ്തു.\nതുടര്‍ന്ന്, വാതിലിന്റെ ജനലുകളുടെയും അറ്റകുറ്റപ്പണി നടത്താന് 2016 മെയില് തന്നെ തങ്ങള് നിര്‍ദേശം നല്‍കിയിരുന്നതാണ് എന്ന് ജീവനക്കാര് മുഖ്യമന്ത്രിയെ അറിയിക്കുകയായിരുന്നു. ഇതോടെയാണ് അസിസ്റ്റന്റ് എന്‍ജിനീയറെ സസ്‌പെന്‍ഡ് ചെയ്യാന് നിര്‍ദേശം നല്‍കിയത്.\nവാതിലിന്റെ കുറ്റിയും കൊളുത്തും ഏറെക്കാലമായി തകരാറിലാണെന്നു ടൂറിസം വകുപ്പ് 2016 മേയില് പൊതുമരാമത്തു വകുപ്പിനെ അറിയിച്ചിരുന്നെങ്കിലും ഫണ്ടില്ലെന്ന മറുപടിയാണു ലഭിച്ചത്. മുഖ്യമന്ത്രിയായിരുന്നപ്പോഴും പ്രതിപക്ഷ നേതാവായിരുന്നപ്പോഴും വിഎസ് പാലസിലെത്തിയാല് ഈ മുറിയായിരുന്നു ഉപയോഗിച്ചിരുന്നത്. അന്നും വാതിലിന്റെ കുറ്റി തകരാറിലായിരുന്നു.\npwd assistant engineer


രാജ്യം നേട്ടങ്ങള് സ്വന്തമാക്കുമ്പോള് വിമര്‍ശിക്കുന്നത് കോണ്‍ഗ്രസിന്‍റെ സംസ്കാരം- ജെപി നഡ്ഡ | Congress'' culture to ''attack'' Indians whenever country accomplishes record: Nadda\nരാജ്യം നേട്ടങ്ങള് സ്വന്തമാക്കുമ്പോള് വിമര്‍ശിക്കുന്നത് കോണ്‍ഗ്രസിന്‍റെ സംസ്കാരം- ജെപി നഡ്ഡ\nJun 23, 2021, 07:58 PM IST\nന്യൂഡല്‍ഹി: രാജ്യം ചരിത്രനേട്ടങ്ങള് സ്വന്തമാക്കുമ്പോഴെല്ലാം ഇന്ത്യയ്‌ക്കെതിരെ പരാമര്‍ശങ്ങള് ഉന്നയിക്കുന്നത് കോണ്‍ഗ്രസിന്റെ സംസ്‌കാരമാണെന്ന് ബിജെപി ദേശീയ അധ്യക്ഷന് ജെപി നഡ്ഡ. പ്രതിദിന വാക്‌സിനേഷന് കണക്കില് റെക്കേര്‍ഡ് നേട്ടം സൃഷ്ടിച്ചെന്ന കേന്ദ്രസര്‍ക്കാര് പ്രഖ്യാപനത്തിനെതിരെ മുതിര്‍ന്ന കോണ്‍ഗ്രസ് നേതാവ് പി ചിദംബരം രംഗത്തെത്തിയിരുന്നു. ഇതിനെ വിമര്‍ശിച്ചാണ് നഡ്ഡയുടെ പ്രതികരണം.\n'ഇന്ത്യ മുടന്തിനീങ്ങുകയല്ല, പൗരന്മാരുടെ കരുത്തില് കുതിക്കുകയാണ്. തിങ്കളാഴ്ചത്തെ റെക്കോര്‍ഡ് നേട്ടത്തിനു ശേഷമുള്ള അടുത്ത രണ്ട് ദിവസങ്ങളിലും രാജ്യത്ത് 50 ലക്ഷം ഡോസ് വാക്‌സിന് നല്‍കിയിട്ടുണ്ട്.' എന്നാല് ഇത് കോണ്‍ഗ്രസിന് ഇഷ്ടമായില്ലെന്നും അദ്ദേഹം കൂട്ടിച്ചേര്‍ത്തു.\nതിങ്കളാഴ്ച വാക്സിനേഷനില് റെക്കോര്‍ഡ് സ്ഥാപിക്കുന്നതിനായി ബിജെപി ഭരിക്കുന്ന സംസ്ഥാനങ്ങളില് അതിന് മുമ്പുള്ള ദിവസങ്ങളില് വാക്സിനേഷന് കാര്യമായി നടത്താതെ പൂഴ്ത്തിവെച്ചെന്ന ആരോപണം നിലനില്‍ക്കുന്നുണ്ട്. ഇതിന്റെ ചുവടുപിടിച്ചാണ് പി ചിദംബരം കേന്ദ്രത്തിനെതിരെ പരിഹാസമുന്നയിച്ചത്.\nഞായറാഴ്ച പൂഴ്ത്തിവെക്കും. തിങ്കളാഴ്ച വാക്സിനേഷന് നടത്തും. ചൊവ്വാഴ്ച വീണ്ടും പിന്നോട്ട് പോകും. അതാണ് പ്രതിരോധ കുത്തിവെപ്പിന്റെ ലോക റെക്കോര്‍ഡിന് പിന്നിലെ രഹസ്യം' എന്നായിരുന്നു ചിദംബരം ട്വീറ്റ് ചെയ്തത്. ഇതിനെതിരെയാണ് ബിജെപി ദേശീയ നേതാവ് രംഗത്തെത്തിയത്.\nരാജ്യത്ത് വാക്സിന് വിതരണത്തില് തിങ്കളാഴ്ച റെക്കോഡിടുകയും ചൊവ്വാഴ്ച ഗണ്യമായി കുറയുകയും ചെയ്തിരുന്നു. തിങ്കളാഴ്ച 88 ലക്ഷം ഡോസുകള് വിതരണം ചെയ്തപ്പോള് ചൊവ്വാഴ്ച വിതരണം ചെയ്യാനായത് 54.22 ലക്ഷം ഡോസ് വാക്സിനായിരുന്നു.\nContent Highlights: Congress'' culture to ''attack'' Indians whenever country accomplishes record: Nadda\nചോര്‍ത്തല് നടന്നോ ഇല്ലയോ? പ്രധാനമന്ത്രി പാര്‍ലമെന്റില് വിശദീകരിക്കണം- പി. ചിദംബരം\nഹര്‍ഷവര്‍ധന്‍റെ രാജി കോവിഡ് കൈകാര്യം ചെയ്യുന്നതില് പരാജയപ്പെട്ടെന്ന കുമ്പസാരം-പി ചിദംബരം


ജില്ലയില് കനത്ത മഴ തുടരുന്നു; വ്യാപക നാശനഷ്ടം – Kasaragod.com\nകാസര്‍കോട് : ജില്ലയില് കനത്ത മഴ. ഒരു വീട് പൂര്‍ണമായും 70 വീടുകള് ഭാഗികമായും തകര്‍ന്നു. 60 ഹെക്ടര് പ്രദേശത്തെ കൃഷിക്ക് നാശമുണ്ടായി. കളനാടില് അഞ്ച് വീടുകളിലെ താമസക്കാരെ മാറ്റിപ്പാര്‍പ്പിച്ചു. വിവിധ സ്ഥലങ്ങളില് വീടിന്റെ മതില് തകര്‍ന്നു. രാവിലെ തുടങ്ങിയ മഴ രാത്രി ഏറെ വൈകിയും നിര്‍ത്താതെ പെയ്യുകയാണ്. റോഡിലേക്ക് വെള്ളമൊഴുകി പ\nലയിടത്തും വെള്ളക്കെട്ടുണ്ടായി. ഇടയ്ക്കിടെ വൈദ്യുതി നിലച്ചതു ദുരിതമായി.\nജില്ലയിലെ ഏറ്റവും വലിയ പുഴയായ പയസ്വിനി മുക്കാല്‍ഭാഗവും നിറഞ്ഞു കഴിഞ്ഞു .ഇതു തന്നെയാണ് ഗ്രാമീണ ജലസ്രോതസ്സുകളായ തോടുകളുടെയും സ്ഥിതി. തോടുകളിലെല്ലാം ഒഴുക്ക് ശക്തമായി. കിണറുകളിലും തോടുകളിലും വെള്ളം നിറഞ്ഞു.\nഇതുവരെ വറ്റിക്കിടന്ന തുരങ്കങ്ങളില് പോലും വെള്ളം ധാരാളം.കാലാവസ്ഥാ നീരീക്ഷണ വകുപ്പിന്റെ കണക്കു പ്രകാരംകഴിഞ്ഞ ജൂണ് 1 മുതല് ജൂലൈ 19 വരെയായി 876.7മില്ലി മീറ്റര് മഴയാണ് ലഭിച്ചത്. ശരാശരി മഴയേക്കാള് 47% കുറവ്.\nതുടര്‍ച്ചയായ ദിവസങ്ങളില് അതിതീവ്ര മഴ പെയ്യുന്ന സാഹചര്യത്തില് വെള്ളപ്പൊക്കം, ഉരുള്‍പൊട്ടല് തുടങ്ങിയ പ്രകൃതി ദുരന്തങ്ങള്‍ക്ക് സാധ്യത വര്‍ധിക്കും. വേണ്ട മുന്‍കരുതല് എടുക്കാനുള്ള നിര്‍ദേശം സംസ്ഥാന ദുരന്ത നിവാരണ അതോറിറ്റി നല്‍കിയിട്ടുണ്ട്.\nPrevious സൗദിയില് മൂന്നുപേരുടെ വധശിക്ഷ നടപ്പാക്കി\nNext കാര്യംകോട് പുഴ നിറഞ്ഞു; താഴ്ന്ന പ്രദേശങ്ങള് വെള്ളപ്പൊക്ക ഭീഷണിയില്


കുടവയർ അത്ര നല്ലതല്ല; വയർ കൂടുന്നതിനു പിന്നിലെ കാരണങ്ങളും പരിഹാരവും അറിയാം | Belly fat | Weight loss\nകുടവയർ അത്ര നല്ലതല്ല; വയർ കൂടുന്നതിനു പിന്നിലെ കാരണങ്ങളും പരിഹാരവും അറിയാം\nമനോരമ ലേഖകൻ June 22, 2021 01:12 PM IST\nPhoto credit : CHIVI SEYFETTIN / Shutterstock.com\nകുടവയർ ആഢ്യത്വത്തിന്റെ പ്രതീകമായി കണ്ടിരുന്ന ഒരു തലമുറ ഉണ്ടായിരുന്നു. എന്നാൽ ഇപ്പോൾ എല്ലാവർക്കും അറിയാം ഈ കുടവയർ അത്ര നല്ല ലക്ഷണമല്ല എന്ന്. വയറിലെ ചർമത്തിനടിയിൽ കൊഴുപ്പ് അടിഞ്ഞുകൂടുന്നതാണ് കുടവയറിനു കാരണം. ഇതോടൊപ്പംതന്നെ വയറിനുള്ളിൽ ആന്തരികാവയവങ്ങളിൽ അടിഞ്ഞു കൂടുന്ന വിസറൽ ഫാറ്റ് എന്ന കൊഴുപ്പാണ് കൂടുതൽ അപകടകാരി.\n2020 മേയിൽ ജേണൽ ഓഫ് ന്യൂട്രിഷനിൽ പ്രസിദ്ധീകരിച്ച പഠനം പറയുന്നത് കുടവയറും പ്രമേഹവും തമ്മിൽ നേരിട്ടു ബന്ധമുണ്ടെന്നാണ്. ഉറക്കം കുറഞ്ഞാലും ശരീരഭാരവും കുടവയറും കൂടാൻ സാധ്യതയുണ്ട്. ശരീരഭാരം നിയന്ത്രിച്ചു നിർത്തുന്നതിൽ ഒരു പ്രധാന പങ്ക് ന്ലല ഉറക്കശിലങ്ങൾ ഉൾപ്പെട്ട‘സ്ലീപ് ഹൈജീൻ’ നിർവഹിക്കുന്നു. എത്ര മണിക്കൂർ ഉറങ്ങിയാലും രാവിലെ കൃത്യസമയത്ത് ഉണരുകയും കൃത്യമായി നിത്യകർമങ്ങളിൽ ഏർപ്പെടുകയും വേണം. ഹോർമോണുകളുടെയും തലച്ചോറിലെ ചില രാസവസ്തുക്കളുടെയും ശരിയായ പ്രവർത്തനത്തിന് ഇത് വളരെ ആവശ്യമാണ്.\nസ്റ്റിറോയ്ഡ് മരുന്നുകൾ, മാനസികാസ്വസ്ഥ്യങ്ങൾക്കുള്ള ചിലതരം മരുന്നുകൾ തുടങ്ങിയവ വിശപ്പു കൂട്ടുകയും കുടവയറിലേക്കു നയിക്കുകയും ചെയ്യും. അമിതമായ പുരിമുറുക്കത്തിന്റെ ഫലമായി ഉണ്ടാകുന്ന സ്ട്രെസ് ബെല്ലി, ഹോർമോൺ തകരാറുകൾ കൊണ്ടുണ്ടാകുന്ന കുടവയർ എന്നിവയുമുണ്ട്. മദ്യപാനവും പുകവലിശീലവും കുടവയറിലേക്കു നയിക്കുന്ന മറ്റു കാരണങ്ങളാണ്.\nസ്ത്രീകളിൽ കാണുന്ന കുടവയറിനു പ്രധാന കാരണം ഗർഭകാല പരിചരണവും പ്രസവശുശ്രൂഷയുമാണ്. ഗർഭകാലത്തു സ്ട്രെച്ച് ചെയ്തിരിക്കുന്ന വയറിലെ പേശികൾ പ്രസവത്തോടെ അയഞ്ഞു തൂങ്ങിയ അവസ്ഥയിലാകും. പ്രസവം കഴിഞ്ഞ് രണ്ടാഴ്ച മുതൽ ലഘുവ്യായാമങ്ങളും ആറാഴ്ച മുതൽ സാധാരണ വ്യായാമങ്ങളും ചെയ്യണം. അല്ലെങ്കിൽ വയറിലെ പേശികൾ സ്ഥിരമായി ദൃഢത നഷ്ടപ്പെട്ട് അയഞ്ഞു കിടക്കും. ഇത് നടുവേദനയിലേക്കു നയിക്കും.\nജോലിയുടെ സ്വഭാവവും കുടവയറും\nഒരു വ്യക്തിയുടെ ജോലിയും കുടവയറും തമ്മിൽ ബന്ധമുണ്ട്. കായികാദ്ധ്വാനം ഒട്ടുമില്ലാത്ത ഓഫിസ് ജോലിയോ മണിക്കൂറുകളോളം ഒരേ ഇരുപ്പ് ഇരുന്ന് ചെയ്യുന്ന ഐടി ജോലികളോ ചെയ്യുന്നവരിൽ കുടവയറിനുള്ള സാധ്യത കൂടുതലാണ്. ഇത്തരക്കാർ ഓരോ മണിക്കൂറിലും അഞ്ചു മിനിറ്റെങ്കിലും എഴുന്നേറ്റു നടക്കുകയോ സ്ട്രെച്ചിങ് വ്യായാമങ്ങൾ ചെയ്യുകയോ വേണം. തീരെ നടക്കാതെയും ശരീരം ഒട്ടും അനങ്ങാതെയും സുഖിച്ചു ജീവിക്കുന്നവർ ഒരു 30 വയസ്സ് പിന്നിടുമ്പോഴേക്കും പലപ്പോഴും കുടവയറിന്റെ അമിഭാരംകൂടി ചുമക്കേണ്ടി വരും.\nമൂന്നോ നാലോ നേരം ധാന്യങ്ങൾ അതായത് അരി, ഗോതമ്പ്, ഓട്സ് തുടങ്ങിയവയും കിഴങ്ങുകളും ഇഷ്ടംപോലെ കഴിച്ചുകൊണ്ടിരുന്നാൽ ചെറുപ്പത്തിലേ കുടവയർ പിടികൂടാം. ധാന്യങ്ങൾ രണ്ടു നേരമാക്കി പരിമിതപ്പെടുത്തുക. ഒരു നേരം പയറുവർഗങ്ങളോ പച്ചക്കറികളോ ഇലക്കറികളോ പഴങ്ങളോ കഴിക്കാം. കാർബോഹൈഡ്രേറ്റിന്റെ അളവു കുറച്ച് പകരം പ്രോട്ടീൻ കൂടുതലടങ്ങിയ ഭക്ഷണങ്ങൾ കഴിക്കാം. ഊർജ്ജം കുറഞ്ഞ ഭക്ഷണം ശീലമാക്കുന്നതാണ് കുടവയർ കുറയ്ക്കാൻ ഉത്തമം.\nEnglish Summary : Reasons behind belly fat


ലത്തീൻ ജനുവരി 20 യോഹ 2:1-12 ദൈവിക പരിചാരകർ | Catholic Church News Malayalam\nHome Reflections Reflection: Latin ലത്തീൻ ജനുവരി 20 യോഹ 2:1-12 ദൈവിക പരിചാരകർ\nലത്തീൻ ജനുവരി 20 യോഹ 2:1-12 ദൈവിക പരിചാരകർ\nഅവന്റെ അമ്മ പരിചാരകരോട് പറഞ്ഞു: “അവന് നിങ്ങളോടു പറയുന്നതു ചെയ്യുവിന് ” (യോഹ. 2:5).\nയേശു, മറിയം, ശിഷ്യന്മാർ, പരിചാരകർ, കലവറക്കാരൻ എന്നിവരാണ് കാനായിലെ കല്യാണവിരുന്നിലെ കഥാപാത്രങ്ങൾ. ദൈവികപദ്ധതികളോട് സഹകരിക്കേണ്ട ദൈവമക്കളെ ആണ് ‘പരിചാരകന്‘ പ്രതിനിധാനം ചെയ്യുന്നത്. ഈ അത്ഭുത സംഭവത്തിൽ വെള്ളം നിറച്ച കാര്യം മാത്രമേ പരിചാരകർക്ക് അറിയൂ. വെള്ളം എപ്രകാരമാണ് വീഞ്ഞ് ആയി രൂപാന്തരപ്പെട്ടത് എന്ന് അവർക്ക് അറിയില്ല.\nവെള്ളം അത്ഭുതത്തിലൂടെ പരിവർത്തനം സംഭവിച്ച് വീഞ്ഞായി മാറുന്നതുപോലെയാണ് ഒരു മനുഷ്യൻറെ ആന്തരികതയിൽ പരിവർത്തനം സംഭവിക്കുന്നത്. ദൈവമക്കൾ ഈ പരിവർത്തന പ്രക്രിയയിൽ തങ്ങളുടെ എളിയ ശുശ്രുഷകളിലൂടെ ദൈവത്തോട് സഹകരിക്കുന്ന പരിചാരകരാണ്.\nശൂന്യമായ കൽഭരണികൾ ശൂന്യമായ ഹൃദയങ്ങളുടെ പ്രതീകമാണ്. ശൂന്യമായ ഹൃദയങ്ങളിൽ സ്നേഹവും കാരുണ്യവും ആകുന്ന ജലം നിറയ്ക്കുന്ന പരിചാരകരാകണം ക്രിസ്തുശിഷ്യർ. ദൈവമക്കൾ ദൈവത്തോട് സഹകരിക്കുമ്പോൾ മനുഷ്യജീവിതങ്ങളിൽ പരിവർത്തനങ്ങൾ ഉണ്ടാകുന്നു. ആമ്മേൻ.


സംഘത്തിന് നേതൃത്വം നൽകിയ പ്യാരിയെയാണ് പൊലീസ് പിടികൂടിയത്.\n21 Mar, 2019 at 12:07 PM\nഓച്ചിറയില് പതിമൂന്നുകാരിയെ തട്ടിക്കൊണ്ടു പോയ സംഭവത്തില് പ്രതികള്‍ക്കെതിരെ പോക്‌സോ ചുമത്തി. മുഖ്യപ്രതിയായ മുഹമ്മദ് റോഷനൊപ്പം പിടിയിലായ അനന്തു, വിപിന്, പ്യാരി എന്നിവര്‍ക്കെതിരെയാണ് പോക്‌സോ ചുമത്തിയത്. പ്രതികളെ ഇന്ന് കോടതിയില് ഹാജരാക്കും.\nരാജസ്ഥാൻ സ്വദേശിനിയായ 13കാരിയെ തട്ടിക്കൊണ്ടുപോയ സംഘത്തിലെ ഒരാൾ കൂടി പിടിയിലായിരുന്നു. നിരവധി ക്രിമിനൽ കേസുകളിൽ പ്രതിയായ ഓച്ചിറ സ്വദേശി പ്യാരിയാണ് കസ്റ്റഡിയിലുള്ളത്. ഇയാൾക്കെതിരെ പൊലീസ് കാപ്പ ചുമത്തും. മുഖ്യപ്രതി റോഷനും പെണ്‍കുട്ടിക്കുമായി പോലീസ് ബംഗളുരു കേന്ദ്രീകരിച്ച് അന്വേഷണം തുടരുകയാണ്.\nകളിമണ് ശില്‍പ നിർമ്മാതാക്കളായ രാജസ്ഥാനി കുടുംബത്തിലെ പെണ്‍കുട്ടിയെ കഴിഞ്ഞ തിങ്കളാഴ്ച വീട്ടിൽ അതിക്രമിച്ച് കയറിയ നാലംഗ സംഘം തട്ടിക്കൊണ്ടുപോയെന്നാണ് പരാതി. വലിയകുളങ്ങരയിൽ ഇവർ താമസിച്ചിരുന്ന ഷെഡിന് മുന്നിലെത്തിയ നാലംഗ സംഘം പിതാവിനെ മർദിച്ച ശേഷം പതിമൂന്നുകാരിയായ കുട്ടിയെ കടത്തിക്കൊണ്ടു പോവുകയായിരുന്നു. ഈ സംഘത്തിന് നേതൃത്വം നൽകിയ പ്യാരിയെയാണ് പൊലീസ് പിടികൂടിയത്. നിരവധി ക്രിമിനൽ കേസുകളിൽ പ്രതിയായ ഇയാൾക്കെതിരെ ഗുണ്ടാനിയമമായ കാപ്പ ചുമത്തും. ക്രിമിനൽ കേസിൽ ജാമ്യത്തിലിറങ്ങിയ ശേഷമാണ് പെണ്‍കുട്ടിയെ തട്ടിക്കൊണ്ടുപോയ സംഘത്തിന് ഇയാൾ നേതൃത്വം നൽകിയത്.\nപ്യാരി പിടിയിലായതോടെ കേസുമായി ബന്ധപ്പെട്ട് മൂന്ന് പേർ പൊലീസ് കസ്റ്റഡിയിലായി. സംഘത്തിലുണ്ടായിരുന്ന അനന്തു, വിപിൻ എന്നിവരെ ചൊവ്വാഴ്ച വൈകിട്ടോടെ പിടികൂടിയിരുന്നു. പെണ്‍കുട്ടിയുമായി അടുപ്പമുണ്ടായിരുന്ന ഓച്ചിറ സ്വദേശി മുഹമ്മദ് റോഷനെയും പെണ്‍കുട്ടിയെയുമാണ് ഇനി കണ്ടെത്താനുള്ളത്. ഇവർ ബാംഗളൂരിലുണ്ടെന്ന വിവരത്തിന്റെ അടിസ്ഥാനത്തിൽ എസ്.ഐയുടെ നേതൃത്വത്തിലുള്ള സംഘം ബാംഗളൂരില് ക്യാമ്പ് ചെയ്യുകയാണ്. എന്നാല് പ്രതിയെ കുറിച്ച് യാതൊരു വിവരവും പൊലീസിന് ലഭിച്ചിട്ടില്ല. സംഭവത്തിൽ മനുഷ്യാവകാശ കമ്മീഷൻ സ്വമേധയാ കേസെടുത്തു.


നിങ്ങളുടെ തമാശ കൊണ്ട് ഒരാളുടെ ജീവൻ നഷ്ടമായാൽ ആ പാപബോധം ഒരു ശാപമാകും | Boolokam\nPremjith R Narayanan സംവിധാനം, എഡിറ്റിങ് ഇവ നിർവഹിച്ച ഷോർട്ട് മൂവിയാണ് To My X (to my ex lover). കളി കാര്യമാകുന്ന അവസ്ഥകൾ നമ്മുടെയൊക്കെ ജീവിതത്തിൽ ഉണ്ടാകാറുണ്ട്. എന്നാൽ കളി കാര്യമാകുമ്പോൾ ഒരാളുടെ ജീവിതവും ജീവനും തന്നെ നഷ്ടപ്പെട്ടാൽ എന്താകും സംഭവിക്കുക ? അതുതന്നെയാണ് ഈ ഷോർട്ട് മൂവിയുടെ ആശയവും. മൊബൈൽ ഫോൺ മാത്രം ഉപയോഗിച്ചു ലോക്ക്ഡൗൺ പരിമിതിക്കുള്ളിലാണ് ഈ ചിത്രം നിർമ്മിച്ചിരിക്കുന്നത്.\nഎന്തിനെയും പേടിയുള്ള ഒരു യുവാവ് . അവനു ചിലന്തിയെ പേടി, ഇരുട്ടിനെ പേടി, വീട്ടിലെ പട്ടിയെ പേടി ..ഇങ്ങനെ പേടിയില്ലാത്തത് ഒന്നുമില്ല. അവനു ചങ്ങാതിമാരും അധികമില്ല. . മൊത്തത്തിൽ ഉൾവലിഞ്ഞ ജീവിതം. അവന്റെ ആ പ്രശ്നം കാരണം അമ്മയും ചേട്ടനും കഠിന ദുഖിതർ ആണ്. അകാരണമായ ഭയം (ഫോബിയ) അവന്റെ ജീവിതത്തെ പ്രതികൂലമായി ബാധിച്ചുകൊണ്ടിരിക്കുമ്പോൾ ആണ് അവന്റെ ജീവിതത്തിലേക്ക് സോഷ്യൽ മീഡിയയിൽ നിന്നും അവൾ കടന്നുവരുന്നത്.\nTo My X ന് വോട്ട് ചെയ്യാൻ\nഒരു സൗഹൃദ അഭ്യര്ഥനയുടെ രൂപത്തിൽ വന്ന അവൾ പിന്നെ നിരന്തരം കോളുകളിലൂടെ അവന്റെ മനസ്സിൽ ഇടം നേടി. അവൻ അവളെ പ്രണയിക്കാൻ തുടങ്ങി. അവനിൽ നിന്നും ഭയങ്ങൾ വിട്ടകന്നു. അവനു അവളോടുള്ള ബന്ധം തീവ്രമാകാൻ തുടങ്ങിയപ്പോൾ അവൾ ഗുഡ് ബൈ പറഞ്ഞു പോയി.. നമ്മൾ ‘ഫ്രണ്ട്സല്ല്യോടാ …’ എന്ന സ്ഥിരം പല്ലവി പറഞ്ഞിട്ട്.\nമറ്റൊരു വിഷയം ഇവിടെ പറയുന്നത്, ഫേക്ക് ഐഡികളിൽ നിന്നുള്ള ഇത്തരം കളിപ്പിക്കലുകളാണ്. സോഷ്യൽ മീഡിയ കൈകാര്യം ചെയുന്നവർക്കു അറിയാം ഒരിക്കലെങ്കിലും അത് അനുഭവിക്കാതിരുന്നിട്ടുണ്ടാകില്ല. ചിലപ്പോൾ തമാശയ്ക്കും ചിലപ്പോൾ മറ്റെന്തെങ്കിലും തട്ടിപ്പുകൾക്കും ആണ് ഇത്തരം ഐഡികൾ പലരും ഉണ്ടാക്കുന്നത്. അതിനു ഇരയാകുന്നതോ കാര്യമറിയാതെ ഇവരെയൊക്കെ വിശ്വസിക്കുന്നവരും. സോഷ്യൽ മീഡിയ ദുരുപയോഗം സൈബർ ക്രൈമിൽ വരുന്നതാണ്. ഇപ്പോൾ നിയമംങ്ങൾ കുറേക്കൂടി കർശനമാക്കിയിട്ടുണ്ട് എന്ന് പറഞ്ഞാൽ പോലും ഇതിനെയൊക്കെ നിസാരവത്കരിക്കുന്ന ഒരവസ്ഥ ഇപ്പോഴും നിലനിൽക്കുന്നു.\nനിരാശയുടെ, പ്രണയ നൈരാശ്യത്തിന്റെ ചുഴിയിൽ അവൻ താണുതാണ് പോയി. ഒടുവിൽ ഒരു മുഴം കയറിൽ അവൻ മരണത്തിലേക്ക് പിടിച്ചു കയറി. പക്ഷേ അവന്റെ ചേട്ടൻ എന്തിനാണ് പശ്ചാത്തപിക്കാൻ നമ്മുടെ മുന്നിൽ വന്നിരിക്കുന്നത് ? അയാൾ ചെയ്ത തെറ്റാണ് ?\nഭയത്തെ ചികിത്സിക്കാൻ മനഃശാസ്ത്രത്തിൽ മരുന്നുകളുണ്ട്. ഭയത്തെ ഇല്ലാതാകേണ്ടത് മറ്റൊരു ദുരന്തത്തിലൂടെയല്ല. കളികൾ കാര്യമാകുന്നു… കാര്യമറിയാതെ പലരും ജീവൻ വിടുന്നു. ഇനിയും നിർത്താറായില്ലേ..ഈ മരണക്കളികൾ. ഒരുപക്ഷെ ഇത്തരം മരണക്കളികൾ ഇപ്പോൾ ഒരുപാട് അരങ്ങേറുന്നുണ്ട്. തല്ലുകൂടി പരിക്കുപറ്റിയ വിദ്യാർത്ഥി ആശുപത്രിയിൽ വച്ച് മരിച്ചുപോയെന്ന നുണകെട്ടു തല്ലിയവൻ ആത്മഹത്യചെയ്ത സംഭവം ഓർക്കുകയാണ്. ശരിക്കും തല്ലുകിട്ടിയവന് ഒന്നും സംഭവിച്ചിരുന്നില്ല.പ്രാഥമിക ചികിത്സയ്ക്ക് ശേഷം വിട്ടയച്ചു . എത്രയെത്ര ജീവനുകൾ കബളിപ്പിക്കലുകളിലും നുണകളിലും പൊലിഞ്ഞിരിക്കുന്നു. സൂക്ഷിക്കുക… നിങ്ങളുടെ തമാശകൾ കൊണ്ട് ഒരാളുടെ ജീവൻ നഷ്ടമായാൽ നിങ്ങളിൽ നിന്നും ആ പാപബോധം ഒരിക്കലും ഒഴിഞ്ഞുപോകില്ല…\nPremjith R Narayanan ബൂലോകം ടീവിയോട് സംസാരിക്കുന്നു\nPremjith R Narayanan\n“ഞാൻ തിരുവനന്തപുരം കഴക്കൂട്ടം മൺവിളയിൽ താമസിക്കുന്നു. ഷോർട്ട് ഫിലിമിന്റെ മേഖലയിൽ തന്നെയാണ് പ്രവർത്തിക്കുന്നത്.. പിന്നെ സൊമാറ്റോയിൽ പാർട്ട് ടൈം വർക്ക് ചെയുന്നുണ്ട്. മുൻപ് എയർപോർട്ടിൽ ആയിരുന്നു വർക്ക് ചെയ്തിരുന്നത്. പിന്നെ ഇതിനൊക്കെ വേണ്ടി വിട്ടതാണ്. എന്റെ അടുത്ത സുഹൃത്തുക്കൾക്കുണ്ടായ അനുഭവങ്ങൾ ആണ് ഈ ഷോർട്ട് മൂവി ചെയ്യാൻ പ്രേരിപ്പിച്ചത്. പക്ഷെ അത് ആത്മഹത്യയോളം വന്നിട്ടില്ല. പിന്നെ ഈ കഥയിൽ അതിന്റെ ഭീകരമായ വശം കാണിക്കാൻ വേണ്ടി ആത്മഹത്യയെ ഉൾക്കൊള്ളിച്ചതാണ്.”\n“ഞാൻ മുൻപും ചില ഷോർട്ട് മൂവീസ് ചെയ്തിട്ടുണ്ട്. അമ്മയൊരു അഭിനേത്രി ആണ്. അമ്മയുമൊത്തുള്ള ഷോർട്ട് മൂവീസ് ആണ് ചെയ്തിട്ടുളളത്. ഞാൻ മാത്രമായും മൂവി ചെയ്തിട്ടുണ്ട്. എന്റെ രണ്ടു സുഹൃത്തുക്കളുമായി ചേർന്നും ചില മൂവീസ് ചെയുന്നുണ്ട്. ഇതുവരെ മൊബൈലിൽ ആയിരുന്നു എങ്കിലും ഇപ്പോൾ ക്യാമറ മേടിച്ചു. അത് ഉപയോഗിക്കാൻ അറിയുന്ന ആളെ കണ്ടെത്തിയിട്ടു സാങ്കേതികതമായികുറച്ചു കൂടി നിലവാരമുള്ള ഷോർട്ട് മൂവി ചെയ്യണം എന്നുണ്ട്.”\n“എനിക്ക് അഭിനയത്തോടാണ് ഇഷ്ടം . അതിനു ശേഷമാണ് ഡയറക്ഷൻ. അഭിനയിക്കാൻ വേണ്ടി മാത്രമാണ് ഇപ്പോൾ മൂവീസ് ചെയ്തു തുടങ്ങിയത്. ഈ മൂവിയിൽ ഞാൻ, അകാരണമായ ഭയമുള്ള, ആത്മഹത്യ ചെയ്ത അനിയന്റെ വേഷം ആണ് ചെയ്തത്. ചെറുപ്പത്തിൽ തന്നെ നാടകത്തിൽ ഒക്കെ പോയിട്ടുണ്ട്. അഞ്ചാം ക്ലാസ് മുതൽ എട്ടാം വരെ തുടർച്ചയായി നാടകങ്ങളിൽ അഭിനയിച്ചിട്ടുണ്ട്. ചങ്ങമ്പുഴയുടെ ചെറുപ്പമായിട്ടൊക്കെ അഭിനയിച്ചിട്ടുണ്ട്. ‘അമ്മ ഒരു ജൂനിയർ ആർട്ടിസ്റ്റ് ആണെന്ന് ഞാൻ പറഞ്ഞിരുന്നല്ലോ. അമ്മയോടൊപ്പം സിനിമയ്കും സീരിയലിലും ഒക്കെ പോയി അഭിനയിച്ചിട്ടുണ്ട്. പിന്നെ ഷോർട്ട് ഫിലിമുകളും പുറത്തുപോയി ചെയ്യാറുണ്ട്.”\nBoolokamTV InterviewPremjith R Narayanan\n<iframe src='https://boolokam.com?action=embed_zoomsounds&type=player&margs=eyJjb25maWciOiJzYW1wbGUtLXNraW4td2F2ZS1zaW1wbGUiLCJzb3VyY2UiOiJodHRwczpcL1wvYm9vbG9rYW0uY29tXC93cC1jb250ZW50XC91cGxvYWRzXC8yMDIxXC8xMFwvdG9teXhtb3ZpZS5tcDMiLCJ0aHVtYiI6Imh0dHBzOlwvXC9ib29sb2thbS5jb21cL3dwLWNvbnRlbnRcL3VwbG9hZHNcLzIwMjFcLzEwXC9Cb29sb2thbUZhdmljb24td2gucG5nIiwiYXJ0aXN0bmFtZSI6IkJvb2xva2FtVFYgSW50ZXJ2aWV3Iiwic29uZ25hbWUiOiI8c3Ryb25nPlByZW1qaXRoIFIgTmFyYXlhbmFuPFwvc3Ryb25nPiIsImR6c2FwX21ldGFfc291cmNlX2F0dGFjaG1lbnRfaWQiOiIzMjMxNjQiLCJwbGF5X2luX2Zvb3Rlcl9wbGF5ZXIiOiJkZWZhdWx0IiwiZW5hYmxlX2Rvd25sb2FkX2J1dHRvbiI6Im9mZiIsImRvd25sb2FkX2N1c3RvbV9saW5rX2VuYWJsZSI6Im9mZiIsIm9wZW5faW5fdWx0aWJveCI6Im9mZiJ9' style='overflow:hidden; transition: height 0.3s ease-out;' width='100%' height='180' scrolling='no' frameborder='0'></iframe>\n“രണ്ടുമൂന്നു സ്ക്രിപ്റ്റുകൾ എഴുതിവെച്ചിട്ടുണ്ട്. അതിന്റെ വർക്കുകൾ തുടങ്ങണം എന്നുണ്ട്. കുറച്ചുകൂടി നല്ല രീതിയിൽ ചെയ്യണം എന്നാണു ആഗ്രഹം. അതിനാണ് ക്യാമറ കൈകാര്യം ചെയുന്ന ആളെ നോക്കുന്നത്. To My X സ്ക്രിപ്റ്റ് എഴുതിയ Arshad Muhammad തന്നെ മറ്റൊരു സ്ക്രിപ്ട് എഴുതാനും സഹായിച്ചിട്ടുണ്ട്. ഫേക്ക് ഐഡികളിൽ നിന്നുള്ള കബളിപ്പിക്കൽ എനിക്കും ഒരുതവണ പറ്റിയിട്ടുളളതാണ്. കുറച്ചു വര്ഷങ്ങള്ക്കു മുൻപ്. അത് തമാശയെന്ന് രീതിയിൽ എന്റെയൊരു സുഹൃത്ത് തന്നെ ചെയ്തതാണ്. ഇന്ന് ഈ വിഷയം കൈകാര്യം ചെയ്തപ്പോൾ അന്ന് നടന്ന സംഭവവും എനിക്ക് ഉപയോഗപ്പെട്ടു. അഭിനയത്തിലും ഡയറക്ഷനിലും ഒരുപോലെ ഉപയോഗപ്പെട്ടു.”\n“സ്‌കൂൾ കാലം മുതൽക്കു തന്നെ ഒരു നടൻ ആകണം എന്നതാണ് ആഗ്രഹം. നായകനടൻ .. വലിയ ഹീറോ … അങ്ങനെയൊന്നുമില്ല.. ഒരു നടനാകണം അത്രമാത്രം. തിരുവനന്തപുരം എയർപോർട്ടിൽ വർക്ക് ചെയുമ്പോൾ ഓഡിഷന് ഒന്നും അറ്റന്റ് ചെയ്യാൻ പറ്റാതെ വന്നതുകൊണ്ടാണ് ആ ജോലി വിട്ടത്. കാരണം അവിടെ ലീവ് കിട്ടാറില്ല.\nഎന്നാൽ ഇപ്പൊൾ സൊമാറ്റോയിൽ വർക്ക് ചെയ്തപ്പോൾ അത്യാവശ്യം ലീവൊക്കെ കിട്ടുന്നുണ്ട്. ഒഡിഷനൊക്കെ പോകാൻ പറ്റുന്നുണ്ട്. ‘പാതിരാ കുർബാന’യുടെ ഒഡിഷ\nനൊക്കെ കൊടുത്തിട്ടുണ്ട്. എത്ര കഷ്ടപ്പെട്ടിട്ടായാലും അഭിനയത്തിലേക്ക് തന്നെ തിരിയാൻ ആണ് ഇഷ്ടം. മറ്റൊന്നിലേക്കും പോകാൻ താത്പര്യവുമില്ല.”\n“അമ്മയും ചേട്ടനും എനിക്ക് വലിയ സപ്പോർട്ട് ആണ്. ‘അമ്മ Radha Lekshmi ആണ് ഇതിലെ അമ്മയുടെ വേഷം കൈകാര്യം ചെയ്തിരിക്കുന്നത്. ‘അമ്മ സീരിയൽ മേഖലയിൽ ആണ് കൂടുതൽ ഉള്ളത്. അമ്മയാണ് ഏറ്റവും കൂടുതൽ സപ്പോർട്ട് എനിക്ക് തരുന്നത്. ഞാൻ വെറുതെയിരിക്കുമ്പോൾ ആവർത്തിച്ചു ചോദിക്കും നീ ഷോർട്ട് ഫിലിം ചെയ്യുന്നില്ലേ.. എന്ന്. ഇതിലെ കൂട്ടുകാരന്റെ വേഷം ചെയ്തിരിക്കുന്ന റോഷൻ രാജ് വീടിനടുത്തുള്ള ആളാണ്. ഇതിൽ ചേട്ടനായി വന്നത് Arshad Muhammad ആണ്.”\nProduction Company: Eye view films.\nShort Film Description: പൂർണമായും മൊബൈൽ ഫോൺ മാത്രം ഉപയോഗിച്ചു ലോക്ക്ഡൗൺ പരിമിതിക്കുള്ളിലാണ് ഈ ചിത്രം നിർമ്മിച്ചിരിക്കുന്നത്.\nProducers (,): No.\nDirectors (,): Premjith R Narayanan.\nEditors (,): Premjith R Narayanan.\nMusic Credits (,): Infraction no copyright music (youtube channel).\nCast Names (,): Radha Lekshmi.\nPremjith R Narayanan.\nRelated Topics:boolokam tvPremjith R Narayananshort movieTo My X


പീഡനം: മുസ്ലിം ലീഗ് നേതാവായ അധ്യാപകനെ സസ്‌പെന്‍ഡ് ചെയ്തു :: Janmabhumi Daily\nMonday 26 November 2018 1:00 am IST\nമലപ്പുറം: വിദ്യാര്‍ഥിനികളെ പീഡിപ്പിച്ച പരാതിയില് മുസ്ലിം ലീഗ് നേതാവായ അധ്യാപകനെ സസ്‌പെന്‍ഡ് ചെയ്തു. കോഡൂര് ചെമ്മങ്കടവ് ഹയര്‍സെക്കണ്ടറി സ്‌കൂളിലെ അധ്യാപകനും യൂത്ത് ലീഗ് മലപ്പുറം ജില്ലാ വൈസ് പ്രസിഡന്റുമായ എന്.കെ. അഫ്‌സല് റഹ്മാനെതിരെയാണ് വിദ്യാര്‍ഥികള് പരാതിയുമായി രംഗത്തെത്തിയത്.\nസംഭവത്തില് മലപ്പുറം പോലീസില് പരാതി നല്‍കിയിട്ടുണ്ടെന്ന് പ്രിന്‍സിപ്പല് കെ.ജി. പ്രസാദ് പറഞ്ഞു. 19 പെണ്‍കുട്ടികളാണ് പരാതി ഉന്നയിച്ചിരിക്കുന്നത്. സ്‌കൂളിലെ എന്‍എസ്എസ് പ്രോഗ്രാം ഓഫീസറാണ് അഫ്‌സല് റഹ്മാന്. വിദ്യാര്‍ഥിനികളെ ശാരീരികമായും മാനസികമായും പീഡിപ്പിച്ച അധ്യാപകനെതിരെ പോക്‌സോ കേസ് ചുമത്താവുന്ന പരാതികളാണ് ലഭിച്ചത്. ഇതിന്റെ ഭാഗമായി 15 ദിവസത്തേക്ക് അന്വേഷണവിധേയമായി സസ്‌പെന്‍ഡ് ചെയ്‌തെന്നും പ്രിന്‍സിപ്പല് അറിയിച്ചു. സംഭവത്തില് ചൈല്‍ഡ്‌ലൈനിന് പരാതി നല്‍കും. അന്വേഷണം ആരംഭിച്ചെന്നും കുട്ടികളുടെ മൊഴി ഉടന് രേഖപ്പെടുത്തുമെന്നും മലപ്പുറം സിഐ എ. പ്രേംജിത്ത് പറഞ്ഞു. എന്‍എസ്എസ് ക്യാമ്പിനിടെയാണ് പീഡനം നടന്നത്.\nലൈംഗിക പീഡനം ഇറാന് ഹജ്ജ് തീര്‍ഥാടനം സസ്‌പെന്‍ഡ് ചെയ്തു


Ammamzhavillu, pics and videos still getting trending - Malayalam Filmibeat\n| Updated: Tuesday, May 8, 2018, 9:56 [IST]\nഅമ്മമഴവില്ല് വേദിയിൽ മഴവിൽ വിരിയിച്ച് താരങ്ങൾ\nതാരസംഘടനയായ അമ്മയും മഴവില് മനോരമയും സംഘടിപ്പിച്ച കലാവിരുന്ന് അവസാനിച്ചുവെങ്കിലും പരിപാടിയെക്കുറിച്ച് കൂടുതല് അറിയാന് ആരാധകര്‍ക്ക് ആകാംക്ഷയില്ലേ, കൂടുതല് വിശേഷങ്ങളറിയാന് തുടര്‍ന്നുവായിക്കൂ. മമ്മൂട്ടിക്കും മോഹന്‍ലാലിനുമൊപ്പം ദുല്‍ഖര് സ്റ്റേജിലെത്തിയതും, ആരെടാ മമ്മൂട്ടിയെന്ന് ചോദിച്ചതിനെക്കുറിച്ചുമൊക്കെ നേരത്തെ തന്നെ അറിഞ്ഞതല്ലേ, പരിക്ക് വകവെക്കാതെ ദുല്‍ഖര് നടത്തിയ കിടിലന് പെര്‍ഫോമന്‍സും, മമ്മൂട്ടിയുടെ പൊളിപ്പന് ഡാന്‍സിന്റെയുമൊക്കെ വീഡിയോ ഇപ്പോള് പുറത്തുവന്നിട്ടുണ്ട്. ചിത്രങ്ങളിലൂടെയും വീഡിയോയിലൂടെയുമായി തുടര്‍ന്നുവായിക്കൂ.\nമോഹന്‍ലാലിന്റെ വീഴ്ചയ്ക്ക് പിന്നില്\nനൃത്തം ചെയ്യുന്നതിനിടയില് മോഹന്‍ലാല് വീണ സംഭവം ആരാധകരെ ഞെട്ടിച്ചിരുന്നു. എന്നാല് യാതൊന്നും സംഭവിക്കാത്തത് പോലെ അദ്ദേഹം നൃത്തം തുടര്‍ന്നിരുന്നു. മഴ കാരണമാണ് അദ്ദേഹം വീണതെന്ന തരത്തിലുള്ള വാര്‍ത്തകളായിരുന്നു ആദ്യം പ്രചരിച്ചത്. പിന്നീട് ഹണി റോസ് താരത്തെ തള്ളിയിട്ടുവെന്നായിരുന്നു പ്രചരണം. എന്നാല് നൃത്തം ചെയ്യുന്നതിനിടയില് ആദ്യം വീണത് ഹണി റോസാണ്. നിലത്തുവീണ ഹണിയുടെ ശരീരത്തില് തട്ടിയാണ് മോഹന്‍ലാല് വീണതെന്ന് വ്യക്തമാക്കുന്ന വീഡിയോ ഇപ്പോള് സോഷ്യല് മീഡിയയിലൂടെ പ്രചരിക്കുന്നുണ്ട്.\nനേരത്തെ നിരവധി വേദികളില് നൃത്തം ചെയ്തിട്ടുണ്ടെങ്കിലും സ്റ്റെപ്പിനെക്കുറിച്ചോര്‍ത്തോ പരിപാടിയെക്കുറിച്ചോര്‍ത്തോ ഇതുവരെ പേടിച്ചിരുന്നില്ല. മോഹന്‍ലാലിനൊപ്പം നൃത്തം ചെയ്യാന് അവസരം ലഭിച്ചതില് അങ്ങേയറ്റം സന്തോഷമുണ്ടെന്നുമായിരുന്നു യുവനായികമാര് വ്യക്തമാക്കിയത്. ഷംന കാസിം, ഹണി റോസ്, നമിത പ്രമോദ് എന്നിവരായിരുന്നു മോഹന്‍ലാലിനൊപ്പം ചുവടുവെച്ചത്. ഇടയിലെ വീഴ്ച ഇവരെയും ബാധിച്ചിരുന്നുവെങ്കിലും മനസാന്നിധ്യം വിടാതെ മോഹന്‍ലാല് നൃത്തം ചെയ്തപ്പോള് അവരും മുന്നേറുകയായിരുന്നു.\nഇന്നത്തെക്കാലത്ത് ഒഴിച്ചുകൂടാന് പറ്റാത്തൊരു സംഭവം തന്നെയാണല്ലോ സെല്‍ഫി. നീണ്ട കാത്തിരിപ്പിന് ശേഷമുള്ള കൂടിക്കാഴ്ചയും, അപൂര്‍വ്വമായി ലഭിച്ച അവസരവും , സുഹൃത്തുക്കള്‍ക്കൊപ്പമുള്ള മനോഹര നിമിഷവും മനസ്സില് മാത്രം ഓര്‍ത്താല് മതിയെന്ന് കരുതുന്നവരല്ല ഇന്നത്തെ തലമുറ. മമ്മൂട്ടിയും മോഹന്‍ലാലും സൂര്യയും ഒക്കെ അടുത്തെത്തിയപ്പോള് സെല്‍ഫിയെടുത്ത് യുവതാരങ്ങള് അതാഘോഷമാക്കി മാറ്റുകയായിരുന്നു.\nനടിപ്പിന് നായകനെയാണ് എല്ലാവര്‍ക്കും വേണ്ടത്\nനേരത്തെ മോഹന്‍ലാലിനും മമ്മൂട്ടിക്കുമൊപ്പം സെല്‍ഫിയെടുക്കാനായാണ് എല്ലാവരും മത്സരിച്ചത്. എന്നാല് തെന്നിന്ത്യയുടെ സ്വന്തം താരമായ സൂര്യ എത്തിയപ്പോള് സ്ഥിതിവിശേഷം ആകെ മാറുകയായിരുന്നു. മോഹന്‍ലാലിനും മമ്മൂട്ടിക്കുമൊപ്പം വേദി പങ്കിടാനായതിന്റെ സന്തോഷവുമായാണ് അദ്ദേഹം മടങ്ങിയത്. അത് മാത്രമല്ല ആരാധകര് കാത്തിരുന്ന മറ്റൊരു സുപ്രധാന പ്രഖ്യാപനത്തിന് കൂടിയാണ് വേദി സാക്ഷ്യം വഹിച്ചത്. മമ്മൂട്ടിയുടെ തെലുങ്ക് ചിത്രമായ യാത്രയില് താനും ഭാഗമാവുന്നുവെന്ന് സൂര്യ പറഞ്ഞപ്പോള് നിറഞ്ഞ കരഘോഷത്തോടെയാണ് സദസ്സ് അത് കേട്ടത്.\nയുവതാരങ്ങളെല്ലാം സൂര്യയ്ക്ക് പിറെ നീങ്ങിയപ്പോള് മോഹന്‍ലാലും ഇവര്‍ക്കൊപ്പം ചേര്‍ന്നു. അങ്കമാലി ഡയറീസിലൂടെ ശ്രദ്ധിക്കപ്പെട്ട ലിച്ചിയും മോഹന്‍ലാലും സൂര്യയ്‌ക്കൊപ്പം. നിറപുഞ്ചിരിയോടെ ഫോട്ടോയ്ക്ക് പോസ് ചെയ്യുകയാണ് സൂര്യ.\nടൊവിനോ മച്ചാനും ക്യാമറയിലാക്കി\nസൂര്യ എത്തിയാല് പിന്നെ വെറുതെ വിടുന്നത് ശരിയല്ലല്ലോ, പ്രേക്ഷകര്‍ക്ക് ഏറെ പ്രിയപ്പെട്ട യുവതാരമായ ടൊവിനോ തോമസും സൂര്യയെ ക്യാമറയിലാക്കി. ഫാന്‍സ് ഗ്രൂപ്പിലൂടെ ഈ ചിത്രം വളരെ പെട്ടെന്നാണ് വൈറലായത്. ഇവര് ഒരുമിച്ച് സിനിമ സംഭവിച്ചിരുന്നുവെങ്കില് എന്നാഗ്രഹിച്ച് പോവുകയാണെന്നാണ് ആരാധകരുടെ കമന്റ്.\nനല്ലൊരു നര്‍ത്തകന് കൂടിയായ നീരജ് മാധവും ഇത്തവണത്തെ പരിപാടിയില് പങ്കെടുക്കുന്നുണ്ട്. അടുത്തിടെയായിരുന്നു നീരജ് വിവാഹിതനായത്. സൂര്യയെ കണ്ടപ്പോള് വെറുതെ വിടാന് നീരജും തയ്യാറായിരുന്നില്ല.\nഇതിലും വലിയൊരു ഭാഗ്യമില്ല\nയുവതാരങ്ങളില് ഏറെ ശ്രദ്ധേയരായ രണ്ട് പേരെ ചേര്‍ത്ത് പിടിച്ച് മമ്മൂട്ടി. ആസിഫ് അലിയാണ് ഈ ചിത്രം ഫേസ്ബുക്കില് പോസ്റ്റ് ചെയ്തത്. യുവതാരങ്ങളെ സംബന്ധിച്ച് മമ്മൂട്ടിയെ അടുത്ത് കാണാനും അടുത്തിടപഴകാനും ലഭിച്ച അവസരം കൂടിയായിരുന്നു ഇത്. സോഷ്യല് മീഡുിയ നേരത്തെ തന്നെ ചിത്രത്തെ ഏറ്റെടുത്തുകഴിഞ്ഞിട്ടുണ്ട്.\nമമ്മൂട്ടിയുടെ ഡാന്‍സ് കാണണോ?\nവിമര്‍ശിച്ചവര് കണ്ണുതുറന്ന് കാണണേ, മമ്മൂട്ടിയുടെ ഡാന്‍സ് വീഡിയോ.\nപരിക്കിനെ കാറ്റില് പറത്തി വേദി പൊളിച്ചടുക്കുന്ന ദുല്‍ഖര്, വീഡിയോ കാണൂ.\nപത്ത് ലക്ഷം രൂപയുടെ സംഭാവന\nമോഹന്‍ലാലിന്റെ പ്രത്യേക ക്ഷണപ്രകാരമാണ് സൂര്യ അമ്മമഴവില്ലിലേക്ക് എത്തിയത്. നിറഞ്ഞ മനസ്സുമായാണ് അദ്ദേഹം മടങ്ങിയത്. തമിഴകത്തിന്റെ മാത്രമല്ല കേരളത്തിന്‍രെയും കൂടി താരമാണ് താനെന്ന് സൂര്യ ഒന്നുകൂടി വ്യക്തമായിരിക്കുകയാണ് ഇപ്പോള്. നിറഞ്ഞ കരഘോഷത്തോടെയാണ് അദ്ദേഹത്തെ അനന്തപുരി സ്വീകരിച്ചത്. കലാകാരന്‍മാരെ സഹായിക്കുന്നതിന് വേണ്ടി നില കൊള്ളുന്ന അമ്മയിലേക്ക് താരങ്ങള് സംഭവാന നല്‍കി വരുന്നുണ്ട്. പത്ത് ലക്ഷം രൂപയാണ് സൂര്യ സംഭാവനയായി നല്‍കിയത്. സൂര്യയുടെ ഈ പ്രവര്‍ത്തിക്ക് നിറഞ്ഞ കൈയ്യടി നല്‍കിയിരിക്കുകയാണ് സോഷ്യല് മീഡിയ.\nRead more about: amma amma mazhavillu mohanlal facebook surya dulquer salmaan മോഹന്‍ലാല് അമ്മ അമ്മ മഴവില്ല് ഫേസ്ബുക്ക് താരനിശ സൂര്യ ദുല്‍ഖര് സല്‍മാന്\nAmmamzhavillu, pics and videos still getting trending


മ്യാന്‍മറില് നിന്നുള്ളവര്‍ക്ക് താല്‍ക്കാലിക അഭയം നല്‍കുമെന്ന് യു.എസ് | Global Indian News\nHome America മ്യാന്‍മറില് നിന്നുള്ളവര്‍ക്ക് താല്‍ക്കാലിക അഭയം നല്‍കുമെന്ന് യു.എസ്\nമ്യാന്‍മറില് നിന്നുള്ളവര്‍ക്ക് താല്‍ക്കാലിക അഭയം നല്‍കുമെന്ന് യു.എസ്\nവാഷിങ്ടണ്: സൈന്യത്തിന്‍റെ അതിക്രമങ്ങള് വര്‍ധിച്ച മ്യാന്‍മറില് നിന്നുള്ളവര്‍ക്ക് താല്‍ക്കാലികമായി അഭയം നല്‍കുമെന്ന് യു.എസ്. ഹോംലാന്‍ഡ് സെക്യൂരിറ്റി സെക്രട്ടറി അലാജാണ്ട്രോ മയോര്‍കാസാണ് ഇക്കാര്യം അറിയിച്ചത്. 18 മാസത്തേക്കാവും ഇത്തരത്തില് സംരക്ഷണം നല്‍കുക. നിലവില് യു.എസിലുള്ള മ്യാന്‍മര് പൗരന്‍മാര്‍ക്കാവും ആനുകൂല്യം ലഭിക്കുക.\nമ്യാന്‍മറിലേക്കുള്ള വിമാന സര്‍വീസുകള് തടസപ്പെട്ടിരിക്കുകയാണ്. സാമ്പത്തിക പ്രതിസന്ധിയും രാജ്യത്ത് രൂക്ഷമാണ്. ഈയൊരു സാഹചര്യത്തില് മ്യാന്‍മര് പൗരന്‍മാര്‍ക്ക് സ്വന്തം രാജ്യത്തേക്ക് മടങ്ങാന് ബുദ്ധിമുട്ടുകള് നേരിടുന്നുണ്ട്. ഇതിനാലാണ് താല്‍ക്കാലികമായി അഭയം നല്‍കുന്നതെന്ന് യു.എസ് അറിയിച്ചു.\nമ്യാന്‍മറിലെ ഓങ് സാങ് സൂചി ഭരണകൂടത്തെ അട്ടിമറിച്ച് പട്ടാളം അധികാരം പിടിച്ചതോടെയാണ് പ്രശ്‌നങ്ങള് തുടങ്ങിയത്. പട്ടാള അട്ടിമറിക്കെതിരെ വന് ജനകീയ പ്രക്ഷോഭമാണ് നടക്കുന്നത്. മ്യാന്മാർ സൈന്യത്തിന്റെ അഞ്ച് ആഴ്ചത്തെ അട്ടിമറിയ്ക്കും പ്രതിഷേധക്കാർക്കെതിരായ മാരകമായ അടിച്ചമർത്തലിനും മറുപടിയായി യുഎസ് സാമ്പത്തിക പിഴ ചുമത്തിയിട്ടുമുണ്ട്.\nPrevious articleകാസര്‍കോട് ഡി.സി.സി. പ്രസിഡന്റിനെതിരേ രാജ്മോഹൻ ഉണ്ണിത്താന് എം.പി\nNext articleകോൺഗ്രസ്സ് പട്ടിക: പുതു തലമുറയ്ക്ക് വൻ അംഗീകാരമെന്ന് ചെന്നിത്തല


കാപ്പനെക്കണ്ട് കോൺഗ്രസ്സിൽ "കല്ലുകടിയും മുറുമുറുപ്പും"' കാപ്പൻ കൈപ്പത്തിയിൽ മത്സരിക്കണമെന്ന് മുല്ലപ്പള്ളി - India Vision Media\nതന്നെ യുഡിഎഫിൽ ഘടകക്ഷിയായി ഉൾപ്പെടുത്താമെന്ന ഉറപ്പ് ലഭിച്ചിട്ടുണ്ടെന്ന് പാലാ എംഎൽഎ മാണി സി കാപ്പൻ പറഞ്ഞു\nതിരുവനന്തപുരം: എൻസിപി വിട്ടു വന്ന മാണി സി കാപ്പനെ മുന്നണിയുടെ സഖ്യ കാശിയാക്കുന്നതിനു പരം കോൺഗ്രസ്സിൽ ചേർത്തു കൈപ്പത്തി ചിഹ്നത്തിൽ മത്സരിക്കായ്കണമെന്നു മുല്ലപ്പള്ളി രാമചന്ദ്രൻ അഭിപ്രായപ്പെട്ടു പുതിയ പാർട്ടി രൂപികരിച്ചു യുഡിഎഫിൽ ഉൾക്കൊള്ളിക്കുന്ന കാര്യത്തിൽ കോണ്‍ഗ്രസിൽ അഭിപ്രായ ഭിന്നത രൂക്ഷമാണ് . കാപ്പനെ കോണ്‍ഗ്രസിലെടുത്ത് കൈപ്പത്തി ചിഹ്നത്തിൽ പാലായിൽ മത്സരിപ്പിക്കണമെന്ന ഉറച്ച നിലപാടിലാണ് കെപിസിസി അധ്യക്ഷൻ മുല്ലപ്പള്ളി രാമചന്ദ്രൻ. തെരഞ്ഞെടുപ്പ് സമിതി യോഗത്തിൽ ഈ നിലപാട് മുല്ലപ്പള്ളി ആവര്‍ത്തിച്ചു. കൊടിക്കുന്നിൽ സുരേഷ് യോഗത്തിൽ മുല്ലപ്പള്ളിയുടെ നിലപാടിനെ പിന്തുണച്ചു.\nഅതേസമയം എൽഡിഎഫിൽ പരമാവധി പിളര്‍പ്പുണ്ടാക്കാനാണ് ഈ ഘട്ടത്തിൽ ശ്രമിക്കേണ്ടതെന്നും പരമാവധി ആളുകൾ എൽഡിഎഫ് ൽ നിന്നും കാപ്പനൊപ്പം യുഡിഎഫിൽ ത്തിക്കുകയാണ് വേണ്ടതെന്നും ചെന്നിത്തല പറഞ്ഞു . കാപ്പൻ പുതിയ പാർട്ടി ഉണ്ടാക്കുന്നതിനോട് കൂടുതൽ പേരും വിയോജിച്ചു .\nഅതേസമയം തന്നെ യുഡിഎഫിൽ ഘടകക്ഷിയായി ഉൾപ്പെടുത്താമെന്ന ഉറപ്പ് ലഭിച്ചിട്ടുണ്ടെന്ന് പാലാ എംഎൽഎ മാണി സി കാപ്പൻ പറഞ്ഞു. കോണ്‍ഗ്രസ് പാര്‍ട്ടിയിലെ ഉത്തരവാദിത്തപ്പെട്ടവര് തന്നെ അക്കാര്യം വ്യക്തമാക്കിയിട്ടുണ്ട്. കൈപ്പത്തി ചിഹ്നത്തിൽ നിന്നാൽ തനിക്ക് പാലായിൽ ജയിക്കാനാവില്ലെന്ന് കെപിസിസി അധ്യക്ഷൻ മുല്ലപ്പള്ളി രാമചന്ദ്രനോട് പറഞ്ഞിട്ടുണ്ടെന്നും കാപ്പൻ വ്യക്തമാക്കി.\nകാപ്പൻ്റെ കാര്യത്തിൽ തെരഞ്ഞെടുപ്പ് സമിതി യോഗത്തിൽ കൃത്യമായ ധാരണ ഉരുതിരിഞ്ഞു വരാത്ത സാഹചര്യത്തിൽ ഇക്കാര്യം യുഡിഎഫിൽ ചര്‍ച്ച ചെയ്തു തീരുമാനിക്കാനാണ് കോണ്‍ഗ്രസ് നേതാക്കൾക്കിടയിലെ ധാരണ. 12 സീറ്റ് വേണമെന്ന പി.ജെ.ജോസഫിൻ്റെ ആവശ്യത്തിന് വഴങ്ങി കൊടുക്കേണ്ടെന്നും കോണ്‍ഗ്രസ് നേതാക്കൾക്കിടയിൽ ധാരണയായിട്ടുണ്ട്. നിയമസഭാ തെരഞ്ഞെടുപ്പിൽ എല്ലാ എംപിമാരും പാര്‍ലമെൻ്റ മണ്ഡലത്തിൽ ഉൾപ്പെടുന്ന നിയോജകമണ്ഡലങ്ങളുടെ മേൽനോട്ട ചുമതല വഹിക്കണമെന്നും യോഗം തീരുമാനിച്ചു.


മാഡ്രിഡ്: സീസണിലെ ആദ്യ എല് ക്ലാസിക്കോയില് റയലിന്റെ ഹോം ഗ്രൗണ്ടായ സാന്റിയാഗോ ബെര്‍ണബ്യുവില് ബാഴ്സലോണയ്ക്ക് ഗംഭീര ജയം. ചുവപ്പ് കാര്‍ഡിനും പെനാല്‍റ്റിക്കുമെല്ലാം സാക്ഷ്യം വഹിക്കേണ്ടിവന്ന മത്സരത്തില് മടക്കമില്ലാത്ത മൂന്ന് ഗോളിനായിരുന്നു ബാഴ്സയുടെ ജയം 53ാം മിനുറ്റില് സുവാരസും 63ാം മിനുറ്റില് ലിയോണല് മെസിയും ബാഴ്സലോണയ്ക്കായി ഗോളുകള് നേടി. സെര്‍ജി റോബര്‍ട്ടോയുടെ മനോഹരമായ പാസില് നിന്നായിരുന്നു സുവാരസിന്റെ ഗോള്.ഇഞ്ചുറി ടൈമിന്റെ മൂന്നാം മിനറ്റില് അലകസ് വിദാലിന്റെ വകയാണ് മൂന്നാം ഗോള്.\nപന്ത് കൈകൊണ്ട് തട്ടി കാര്‍വാജല് ചുവപ്പ് കാര്‍ഡ് കണ്ട് പുറത്തായതോടെ പത്തു പേരുംവച്ചാണ് റയല് കളിച്ചത്.അമ്പത്തിനാലാം മിനിറ്റിലാണ് സുവാരസ് ആദ്യം ലീഡ് നേടിയത്. റാക്കിറ്റിച്ച് പിന്‍നിരയില് നിന്ന് കൊണ്ടുവന്നുകൊടുത്ത പന്ത് സെര്‍ജോ റോബര്‍ട്ടോയാണ് സുവാരസിലെത്തിച്ചത്. സുവാരസിന് ലക്ഷ്യം പിഴച്ചതുമില്ല.\nലീഡ് വഴങ്ങി പത്ത് മിനിറ്റ് കഴിയുംമുന്‍പേ റയലിന് അടുത്ത ആഘാതവും നേരിടേണ്ടിവന്നു. പന്ത് കൈകൊണ്ട തടഞ്ഞ കാര്‍വാജലിന് ചുവപ്പ് കാര്‍ഡ് കാണിക്കാന് ഒട്ടും മടിച്ചില്ല റഫറി. ഒരു പെനാല്‍റ്റിയും വിധിച്ചു.\nമെസ്സിയും സുവാരസും ചേര്‍ന്ന് നടത്തിയ നീക്കം ഗോളി നവാസ് ആദ്യം തടഞ്ഞു. റീബൗണ്ട് ചാടിപ്പിടിച്ച മെസ്സി വീണ്ടും ഷോട്ട് തൊടുത്തെങ്കിലും അത് പോസ്റ്റില് ഇടിച്ചുമടങ്ങുകയായിരുന്നു. പൗലിന്യോയുടെ ഹെഡ്ഡറാണ് കാര്‍വാജല് കൈ കൊണ്ട് തടഞ്ഞത്. ചുവപ്പ് കാര്‍ഡ് നല്‍കാനും പെനാല്‍റ്റി വിധിക്കാനും റഫറി ഒട്ടും മടിച്ചില്ല.\nഎന്നാല് 63ാം മിനുറ്റില് റയല് ബോക്സിനകത്ത് പന്ത് കൈകൊണ്ട് തട്ടിയതിന് റയലിന്റെ കര്‍വാജല് ചുവപ്പ് കാര്‍ഡ് കണ്ട് പുറത്തുപോയി. തുടര്‍ന്ന് റഫറി വിധിച്ച പെനാള്‍ട്ടിയാവട്ടെ മെസി മനോഹരമായി വലയിലാക്കി. കര്‍വാജല് പുറത്തുപോയതിനാല് പത്ത് പേരുമായാണ് റയല് മാഡ്രിഡ് ഇപ്പോള് കളിച്ചുകൊണ്ടിക്കുന്നത്.\nതോല്‍വിയോടെ ചാമ്പ്യന്‍സ് ലീഗില് പരുങ്ങലിലായി നിലവിലെ ചാമ്പ്യന്‍മാരായ റയല് മാഡ്രിഡ്. സൂപ്പര്‍താരം ക്രിസ്റ്റ്യാനോയും ബെയ്ലും നിറംമങ്ങിയപ്പോള് റയല് മാഡ്രിഡ് മത്സരത്തില് ഗോള് കണ്ടെത്താന് വിഷമിച്ചു.കാണികളുടെ പിന്തുണ റയലിനായിരുന്നെകിലും വെള്ളക്കുപ്പായക്കാര്‍ക്ക് ആ അവസരം മുതലാക്കാനായില്ല.


പാലാ പിടിക്കാനുറച്ച് മാണി സി കാപ്പന്: എല്‍ഡിഎഫ് പ്രചാരണത്തിന് ഇന്ന് തുടക്കം | Pala byelection: LDF to launch election camapign on Thursday - Malayalam Oneindia\nUpdated: Thu, Aug 29, 2019, 8:04 [IST]\nപാലാ: കെ എം മാണിയുടെ നിര്യാണത്തോടെ തിരഞ്ഞെടുപ്പിന് കളമൊരുങ്ങിയ പാലായില് എല്‍ഡ‍ിഎഫ് സ്ഥാനാര്‍ത്ഥി മാണി സി കാപ്പന് ഇന്ന് പ്രചാരണം തുടങ്ങും. പാലാമണ്ഡലത്തിലെ പ്രമുഖരെ കണ്ട ശേഷം വ്യാഴാഴ്ച വൈകിട്ടാണ് പ്രചാരണ പരിപാടികള്‍ക്ക് രൂപം നല്‍കുക. പാലാ തിരഞ്ഞെടുപ്പില് കോണ്‍ഗ്രസ് സ്ഥാനാര്‍ത്ഥി ആരാണെന്ന കാര്യത്തില് ഭിന്നത നിലനില്‍ക്കുമ്പോഴാണ് ഇടതുമുന്നണി മാണി സി കാപ്പനെ സ്ഥാനാര്‍ത്ഥിയാക്കുന്നത്. ഉപതിരഞ്ഞെടുപ്പില് പാലാ പിടിച്ചെടുക്കുമെന്നും ജോസ് കെ മാണി എതിര് സ്ഥാനാര്‍ത്ഥിയായാല് ജയിക്കാന് എളുപ്പമാണെന്നും സഹതാപ തരംഗമുണ്ടാകില്ലെന്നും മാണി സി കാപ്പന് കഴിഞ്ഞ ദിവസം പ്രതികരിച്ചിരുന്നു. സെപ്തംബര് നാലിന് പാലായില് നടക്കുന്ന ഇടതുമുന്നണി തിരഞ്ഞെടുപ്പ് കണ്‍വെന്‍ഷന് മുഖ്യമന്ത്രി ഉദ്ഘാടനം ചെയ്യും.\nപാലാ ഉപതിരഞ്ഞെടുപ്പ്; മാണി സി കാപ്പൻ ഇടതുമുന്നണി സ്ഥാനാർത്ഥി, ഇത് നാലാം അങ്കം\nതിരഞ്ഞെടുപ്പ് പ്രഖ്യാപനത്തോടെ ബുധനാഴ്ച മുതല് പാലായില് പെരുമാറ്റച്ചട്ടവും നിലവില് വന്നിരുന്നു. സെപ്തംബര് നാല് മുതല് നാമനിര്‍ദേശ പത്രിക സമര്‍ക്കാന് കഴിയുമെങ്കിലും സെപ്തംബര് ഏഴാ് നാമനിര്‍ദേശ പത്രിക പിന്‍വലിക്കാനുള്ള അവസാന തിയ്യതി. നേരത്തെ മൂന്നുതവണ കെഎം മാണിയ്ക്കെതിരെ പോരിനിറങ്ങിയ ചരിത്രമാണ് മാണി സി കാപ്പനുള്ളത്. എന്നാല് ഈ തിരഞ്ഞെടുപ്പുകളിലെല്ലാം വിജയം മാണിക്കൊപ്പമാണ് നിന്നത്. എന്നാല് കെ എം മാണിയുടെ അസാന്നിധ്യത്തില് പാലാ പിടിക്കാന് മാണി സി കാപ്പന് കഴിയുമെന്ന പ്രതീക്ഷയിലാണ് ഇടതുമുന്നണി. എന്നാല് 2016ലെ തിരഞ്ഞെടുപ്പില് കെഎം മാണിയുടെ ഭൂരിപക്ഷം 4,703 വോട്ടാക്കി കുറയ്ക്കാന് മാണി സി കാപ്പന് കഴിഞ്ഞിരുന്നു.\nനിഷ ജോസ് കെ മാണി യുഡിഎഫ് സ്ഥാനാര്‍ത്ഥിയാവുമെന്നാണ് സൂചനകളെങ്കിലും ഭിന്നതകളുള്ളതിനാല് സ്ഥാനാര്‍ത്ഥി പ്രഖ്യാപനം വൈകുകയാണ്. നിഷ ജോസ് കെ മാണിയെ സ്ഥാനാര്‍ത്ഥിയാക്കുമെന്ന വാര്‍ത്തകള് നിഷേധിച്ച് നേരത്തെ പിജെ ജോസഫ് തന്നെ രംഗത്തെത്തിയിരുന്നു. കേരള കോണ്‍ഗ്രസിന്റെ ഗ്രൂപ്പ് തര്‍ക്കങ്ങള് പരിഹരിച്ച് സ്ഥാനാര്‍ത്ഥി പ്രഖ്യാപനത്തിനുള്ള നീക്കങ്ങളിലാണ് പാര്‍ട്ടി നേതൃത്വം.\npala bypoll ncp election udf ldf പാല kerala congress ഉപതിരഞ്ഞെടുപ്പ് തിരഞ്ഞെടുപ്പ് കെ എം മാണി ജോസ് കെ മാണി എന്‍സിപി കേരള കോണ്‍ഗ്രസ്\nPaala byelection: LDF to launch election camapign on Thursday


ഓഗസ്റ്റില് 10,655 യൂണിറ്റുകളുടെ വില്‍പ്പനയുമായി കിയ സെല്‍റ്റോസ് - Malayalam DriveSpark\n9 min ago ഹാലജനുകൾക്ക് വിട; ഇന്ത്യൻ വിപണിയിൽ എൽഇഡി ഹെഡ്‌ലാമ്പുകളുമായി എത്തുന്ന താങ്ങാനാവുന്ന കാറുകൾ\n35 min ago ഫാസ്ടാഗ് ഇല്ലാത്ത വാഹനങ്ങള്‍ക്ക് പ്രീ പെയ്ഡ് കാര്‍ഡുകളുമായി ദേശീയപാത അതോറിറ്റി\n51 min ago റഡാർ അധിഷ്ഠിത അഡാപ്റ്റീവ് ക്രൂയിസ് കൺട്രോളുമായി ഹോണ്ട ഗോൾഡ്‌വിംഗും എത്തുന്നു\n2 hrs ago 2021 SQ5 സ്‌പോർട്ബാക്കിനെ പരിചയപ്പെടുത്തി ഔഡി\nSports ടെസ്റ്റ് പരമ്പര: മായങ്കിനൊപ്പം ആര് ഓപ്പണ് ചെയ്യണം? സഞ്ജയ് മഞ്ജരേക്കര് പറയുന്നു\nഓഗസ്റ്റില് 10,655 യൂണിറ്റുകളുടെ വില്‍പ്പനയുമായി കിയ സെല്‍റ്റോസ്\nPublished: Wednesday, September 2, 2020, 15:31 [IST]\nസെല്‍റ്റോസ്, കാര്‍ണിവല് എന്നിങ്ങനെ രണ്ട് മോഡലുകളാണ് നിലവില് കിയ ഇന്ത്യന് വിപണിയില് വില്‍പ്പനയ്ക്ക് എത്തിച്ചിരിക്കുന്നത്. കോംപാക്ട് എസ്‌യുവി ശ്രേണിയിലേക്ക് അധികം വൈകാതെ സോനെറ്റ് എന്നൊരു മോഡലിനെക്കൂടി അവതരിപ്പിക്കാനൊരുങ്ങുകയാണ് നിര്‍മ്മാതാക്കള്.\nഇപ്പോഴിതാ പോയ മാസത്തെ വില്‍പ്പന കണക്കുകള് പുറത്തുവിട്ടിരിക്കുകയാണ് നിര്‍മ്മാതാക്കള്. 2020 ഓഗസ്റ്റില് 10,845 യൂണിറ്റ് വില്‍പ്പന കമ്പനി രേഖപ്പെടുത്തിയിട്ടുണ്ട്. 2020 ജൂലൈയില് വിറ്റ 8,502 യൂണിറ്റുകളില് നിന്ന് 28 ശതമാനം വര്‍ധനവാണിതെന്നും റിപ്പോര്‍ട്ടില് പറയുന്നു.\nവാര്‍ഷിക വില്‍പ്പന പരിശോധിക്കുകയാണെങ്കിലും 74 ശതമാനത്തിന്റെ വളര്‍ച്ചയാണ് കിയയ്ക്ക് ഉണ്ടായിരിക്കുന്നത്. 2019 ഓഗസ്റ്റ് മാസത്തില് 6,236 യൂണിറ്റുകള് മാത്രമാണ് കിയ വിറ്റഴിച്ചത്. സെല്‍റ്റോസ് മാത്രമായിരുന്നു ആ നാളുകളില് ബ്രാന്‍ഡ് വില്‍പ്പനയ്ക്ക് എത്തിച്ചിരുന്നത്.\nഈ വര്‍ഷത്തിന്റെ തുടക്കത്തിലാണ് കാര്‍ണിവല് വില്‍പ്പനയ്ക്ക് എത്തുന്നത്. കഴിഞ്ഞ ആറ് മാസത്തെ വില്‍പ്പന പരിശോധിക്കുകയാണെങ്കില് കിയയുടെ ഏറ്റവും ഉയര്‍ന്ന വില്‍പ്പന കണക്കാണിതെന്നും റിപ്പോര്‍ട്ടില് പറയുന്നു.\nകൊവിഡ്-19 യുടെ പശ്ചാതലത്തില് ആളുകള് പൊതുഗതാഗതം ഉപേക്ഷിച്ച് തുടങ്ങിയെന്നും, സ്വന്തം വാഹനം എന്ന് ചിന്തിച്ച് തുടങ്ങിയതുമാണ് വാഹന വിപണിയില് ഉണര്‍വ് ഉണ്ടായിരിക്കുന്നതെന്നും റിപ്പോര്‍ട്ടില് പറയുന്നു.\nവാരാനിരിക്കുന്ന ഉത്സവ സീസണും വില്‍പ്പന ഉയര്‍ത്തുമെന്ന പ്രതീക്ഷയിലാണ് നിര്‍മ്മാതാക്കള്. വിപണി വിഹിതത്തില് വര്‍ധനയും കിയ മോട്ടോര്‍സ് രേഖപ്പെടുത്തി. 2019 ഓഗസ്റ്റില് 3.2 ശതമാനം വിപണി വിഹിതം കമ്പനി പ്രഖ്യാപിച്ചിരുന്നു. കഴിഞ്ഞ മാസത്തില് ഇത് 4.6 ശതമാനമായി ഉയര്‍ന്നിരിന്നു.\nകിയ മോട്ടോര്‍സ് ഇന്ത്യയില് ആകെ ഒരു ലക്ഷം കാറുകള് വിറ്റഴിച്ചു. 2019 ഓഗസ്റ്റില് സെല്‍റ്റോസ് വിപണിയില് എത്തിയതിനുശേഷം 11 മാസത്തിനുള്ളില് ഈ നാഴികക്കല്ല് കൈവരിക്കാനായി.\n2020 മാര്‍ച്ചില് കമ്പനി 75,000 വില്‍പ്പനയിലെത്തി. മൊത്തം 1 ലക്ഷം യൂണിറ്റുകളില് കിയ സെല്‍റ്റോസ് 97,745 യൂണിറ്റ് വില്‍പ്പന നടത്തി. രാജ്യത്ത് ഏറ്റവുമധികം വിറ്റഴിക്കപ്പെടുന്ന യുവിയില് ഒന്നായി മാറാനും സെല്‍റ്റോസിന് സാധിച്ചു.\nപുതിയ സവിശേഷതകളോടെ യുവിഒ കണക്ട് സിസ്റ്റത്തിലേക്ക് ചേര്‍ത്ത കണക്ട ചെയ്ത കാര് സാങ്കേതികവിദ്യകളും ഉള്‍പ്പെടുത്തി 2020 ജൂണില് സെല്‍റ്റോസിന് ആദ്യ അപ്ഡേറ്റ് ലഭിച്ചു.\nഇത് കിയ മോട്ടോര്‍സ് ഇന്ത്യയ്ക്ക് അഭിമാനകരമായ ഒരു നിമിഷമായി അടയാളപ്പെടുത്തുന്നു, സെല്‍റ്റോസിന്റെയും കാര്‍ണിവലിന്റെയും മികച്ച വിജയത്തിനുശേഷം വരാനിരിക്കുന്ന കിയ സോനെറ്റും ഉപഭോക്താക്കള് ഇരു കൈയ്യും നീട്ടി സ്വീകിക്കും എന്ന് തങ്ങള്‍ക്ക് ഉറപ്പുണ്ടെന്നും കമ്പനി വ്യക്തമാക്കി.\n2021 കാർണിവൽ ഹൈ-ലിമോസിൻ വേരിയന്റ് അവതരിപ്പിച്ച് കിയ\nKia Seltos August 2020 Sales At 10,655 Units. Read in Malayalam.\nStory first published: Wednesday, September 2, 2020, 15:31 [IST]\nഏവിയേഷന് ചരിത്രത്തിന് ആദരവുമായി ബുഗാട്ടി; ഷിറോൺ സ്പെഷ്യൽ എഡിഷൻ അവതരിപ്പിച്ചു


സ്വതന്ത്ര വ്യാപാര കരാറിനെതിരെ കോണ്‍ഗ്രസ് ശക്തമായ സമരത്തിലേക്ക്\nപ്രധാനമന്ത്രിയുടെ മന് കി ബാത്തിന് മറുപടിയുമായി ദേശ് കി ബാത്ത് പരിപാടി ആരംഭിക്കാനും കോണ്‍ഗ്രസ് നേതൃയോഗം തീരുമാനിച്ചു\n25 Oct, 2019 at 03:43 PM\nസ്വതന്ത്ര വ്യാപാര കരാറായ ആര്.സി.ഇ.പിക്ക് എതിരെ ശക്തമായ സമരത്തിനൊരുങ്ങി കോണ്‍ഗ്രസ്. പാര്‍ലമെന്റിനകത്തും പുറത്തും പ്രതിഷേധം ഉയര്‍ത്തും. പ്രധാനമന്ത്രിയുടെ മന് കി ബാത്തിന് മറുപടിയുമായി ദേശ് കി ബാത്ത് പരിപാടി ആരംഭിക്കാനും കോണ്‍ഗ്രസ് നേതൃയോഗം തീരുമാനിച്ചു.\nകര്‍ഷകരെയും സാധാരണക്കാരെയും ബാധിക്കുന്ന വിഷയങ്ങളില് സജീവ ഇടപെടലിന് ഒരുങ്ങുകയാണ് കോണ്‍ഗ്രസ്. അതിന്റെ ഭാഗമായാണ് ആര്.സി.ഇ.പിക്ക് എതിരെ രംഗത്തിറങ്ങുന്നത്. രാജ്യം വലിയ സാമ്പത്തിക പ്രതിസന്ധി നേരിടവെ ഉത്തരവാദിത്തബോധമുള്ള സർക്കാർ ജനങ്ങളുടെ പ്രശ്നം മനസിലാക്കുകയും പരിഹാരം കാണുകയും വേണമെന്ന് എ.കെ ആന്‍റണി ആവശ്യപ്പെട്ടു.\nനിലവിൽ സർക്കാർ പരിഗണന നൽകുന്നത് അനിവാര്യമായ വിഷങ്ങൾക്കല്ല. ആര്.സി.ഇ.പി കരാറിനെയും കരാർ ചർച്ചകളെയും കോൺഗ്രസ് പൂർണമായി എതിർക്കുന്നുവെന്നും എ.കെ ആന്‍റണി വ്യക്തമാക്കി. നവംബർ5മുതല് 11 വരെ രാജ്യവ്യാപക പ്രതിഷേധം സംഘടിപ്പിക്കാനാണ് തീരുമാനം.\nപ്രധാനമന്ത്രിയുടെ മൻ കി ബാത്തിനെ നേരിടാൻ സാമൂഹ്യ മാധ്യമങ്ങൾ വഴി ദേശ് കി ബാത്ത് പരിപാടി ആരംഭിക്കും. നാളെ ഒരു മണിക്ക് ആദ്യ ദേശ്കി ബാത്ത് പുറത്ത് വിടാനും കോൺഗ്രസ് ബൗദ്ധിക സമിതി യോഗം തീരുമാനിച്ചു. രാഹുൽ ഗാന്ധി, മൻമോഹൻ സിങ്, കപിൽ സിബൽ, മല്ലികാർജുൻ ഖാർഗെ അടക്കം 17 നേതാക്കളാണ് യോഗത്തില് പങ്കെടുത്തത്.


Kerala SSLC Result 2021| എസ്എസ്എൽസി ഫലപ്രഖ്യാപനം ഇന്ന് ഉച്ചയ്ക്ക് രണ്ടിന് | Kerala SSLC Result 2021 will be announced today at2PM today – News18 Malayalam\n4,22,226 വിദ്യാര്‍ഥികളാണ് ഈ വർഷം എസ്എസ്എല്‍സി ഫലം കാത്തിരിക്കുന്നത്\nLast Updated : July 14, 2021, 07:54 IST\nതിരുവനന്തപുരം: ഈ വർഷത്തെ എസ്എസ്എൽസി ഫലപ്രഖ്യാപനം ഇന്ന് ഉച്ചയ്ക്ക്. ഉച്ചയ്ക്കുശേഷം രണ്ടിന് തിരുവനന്തപുരത്ത് നടത്തുന്ന വാര്‍ത്താസമ്മേളനത്തില് വിദ്യാഭ്യാസമന്ത്രി വി ശിവന്‍കുട്ടി പരീക്ഷാ ഫലങ്ങള് പ്രഖ്യാപിക്കും. THSLC, AHSLC പരീക്ഷകളുടെ ഫലപ്രഖ്യാപനവും ഇതോടൊപ്പം നടക്കും.\n4,22,226 വിദ്യാര്‍ഥികളാണ് ഈ വർഷം എസ്എസ്എല്‍സി ഫലം കാത്തിരിക്കുന്നത്. കോവിഡ് പ്രതിസന്ധികളെ മറികടന്ന് കഴിഞ്ഞ ഏപ്രിലില് നടത്തിയ പരീക്ഷകളുടെ ഫലപ്രഖ്യാപനം ആണ് ഇന്ന് നടക്കുക. ഏപ്രില് എട്ടു മുതല് 28 വരെയാണ് പരീക്ഷ നടത്തിയത്. വിദ്യാഭ്യാസ മന്ത്രി ഫലപ്രഖ്യാപനം നടത്തുന്നതിന് തൊട്ടു പിന്നാലെ വിദ്യാര്‍ഥികള്‍ക്ക് വെബ്‌സൈറ്റുകളില് നിന്നു ഫലം അറിയാന് കഴിയും.\nഇതിനായി വിവിധ വെബ്‌സൈറ്റുകളില് സൗകര്യമൊരുക്കിയിട്ടുണ്ട്. വെബ്‌സൈറ്റുകള്‍ക്ക് പുറമേ സഫലം 2021 എന്ന മൊബൈല് ആപ്പ് ഉപയോഗിച്ചും ഫലം അറിയാം. ഇത്തവണ എസ്എസ്എല്‍സി വിദ്യാര്‍ഥികള്‍ക്ക് ഗ്രേസ് മാര്‍ക്ക് നല്‍കാത്തത് സംബന്ധിച്ച് വിവാദം തുടരുന്നതിനിടെയാണ് ഫലപ്രഖ്യാപനം.\nകലാ-കായിക മേളകള് നടക്കാത്തതും പരീക്ഷകള് ഉദാരമായി നടത്തിയതും ചൂണ്ടിക്കാട്ടിയാണ് ഗ്രേസ്മാര്‍ക്ക് നല്‍കേണ്ടതില്ലെന്ന തീരുമാനത്തിലേക്ക് സര്‍ക്കാര് എത്തിയത്. എന്‍എസ്എസിന്റെയും എന്‍സിസിയുടെയും ഭാഗമായി കോവിഡ് പ്രതിരോധ പ്രവര്‍ത്തനങ്ങളില് ഏര്‍പ്പെട്ട വിദ്യാര്‍ഥികള്‍ക്ക് എങ്കിലും ഗ്രേസ് മാര്‍ക്ക് നല്‍കണമെന്ന ആവശ്യം വ്യാപകമായി ഉയര്‍ന്നിരുന്നു. എന്നാല് ആവശ്യം സര്‍ക്കാര് അംഗീകരിച്ചില്ല.\nജൂണ് ഏഴിനായിരുന്നു മൂല്യനിർണയം ആരംഭിച്ചത്. 70 ക്യാമ്പുകളിലായി 12,000 അധ്യാപകരാണ് പങ്കെടുത്തത്.\nഎസ്.എസ്.എല്.സി. (എച്ച്.ഐ) റിസള്‍ട്ട് http://sslchiexam.kerala.gov.in\nലും റ്റി.എച്ച്.എസ്.എല്.സി. (എച്ച്.ഐ) റിസള്‍ട്ട് http:/thslchiexam.kerala.gov.in\nലും ടി.എച്ച്.എസ്.എല്.സി. റിസള്‍ട്ട് http://thslcexam.kerala.gov.in\nലും എ.എച്ച്.എസ്.എല്.സി. റിസള്‍ട്ട് http://ahslcexam.kerala.gov.in\nFirst published: July 14, 2021, 07:45 IST\nKerala SSLC resultSSLCSSLC result


ഖുര്‍ആന് ആലപിക്കാമോ? | Fatwa On Islam\nഖുര്‍ആന് പാട്ട് പാടും പോലെ ആലപിക്കാമോ? പണ്ഡിതര് ഈ വിഷയം ചര്‍ച്ച ചെയ്തിട്ടുണ്ട്. അസ്ഹര് യൂനിവേഴ്‌സിറ്റിയിലെ ഫിഖ്ഹ് താരതമ്യപഠന വകുപ്പ് മേധാവി ഡോ. അബ്ദുല് ഫതാഹ് ഇദ്‌രീസ് പറയുന്നത് കാണുക: ‘ഖുര്‍ആന് പാരായണം ഗാനാലാപന ശൈലിയിലേക്ക് മാറ്റുന്നത് നിഷിദ്ധമാണന്ന് കര്‍മ്മശാസ്ത്ര പണ്ഡിതന്മാര് ഏകോപ്പിച്ചഭിപ്രായപ്പെട്ടിട്ടുണ്ട്. അത് പാരായണ നിയമങ്ങളില് നിന്നുള്ള വ്യതിയാനമാണ്. അതിലൂടെ ആശയ വൈകല്യം സംഭവിക്കാം. ഒരു പദത്തിന്റെ ഉച്ചാരണ സ്ഫുടത നഷ്ടപ്പെടാനുമിടയുണ്ട്. അങ്ങിനെയുള്ള ‘ഖുര്‍ആന് ആലാപനം’ കേള്‍ക്കുന്നതും നിഷിദ്ധമാണന്ന് പണ്ഡിതന്മാര് അഭിപ്രായപ്പെട്ടിരിക്കുന്നു.’\nരാഗത്തില് ചിട്ടപ്പെടുത്തിയിട്ടില്ലാത്ത രാംഗാംശമുള്ള പാരായണം ഇതില് പെടുമോ എന്നതില് പണ്ഡിതന്മാര്‍ക്കിടയില് അഭിപ്രായ വ്യത്യാസമുണ്ട്. ചിലര് പറ്റുമെന്നും മറ്റു ചിലര് പറ്റില്ല എന്നും പറഞ്ഞിട്ടുണ്ട്. പ്രശസ്ത പണ്ഡിതന് ശൈഖ് സ്വാലിഹ് ഫൗസാന് പറയുന്നു: ‘ സംഗീതാത്മക ഖുര്‍ആന് ആലാപനം നിഷിദ്ധമാണ്. അത് അല്ലാഹുവിനെ അപമതിക്കലും മതതത്വങ്ങളോട് കലഹം സൃഷ്ടിക്കലുമാണ്. (മജല്ലത്തുല് ഹസബ 14/35).\n‘എത്ര തന്നെ സദുദ്ദേശപരമായാണ് ഖുര്‍ആന് രാഗത്തില് ചിട്ടപ്പെടുത്തി ആലപിക്കുന്ന തങ്കിലും അത് അംഗീകരിക്കാവതല്ല’ മുന് ഈജിപ്ഷ്യന് മുഫ്തി ശൈഖ് ഹസനൈന് മഖ്‌ലൂഫ് അഭിപ്രായപ്പെടുന്നു. ആശയചോര്‍ച്ച സംഭവിക്കാത്ത തരത്തിലുള്ള ചെറിയ ഈണങ്ങളുള്ള പാരായണം അനുവദനീയമാണന്ന് ഡോ. അബ്ദുല് ഫതാഹ് ഇദ്‌രീസിന്റെ അഭിപ്രായം.\nAlso Read ഖുര്‍ആനുള്ള മൊബൈലുമായി ബാത്ത്‌റൂമില് പോകാമോ?\nPrevious articleസ്ത്രീ ജോലിക്ക് പോകുന്നത് തടയാന് ഭര്‍ത്താവിന് അവകാശമുണ്ടോ?\nNext articleകുളിക്കുമ്പോള് നഗ്നത മറക്കേണ്ടതുണ്ടോ?\nAlso Read വിശുദ്ധ ഖുര്‍ആന് ഹൃദിസ്ഥമാക്കിയത് മറന്നുപോയാല്


റോക്കറ്ററി ദി നമ്പി എഫ്ക്ട്; ഞെട്ടിച്ച് മാധവൻ്റെ കിടിലൻ മേക്കോവർ; ചിത്രത്തില് ഷാരൂഖ് ഖാനും സൂര്യയും | Cinema Varthakal\nHome Bollywood Table റോക്കറ്ററി ദി നമ്പി എഫ്ക്ട്; ഞെട്ടിച്ച് മാധവൻ്റെ കിടിലൻ മേക്കോവർ; ചിത്രത്തില് ഷാരൂഖ് ഖാനും സൂര്യയും\nആര്. മാധവന്റെ ട്രൈ കളര് ഫിലീസും ഡോക്ടര് വര്‍ഗീസ് മൂലന്റെ വര്‍ഗീസ് മൂലന് പിക്ചര്‍സിന്റെയും ബാനറില് നിര്‍മിക്കുന്ന റോക്കറ്ററി ദി നമ്പി എഫ്ക്ട് എന്ന ബ്രഹ്മാണ്ട ചിത്രത്തിന്റെ ട്രെയിലര് പുറത്തുവിട്ടു. മലയാളത്തിന് പുറമെ തമിഴ്, ഹിന്ദി, ഇംഗ്ലീഷ്, തെലുഗു, കന്നഡ ഭാഷകളിലും അറബിക്, ഫ്രഞ്ച്, സ്പാനീഷ്, ജര്‍മ്മന്, ചൈനീസ്, റഷ്യന്, ജാപ്പാനീസ് തുടങ്ങിയ അന്താരാഷ്ട്ര ഭാഷകളിലുമായിട്ടാണ് ചിത്രം ഒരുങ്ങുന്നത്.\nനാലുവര്‍ഷമായി അണിയറയില് ഒരുങ്ങുന്ന ചിത്രം സംവിധാനം ചെയ്യുന്നതും മാധവന് തന്നെയാണ്. ഐ.എസ്.ആര്.ഒ ശാസ്ത്രഞ്ജനായിരുന്ന നമ്പി നാരായണന്റെ ജീവിതമാണ് ചിത്രം പറയുന്നത്. 100 കോടിക്ക് മുകളിലാണ് ചിത്രത്തിന്റെ ചിലവെന്നാണ് റിപ്പോര്‍ട്ട്. ചിത്രത്തില് നിര്‍ണായക വേഷത്തില് ഷാരൂഖ് ഖാനും സൂര്യയുമെത്തുമെന്നും റിപ്പോര്‍ട്ടുണ്ട്. ഹിന്ദിയില് ഷാരുഖ് ഖാന് ചെയ്യുന്ന റോളില് തമിഴില് സൂര്യ ആയിരിക്കും എത്തുക.\nവിവിധ പ്രായത്തിലുള്ള നമ്പി നാരായണനെ അവതരിപ്പിക്കുന്നതിനായി മാധവന് നടത്തിയ മേക്ക് ഓവറുകള് വൈറലായിരുന്നു. നമ്പി നാരായണന്റെ ജീവിതത്തിലെ ഏറ്റവും സംഭവാത്മകമായ 27 വയസ്സു മുതല് 75 വയസ്സു വരെയുള്ള കാലഘട്ടമാണ് സിനിമയുടെ പ്രമേയം. വിവിധ കാലങ്ങട്ടങ്ങളിലെ നമ്പി നാരായണനെ അവതരിപ്പിക്കുന്നതിനായി ശാരീരികമായും മാധവന് വലിയ മാറ്റങ്ങള് വരുത്തിയിരുന്നു. തലയിലെ നര മാത്രമാണ് ആര്‍ട്ടിഫിഷ്യലായി ഉപയോഗിച്ചിട്ടുള്ളത്.\nമാധവന് ,നമ്പി നാരായണന്\nആറ് രാജ്യങ്ങളിലധികം ചിത്രത്തിന്റെ ഷൂട്ടിംഗ് നടന്നിരുന്നു. കഴിഞ്ഞ വര്‍ഷം റിലീസ് ചെയ്യേണ്ടിയിരുന്ന ചിത്രം കൊവിഡിനെ തുടര്‍ന്ന് റിലീസ് മാറ്റിവെയ്ക്കുകയായിരുന്നു. സിമ്രാന് ആണ് ചിത്രത്തില് മാധവന്റെ നായികയായി എത്തുന്നത്. ഇരുവരും പതിനഞ്ച് വര്‍ഷത്തിന് ശേഷമാണ് സിനിമയില് ഒന്നിക്കുന്നത്.\nഏറ്റവും പുതിയ സിനിമാ വാർത്തകൾക്കും വിവരങ്ങൾക്കും ജോയിൻ ചെയ്യുക\nനിരവധി ഹോളിവുഡ് താരങ്ങളും ചിത്രത്തില് അഭിനയിക്കുന്നുണ്ട്. വെള്ളം സിനിമയുടെ സംവിധായകന് പ്രജേഷ് സെന് ചിത്രത്തിന്റെ കോ ഡയറക്ടറാണ്. ശ്രീഷ റായ് ആണ് ചിത്രത്തിന്റെ ക്യാമറ, എഡിറ്റിംഗ് ബിജിത്ത് ബാല, സംഗീതം സാം സി.എസ്, പിആര്‍ഒ ആതിര ദില്‍ജിത്ത്.\nPrevious articleആഷിക് അബുവിന്റെ നാരദൻ വരുന്നു\nNext articleആത്മസംഘർഷങ്ങളുടെയും പ്രണയത്തിന്റെയും കഥ ‘ജഗള’; ടൈറ്റിൽ പോസ്റ്റർ പുറത്തുവിട്ട് മോഹൻലാലും ദിലീപും


Homecovidഇന്ന് 11,586 പേര്‍ക്ക് കോവിഡ്-19 സ്ഥിരീകരിച്ചു\n.കഴിഞ്ഞ ദിവസങ്ങളിലുണ്ടായ 135 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 16,170 ആയി.\n.രോഗം സ്ഥിരീകരിച്ച് ചികിത്സയിലായിരുന്ന 14,912 പേര് രോഗമുക്തി നേടി. തിരുവനന്തപുരം 1031, കൊല്ലം 1091, പത്തനംതിട്ട 455, ആലപ്പുഴ 635, കോട്ടയം 999, ഇടുക്കി 290, എറണാകുളം 1477, തൃശൂര് 2022, പാലക്കാട് 1129, മലപ്പുറം 2244, കോഴിക്കോട് 1687, വയനാട് 304, കണ്ണൂര് 741, കാസര്‍ഗോഡ് 807 എന്നിങ്ങനേയാണ് രോഗമുക്തിയായത്. ഇതോടെ 1,36,814 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 31,29,628 പേര് ഇതുവരെ കോവിഡില് നിന്നും മുക്തി നേടി.


നിങ്ങൾക്കിടയിലെ പ്രായമായവരെ ബഹുമാനിക്കുക | അധ്യയനപ്പതിപ്പ്\nഭാഷ അമാറിക് അയ്‌മാറ അര്‍ജന്‍റീനിയന് ആംഗ്യഭാഷ അര്‍മേനിയന് അറബിക് അല്‍ബേനിയന് അസര്‍ബയ്‌ജാനി അസര്‍ബയ്‌ജാനി (സിറിലിക്) ആഫ്രിക്കാന്‍സ് ഇംഗ്ലീഷ് ഇന്‍ഡൊനീഷ്യന് ഇന്‍ഡോംഗ ഇബോ ഇറ്റാലിയന് ഇറ്റാലിയന് ആംഗ്യഭാഷ ഇലോക്കോ ഇവെ ഉക്രേനിയന് ഉര്‍ദു ഉസ്‌ബെക് എന്‍ഡെബെലെ എഫിക്ക് എസ്‌റ്റോണിയന് ഐസ്‌ലാന്‍ഡിക് ഒറോമോ ഒസിഷ്യന് കംബോഡിയന് കന്നട കസഖ് കാറ്റലാന് കികഒന്‍ഡെ കിക്കുയു കിന്യര്‍വണ്ട കിര്‍ഗിസ് കിറുണ്ടി കിസോങ്ഗേ കൊറിയന് കൊളംബിയന് ആംഗ്യഭാഷ കോംഗോ ക്രിയോ ക്രൊയേഷ്യന് ക്വാങ്കാളി ക്വാന്യാമ ക്വെച്ചുവ (അന്‍കാഷ്) ക്വെച്ചുവ (അയാകുച്ചോ) ക്വെച്ചുവ (കുസ്കൊ) ക്വെച്ചുവ (ബൊളീവിയ) ഗണ് ഗാ ഗുജറാത്തി ഗ്രീക്ക് ഗ്രീന്‍ലന്‍ഡിക് ഗ്വാരണി ചിചെവ ചിടുംബൂക ചിറ്റോംഗ ചെക് ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജാപ്പനീസ് ജോര്‍ജിയന് ടര്‍ക്കിഷ് ടാറ്റര് ടിഗ്രിനിയ ടിഷിലൂബ ട്‌സോംഗ ഡച്ച് ഡാനിഷ് തഗലോഗ് തമിഴ് തഹീതിയന് തായ് തെലുങ്ക് ദാംഗമെ ദ്രേഹു നേപ്പാളി നോര്‍വീജിയന് ന്യാനിക പഞ്ചാബി പാങ്‌ഗാസിനന് പാപിയമെന്‍റോ (അരൂബ) പേര്‍ഷ്യന് പോര്‍ച്ചുഗീസ് പോളിഷ് ഫിന്നിഷ് ഫ്രഞ്ച് ബംഗാളി ബള്‍ഗേറിയന് ബിക്കോള് ബിസ്‌ലാമ ബ്രസീലിയന് ആംഗ്യഭാഷ മറാഠി മലഗാസി മലയാളം മലായ് മസിഡോണിയന് മായാ മാള്‍ട്ടീസ് മെക്സിക്കന് ആംഗ്യഭാഷ മോര് യോറുബ റഷ്യന് റൊമാനിയന് റ്റ്വി റ്റ്‌സോട്‌സില് ലാറ്റ്‍വിയന് ലിംഗാല ലിത്വാനിയന് ലുഗാണ്ട ലുന്‍ഡ ലുവാലെ ലുവോ വരായ്-വരായ് വല്ലീഷ്യന് വിയറ്റ്‌നമീസ് വെന്‍ഡ വേയൂനായ്കി വൊളെയ്റ്റ ഷോണ സാങ്കോ സാന്‍ഡേ സിംഹള സിബെമ്പ സിലോസി സീമ സുലു സെട്സ്വാന സെപ്പിടി സെബുവാനോ സെര്‍ബിയന് സെര്‍ബിയന് (റോമന്) സെസോത്തോ (ലെസോത്തോ) സ്പാനിഷ് സ്രാനന്‍ടോംഗോ സ്ലൊവാക് സ്ലൊവേനിയന് സ്വാടി സ്വാഹിലി സ്വീഡിഷ് ഹംഗേറിയന് ഹിന്ദി ഹിലിഗായ്‌നോന് ഹീബ്രൂ ഹെയ്‌തിയന് ക്രയോള് ഹോസ\n‘വൃദ്ധന്‍റെ മുഖം ബഹുമാനിക്കുക.’—ലേവ്യ. 19:32.\nപ്രായമായ വിശ്വസ്‌തരെ യഹോവ എങ്ങനെ വീക്ഷിക്കുന്നു?\nവാർധക്യത്തിലുള്ള മാതാപിതാക്കളോടു മക്കൾക്ക് എന്ത് ഉത്തരവാദിത്വങ്ങളാണുള്ളത്?\nപ്രായമായവരെ സഭയ്‌ക്ക് എങ്ങനെ ബഹുമാനിക്കാനാകും?\n1. മനുഷ്യരാശി ഇപ്പോൾ ഏതു പരിതാപകരമായ അവസ്ഥയിലാണ്?\nമനുഷ്യർ വാർധക്യം പ്രാപിച്ച് ദുർബലരായിത്തീരാൻ യഹോവ ഒരിക്കലും ആഗ്രഹിച്ചില്ല. നേരെമറിച്ച്, യഹോവയുടെ ഉദ്ദേശം മനുഷ്യർ പറുദീസയിൽ പൂർണാരോഗ്യം ആസ്വദിക്കണമെന്നായിരുന്നു. എന്നാൽ ഇപ്പോൾ “സർവസൃഷ്ടിയും ഒന്നടങ്കം ഞരങ്ങി വേദനപ്പെട്ടിരിക്കുന്നു.” (റോമ. 8:22) മനുഷ്യവർഗത്തിന്മേൽ പാപം വരുത്തിവെച്ച കെടുതികൾ നിരീക്ഷിക്കുമ്പോൾദൈവത്തിന് എന്തു തോന്നുന്നെന്നാണു നിങ്ങൾ ചിന്തിക്കുന്നത്? ജീവിതത്തിൽ കൂടുതൽ പിന്തുണ ആവശ്യമുള്ള ചില സമയത്ത് തങ്ങൾ തഴയപ്പെടുന്നതായി പ്രായമായ അനേകർക്ക് അനുഭവപ്പെടുന്നു എന്നതും സങ്കടകരമാണ്.—സങ്കീ. 39:5;2തിമൊ. 3:3.\n2. പ്രായമായവരോട് ക്രിസ്‌ത്യാനികൾക്കു പ്രത്യേക താത്‌പര്യമുള്ളത് എന്തുകൊണ്ട്?\n2 സഭയിൽ പ്രായമായവരുള്ളതിൽ യഹോവയുടെ ജനം നന്ദിയുള്ളവരാണ്. അവരുടെ അറിവിൽനിന്ന് നാം പ്രയോജനം നേടുകയും വിശ്വാസത്തിന്‍റെ മാതൃകയാൽ പ്രചോദിതരാകുകയും ചെയ്യുന്നു. പ്രിയങ്കരരായ ഇവരിൽ ചിലരുടെ കുടുംബാംഗങ്ങളോ ബന്ധുക്കളോ ആയിരിക്കും നമ്മിൽ പലരും. അവർ നമ്മുടെ ജഡികബന്ധുക്കൾ ആണെങ്കിലും അല്ലെങ്കിലും പ്രായംചെന്ന ഈ സഹോദരീസഹോദരന്മാരുടെ ക്ഷേമത്തിൽ നമ്മൾ താത്‌പര്യമെടുക്കുന്നു. (ഗലാ. 6:10; 1 പത്രോ. 1:22) പ്രായമായവരോടുള്ള ദൈവത്തിന്‍റെ വീക്ഷണം പരിശോധിക്കുന്നത് നമുക്കേവർക്കും പ്രയോജനകരമായിരിക്കും. പ്രായമായ നമ്മുടെ പ്രിയപ്പെട്ടവരുടെ കാര്യത്തിൽ കുടുംബാംഗങ്ങൾക്കും സഭയ്‌ക്കും ഉള്ള ഉത്തരവാദിത്വങ്ങളും നാം പരിചിന്തിക്കും.\n3, 4. (എ) 71-ാ‍ം സങ്കീർത്തനത്തിന്‍റെ എഴുത്തുകാരൻ യഹോവയോട് ഏത് അപേക്ഷ നടത്തി? (ബി) തങ്ങൾക്കുവേണ്ടി എന്തു ചെയ്യാൻ സഭയിലെ പ്രായമായവർക്കുദൈവത്തോട് അപേക്ഷിക്കാനാകും?\n3 സങ്കീർത്തനം 71:9-ന്‍റെ നിശ്വസ്‌ത എഴുത്തുകാരൻദൈവത്തോട് ഇങ്ങനെ അപേക്ഷിച്ചു: “വാർദ്ധക്യകാലത്തു നീ എന്നെ തള്ളിക്കളയരുതേ; ബലം ക്ഷയിക്കുമ്പോൾ എന്നെ ഉപേക്ഷിക്കയുമരുതേ.” “ദാവീദിന്‍റെ” എന്ന മേലെഴുത്ത് അധികരിച്ചുള്ള 70-ാ‍ം സങ്കീർത്തനത്തിന്‍റെ ഒരു തുടർച്ചയായിരിക്കാം 71-ാ‍ം സങ്കീർത്തനം. അതുകൊണ്ട് സങ്കീർത്തനം 71:9-ൽ നാം വായിക്കുന്ന അപേക്ഷ ദാവീദായിരിക്കണം നടത്തിയത്. തന്‍റെ യൗവനംമുതൽ വാർധക്യംവരെയുള്ള ഘട്ടങ്ങളിൽ അവൻ ദൈവത്തെ സേവിക്കുകയും യഹോവ അവനെ അതിശയകരമായ വിധങ്ങളിൽ ഉപയോഗിക്കുകയും ചെയ്‌തു. (1 ശമൂ. 17:33-37, 50; 1 രാജാ. 2:1-3, 10) ഇങ്ങനെയൊക്കെയായിരുന്നിട്ടും, തന്നോടു പ്രീതി കാണിക്കുന്നതിൽ തുടരാൻ യഹോവയോടു ചോദിക്കേണ്ടതിന്‍റെ ആവശ്യമുണ്ടെന്ന് അവനു തോന്നി.—സങ്കീർത്തനം 71:17, 18 വായിക്കുക.\n4 ഇന്നുള്ള അനേകർ ദാവീദിനെപ്പോലെയാണ്. വാർധക്യം ചെന്നിട്ടും “ദുർദ്ദിവസങ്ങൾ” വന്നിട്ടും തങ്ങളുടെ കഴിവിന്‍റെ പരമാവധി ദൈവത്തെ സ്‌തുതിക്കുന്നതിൽ അവർ തുടരുന്നു. (സഭാ. 12:1-7) ശുശ്രൂഷയുൾപ്പെടെ ജീവിതത്തിന്‍റെ വ്യത്യസ്‌തമണ്ഡലങ്ങളിൽ ഒരിക്കൽ ചെയ്‌തിരുന്നതുപോലെ ഇപ്പോൾ ചെയ്യാൻ അവരിൽ പലർക്കും കഴിയുന്നുണ്ടായിരിക്കില്ല. എന്നിരുന്നാലും അവർക്കും യഹോവയോട് തങ്ങളുടെ മേൽ അനുഗ്രഹാശിസ്സുകൾ ചൊരിയുന്നതിൽ തുടരാനും തങ്ങളെ പരിപാലിക്കാനും അപേക്ഷിക്കാനാകും. തങ്ങളുടെ പ്രാർഥനകൾക്ക് ദൈവം ഉത്തരം നൽകുമെന്നു വിശ്വസ്‌തരായ ഇത്തരം വയോധികർക്ക് ഉറപ്പുള്ളവരായിരിക്കാം. കാരണം, അവരുടെ പ്രാർഥനകൾ ദിവ്യനിശ്വസ്‌തതയിൻകീഴിൽ ദാവീദ് പ്രകടമാക്കിയ ന്യായമായ അതേ വികാരങ്ങൾ പ്രതിധ്വനിപ്പിക്കുന്നു.\n5. പ്രായമായ വിശ്വസ്‌തരെ യഹോവ എങ്ങനെ വീക്ഷിക്കുന്നു?\n5 പ്രായമായ വിശ്വസ്‌തരെ യഹോവ അങ്ങേയറ്റം മൂല്യമുള്ളവരായി കാണുന്നെന്നും തന്‍റെ ദാസർ അവരെ ബഹുമാനിക്കാൻ അവൻ പ്രതീക്ഷിക്കുന്നെന്നും തിരുവെഴുത്തുകൾ വ്യക്തമാക്കുന്നു. (സങ്കീ. 22:24-26; സദൃ. 16:31; 20:29) “നരച്ചവന്‍റെ മുമ്പാകെ എഴുന്നേല്‌ക്കയും വൃദ്ധന്‍റെ മുഖം ബഹുമാനിക്കയും നിന്‍റെ ദൈവത്തെ ഭയപ്പെടുകയും വേണം; ഞാൻ യഹോവ ആകുന്നു” എന്ന് ലേവ്യപുസ്‌തകം 19:32 പറയുന്നു. ഇസ്രയേൽസഭയിലെ പ്രായമായവരെ ബഹുമാനിക്കുകയെന്നത് അന്ന് ഗൗരവമേറിയ ഒരു ഉത്തരവാദിത്വമായിരുന്നു; ഇന്നും അത് അങ്ങനെതന്നെയാണ്. എന്നാൽ അവർക്കായി കരുതുന്നതിൽ യഥാർഥത്തിൽ എന്താണ് ഉൾപ്പെട്ടിരിക്കുന്നത്? അത് ആരുടെ ഉത്തരവാദിത്വമാണ്?\n6. മാതാപിതാക്കൾക്കുവേണ്ടി കരുതുന്നതിൽ യേശു എന്തു മാതൃക വെച്ചു?\n6 ദൈവവചനം നമ്മോട് ഇപ്രകാരം പറയുന്നു: “നിന്‍റെ അപ്പനെയും അമ്മയെയും ബഹുമാനിക്ക.” (പുറ. 20:12; എഫെ. 6:2) ഈ കല്‌പനയുടെ അടിസ്ഥാനത്തിൽ, തങ്ങളുടെ മാതാപിതാക്കൾക്കുവേണ്ടി കരുതാൻ വിസമ്മതിച്ച പരീശന്മാരെയും ശാസ്‌ത്രിമാരെയും യേശു കുറ്റംവിധിച്ചു. (മർക്കോ. 7:5, 10-13) മാതാപിതാക്കൾക്കുവേണ്ടി കരുതുന്നതിൽ യേശുതന്നെ നല്ലൊരു മാതൃക വെച്ചു. ഉദാഹരണത്തിന്, സ്‌തംഭത്തിലെ മരണസമയത്ത്, സാധ്യതയനുസരിച്ച് അപ്പോൾ വിധവയായിരുന്ന തന്‍റെ അമ്മയെ പരിപാലിക്കാനുള്ള ഉത്തരവാദിത്വം യേശു പ്രിയശിഷ്യനായ യോഹന്നാനെ ഭരമേൽപ്പിച്ചു.—യോഹ. 19:26, 27.\n7. (എ) മാതാപിതാക്കൾക്കുവേണ്ടി കരുതുന്നതു സംബന്ധിച്ച് അപ്പൊസ്‌തലനായ പൗലോസ് ഏതു തത്ത്വം എടുത്തുകാണിച്ചു? (ബി) ഏതു സാഹചര്യത്തെക്കുറിച്ചു പരാമർശിക്കുമ്പോഴാണ് പൗലോസ് ഈ വാക്കുകൾ എഴുതിയത്?\n7 ക്രിസ്‌ത്യാനികൾ തങ്ങളുടെതന്നെ കുടുംബാംഗങ്ങൾക്കായി കരുതണമെന്ന് അപ്പൊസ്‌തലനായ പൗലോസ് നിശ്വസ്‌തതയിൽ രേഖപ്പെടുത്തി. (1 തിമൊഥെയൊസ് 5:4, 8, 16 വായിക്കുക.) പൗലോസ് തിമൊഥെയൊസിന് എഴുതിയ കാര്യങ്ങളുടെ സാഹചര്യം കണക്കിലെടുക്കുക. സഭയിൽനിന്നു സാമ്പത്തികപിന്തുണ ലഭിക്കാൻ അർഹത ഉള്ളവരെയും ഇല്ലാത്തവരെയും കുറിച്ച് അതിൽ പൗലോസ് പരാമർശിച്ചു. പ്രായമായ വിധവമാർക്കുവേണ്ടി പ്രാഥമികമായി കരുതേണ്ടത് അവരുടെ വിശ്വാസികളായ മക്കളും കൊച്ചുമക്കളും കുടുംബാംഗങ്ങളും മറ്റു ബന്ധുക്കളും ആണെന്ന് അവൻ വ്യക്തമാക്കി. അത് സഭയുടെ മേൽ അനാവശ്യമായ സാമ്പത്തികബാധ്യത വരുത്തിവെക്കുന്നത് ഒഴിവാക്കും. അതുപോലെ ക്രിസ്‌ത്യാനികൾ ഇന്നും “ദൈവഭക്തി” ആചരിക്കുന്ന ഒരു വിധം സഹായമാവശ്യമുള്ള തങ്ങളുടെ കുടുംബാംഗങ്ങൾക്കുവേണ്ടി സാമ്പത്തികമായി കരുതിക്കൊണ്ടാണ്.\n8. പ്രായമായ മാതാപിതാക്കളെ കരുതുന്നതു സംബന്ധിച്ച് ബൈബിൾ വിശദമായ നിർദേശങ്ങൾ നൽകാത്തത് ജ്ഞാനമായിരിക്കുന്നത് എന്തുകൊണ്ട്?\n8 ലളിതമായി പറഞ്ഞാൽ, തങ്ങളുടെ മാതാപിതാക്കളുടെ ഭൗതികാവശ്യങ്ങൾ സാധിച്ചുകൊടുക്കാനുള്ള കടപ്പാട് പ്രായപൂർത്തിയായ ക്രിസ്‌തീയമക്കൾക്കുണ്ട്. പൗലോസ് പരാമർശിച്ചത് ‘വിശ്വാസികളായ ബന്ധുക്കളെക്കുറിച്ചാണെങ്കിലും’ വിശ്വാസികളല്ലാത്ത മാതാപിതാക്കളെയും തഴയരുത്. പല വിധങ്ങളിലായിരിക്കാം മക്കൾ കരുതൽ കാണിക്കുന്നത്. എല്ലാവരുടെയും സാഹചര്യങ്ങൾ ഒരിക്കലും ഒരുപോലെയായിരിക്കില്ല. ഉൾപ്പെട്ടിരിക്കുന്നവരുടെ ആവശ്യങ്ങളും മനോഭാവവും ആരോഗ്യവും വ്യത്യസ്‌തമാണ്. പ്രായമായ ചിലർക്ക് ഒന്നോ അതിലധികമോ മക്കൾ ഉണ്ടായിരിക്കാം. ചിലർക്കു ഗവൺമെന്‍റിൽനിന്ന് ആനുകൂല്യങ്ങൾ ലഭിക്കുമ്പോൾ, മറ്റു ചിലർക്ക് അതു ലഭ്യമല്ല. പരിചരണം ആവശ്യമായിരിക്കുന്നവരുടെ വ്യക്തിപരമായ താത്‌പര്യങ്ങളും വ്യത്യസ്‌തമാണ്. അതുകൊണ്ട്, പ്രായമായ കുടുംബാംഗങ്ങളെ ചിലർ പരിപാലിക്കാൻ ശ്രമിക്കുന്ന വിധത്തെ വിമർശിക്കുന്നത് ജ്ഞാനമോ അവരോടുള്ള സ്‌നേഹമോ ആയിരിക്കില്ല. എല്ലാറ്റിലുമുപരി, തിരുവെഴുത്തധിഷ്‌ഠിതമായ തീരുമാനങ്ങളെ അനുഗ്രഹിക്കാനും അതു സഫലമാക്കാനും യഹോവയ്‌ക്കാകും. മോശയുടെ നാളുകൾമുതൽ അത് സത്യമായിരുന്നിട്ടുണ്ട്.—സംഖ്യാ. 11:23.\n9-11. (എ) ബുദ്ധിമുട്ടേറിയ ഏതു സാഹചര്യങ്ങൾ ചിലർ അഭിമുഖീകരിച്ചേക്കാം? (ലേഖനാരംഭത്തിലെ ചിത്രം കാണുക.) (ബി) മുഴുസമയ സേവനം ഉപേക്ഷിക്കാൻ മക്കൾ തിടുക്കംകൂട്ടരുതാത്തത് എന്തുകൊണ്ട്? ദൃഷ്ടാന്തീകരിക്കുക.\n9 മക്കൾ പ്രായമായ മാതാപിതാക്കളിൽനിന്ന് വളരെ അകലെയാണു താമസിക്കുന്നതെങ്കിൽ, മാതാപിതാക്കൾക്ക് ആവശ്യമായ സഹായം നൽകുകയെന്നത് പ്രയാസമായിരിക്കാം. വീഴുകയോ അസ്ഥികൾക്കു പൊട്ടൽ ഉണ്ടാകുകയോ സമാനമായ മറ്റെന്തെങ്കിലും സംഭവിക്കുകയോ നിമിത്തം മാതാപിതാക്കളിൽ ഒരാളുടെ ആരോഗ്യം പെട്ടെന്നു മോശമായാൽ അവരെ എത്രയും വേഗം ചെന്നു കാണേണ്ട ഒരു അവസ്ഥയുണ്ടായേക്കാം. അത്തരമൊരു സാഹചര്യത്തിൽ താത്‌കാലികമായോ ദീർഘകാലത്തേക്കോ അവർക്കു പിന്തുണ ആവശ്യമായി വന്നേക്കാം. *\n10 തങ്ങളുടെ ദിവ്യാധിപത്യനിയമനങ്ങൾ നിറവേറ്റുന്നതിനായി വീട്ടിൽനിന്ന് അകലെ മാറി താമസിക്കേണ്ടി വരുന്ന മുഴുസമയ ശുശ്രൂഷകർക്ക് കൂടുതൽ ബുദ്ധിമുട്ടേറിയ തീരുമാനങ്ങൾ എടുക്കേണ്ടതായി വന്നേക്കാം. ബെഥേലിൽ സേവിക്കുന്നവരും മിഷനറിമാരും സഞ്ചാരമേൽവിചാരകന്മാരും തങ്ങളുടെ നിയമനത്തെ യഹോവയിൽനിന്നുള്ള അമൂല്യമായൊരു അനുഗ്രഹമായി കരുതുന്നു. എങ്കിൽത്തന്നെയും, തങ്ങളുടെ മാതാപിതാക്കൾ രോഗാവസ്ഥയിലാകുമ്പോൾ പെട്ടെന്ന് അവർ ഇങ്ങനെ ചിന്തിച്ചേക്കാം, ‘മാതാപിതാക്കളെ പരിപാലിക്കാനായി ഞങ്ങൾ ഈ നിയമനം ഉപേക്ഷിച്ച് തിരിച്ചുപോകേണ്ടതല്ലേ?’ എന്നാൽ, മാതാപിതാക്കൾക്കു വാസ്‌തവത്തിൽ ആവശ്യമായിരിക്കുന്നതും അവർ ആഗ്രഹിക്കുന്നതും അതുതന്നെയാണോ എന്ന് പ്രാർഥനാപൂർവം ചിന്തിക്കുന്നതു ജ്ഞാനമായിരിക്കും. ആരും തങ്ങളുടെ സേവനപദവികൾ തിടുക്കത്തിൽ ഉപേക്ഷിക്കരുത്, കാരണം എല്ലായ്‌പ്പോഴും അതത്ര ആവശ്യമായിരിക്കണമെന്നില്ല. മാതാപിതാക്കളുടെ സഭയിലെതന്നെ ആർക്കെങ്കിലും സന്തോഷത്തോടെ അവരെ സഹായിക്കാനാകുന്ന തരം താത്‌കാലികമായൊരു ആരോഗ്യപ്രശ്‌നമാണോ അത്?—സദൃ. 21:5.\n11 ഉദാഹരണത്തിന്, വീട്ടിൽനിന്ന് അകലെ സേവിക്കുന്ന രണ്ടു ജഡികസഹോദരന്മാരുടെ കാര്യമെടുക്കുക. അതിലൊരാൾ തെക്കേ അമേരിക്കയിൽ മിഷനറിയായിരുന്നു, മറ്റേയാൾ ന്യൂയോർക്കിലെ ബ്രുക്ലിനിലുള്ള ലോകാസ്ഥാനത്തു സേവിക്കുകയായിരുന്നു. അവരുടെ പ്രായമായ മാതാപിതാക്കൾക്കു സഹായം ആവശ്യമായി വന്നപ്പോൾ, ഏറ്റവും മികച്ച സഹായം എങ്ങനെ നൽകാനാകുമെന്നറിയാൻ അവർ ഭാര്യമാരുമായി ജപ്പാനിലുള്ള തങ്ങളുടെ മാതാപിതാക്കളെ സന്ദർശിച്ചു. തെക്കേ അമേരിക്കയിലെ ദമ്പതികൾ വീട്ടിലേക്കു മടങ്ങുന്നതിനുവേണ്ടി തങ്ങളുടെ നിയമനം ഉപേക്ഷിക്കുന്നതിനെക്കുറിച്ചു ചിന്തിക്കുകയായിരുന്നു. അപ്പോൾ മാതാപിതാക്കളുടെ സഭയിലെ മൂപ്പന്മാരുടെ സംഘത്തിന്‍റെ ഏകോപകൻ അവരുമായി ഫോണിൽ ബന്ധപ്പെട്ടു. മൂപ്പന്മാർ സാഹചര്യങ്ങൾ വിലയിരുത്തിയെന്നും മിഷനറിമാരായ ദമ്പതികൾ അവരുടെ നിയമനത്തിൽ സാധ്യമാകുന്നത്രയും കാലം തുടരാൻ തങ്ങൾ ആഗ്രഹിക്കുന്നെന്നും അറിയിച്ചു. ഈ ദമ്പതികളുടെ സേവനം വിലമതിച്ചുകൊണ്ട് മൂപ്പന്മാർ അവരുടെ മാതാപിതാക്കളെ പരിചരിക്കുന്നതിനു തങ്ങളാലാകുന്ന സഹായം ചെയ്‌തുകൊടുക്കാൻ തീരുമാനിച്ചു. സ്‌നേഹമസൃണമായ ആ തീരുമാനത്തെ കുടുംബാംഗങ്ങളെല്ലാം വളരെയധികം വിലമതിച്ചു.\n12. പരിചരണം നൽകുന്നതിനോടുള്ള ബന്ധത്തിൽ ഏതൊരു തീരുമാനമെടുക്കുമ്പോഴും ഒരു ക്രിസ്‌തീയകുടുംബം എന്തു പരിഗണിക്കണം?\n12 പ്രായമായ മാതാപിതാക്കളുടെ ആവശ്യങ്ങൾക്കായി കരുതുന്നതിനുവേണ്ടി ഒരു ക്രിസ്‌തീയകുടുംബം ഏതെല്ലാം മാർഗങ്ങൾ അവലംബിച്ചാലും, അത് ദൈവനാമത്തിനു ബഹുമതി കൈവരുത്തുന്നുവെന്ന് ഉൾപ്പെട്ടിരിക്കുന്ന എല്ലാവരും ഉറപ്പുവരുത്തണം. യേശുവിന്‍റെ നാളിലെ മതനേതാക്കന്മാരെപ്പോലെയായിരിക്കാൻ നാം ഒരിക്കലും ആഗ്രഹിക്കുന്നില്ല. (മത്താ. 15:3-6) നമ്മുടെ തീരുമാനങ്ങൾദൈവത്തിനും സഭയ്‌ക്കും മഹത്വം കരേറ്റുന്നവയായിരിക്കാൻ നാം ആഗ്രഹിക്കുന്നു.—2 കൊരി. 6:3.\n13, 14. പ്രായമായ സഹോദരങ്ങളെ പരിചരിക്കുന്നതിൽ സഭയ്‌ക്കു താത്‌പര്യമുണ്ടെന്ന് തിരുവെഴുത്തുകളിൽനിന്നു നിഗമനം ചെയ്യാനാകുന്നത് എന്തുകൊണ്ട്?\n13 മേൽപ്പറഞ്ഞ വിധത്തിൽ മുഴുസമയ സേവകരെ പിന്തുണയ്‌ക്കാൻ എല്ലാവർക്കും കഴിഞ്ഞെന്നുവരില്ല. എന്നിരുന്നാലും മാതൃകായോഗ്യരായ പ്രായമുള്ള സഹോദരീസഹോദരന്മാരുടെ ആവശ്യങ്ങൾക്കായി കരുതാൻ സഭയ്‌ക്കു താത്‌പര്യമുണ്ടെന്ന് ഒന്നാം നൂറ്റാണ്ടിൽ ഉടലെടുത്ത ഒരു സാഹചര്യത്തിൽനിന്നു വ്യക്തമാണ്. യെരുശലേമിലെ സഭയിൽ “ഇല്ലായ്‌മ അനുഭവിക്കുന്ന ആരും . . . ഉണ്ടായിരുന്നില്ല” എന്നു ബൈബിൾ പറയുന്നു. അതിന് അർഥം എല്ലാവരും ധനികരായിരുന്നെന്നല്ല. ചിലർക്ക് ഭൗതികമായി കാര്യമായൊന്നും ഉണ്ടായിരുന്നില്ല. എങ്കിലും “ഓരോരുത്തർക്കും ആവശ്യം വരുന്നതനുസരിച്ച് അതു വിതരണം ചെയ്യുമായിരുന്നു.” (പ്രവൃ. 4:34, 35) പിന്നീട് പ്രാദേശികമായി ഒരു സാഹചര്യം ഉടലെടുത്തു. ‘ദിനന്തോറുമുള്ള ഭക്ഷ്യവിതരണത്തിൽ ചില വിധവമാർ അവഗണിക്കപ്പെട്ടിരുന്നതായി’ നിരീക്ഷിച്ചു. അതുകൊണ്ട്, അവരുടെ ആവശ്യങ്ങൾ ഉചിതമായും ന്യായമായും നിറവേറുന്നെന്ന് ഉറപ്പുവരുത്താനായി അപ്പൊസ്‌തലന്മാർ യോഗ്യതയുള്ള ചില പുരുഷന്മാരെ നിയമിച്ചാക്കി. (പ്രവൃ. 6:1-5) ദിനന്തോറുമുള്ള ഈ താത്‌കാലികക്രമീകരണം, എ.ഡി. 33-ലെ പെന്തെക്കൊസ്‌തിൽ ക്രിസ്‌ത്യാനികളായ ശേഷം ആത്മീയമായി വളരുന്നതിന് കുറച്ചു കാലം യെരുശലേമിൽ താമസിച്ചവരുടെ ആവശ്യങ്ങൾ നിറവേറ്റുന്നതിനായിരുന്നു. അപ്പൊസ്‌തലന്മാരുടെ ഈ ദൃഷ്ടാന്തം കാണിക്കുന്നത് ആവശ്യമുള്ള സഹോദരങ്ങളെ സഹായിക്കാൻ സഭയ്‌ക്കാകും എന്നാണ്.\n14 സഭയിൽനിന്നു സാമ്പത്തികപിന്തുണ ലഭിക്കാൻ ക്രിസ്‌തീയവിധവമാർ അർഹരായിരിക്കുന്ന സാഹചര്യങ്ങൾ ഏതെല്ലാമാണെന്ന് പൗലോസ് തിമൊഥെയൊസിനു നൽകിയ നിർദേശങ്ങളിൽ നാം കാണുകയുണ്ടായി. (1 തിമൊ. 5:3-16) സമാനമായി, പീഡനങ്ങളോ മറ്റോ നിമിത്തം സഹായമാവശ്യമുള്ളവർക്കും അനാഥർക്കും വിധവമാർക്കും വേണ്ടി കരുതാനുള്ള ഉത്തരവാദിത്വം നിശ്വസ്‌തതയിൽ യാക്കോബ് ഉറപ്പിച്ചുപറയുന്നു. (യാക്കോ. 1:27; 2:15-17) അപ്പൊസ്‌തലനായ യോഹന്നാൻ ഇങ്ങനെ ന്യായവാദം ചെയ്‌തു: “ഒരുവന് ലൗകിക സമ്പത്ത് ഉണ്ടായിരിക്കെ, തന്‍റെ സഹോദരൻ ഞെരുക്കത്തിലാണെന്നു മനസ്സിലാക്കിയിട്ടും അവനോടു മനസ്സലിവു കാണിക്കാഞ്ഞാൽ അവനു ദൈവസ്‌നേഹമുണ്ടെന്ന് എങ്ങനെ പറയാനാകും?” (1 യോഹ. 3:17) സഹായം ആവശ്യമുള്ളവരോടുള്ള ബന്ധത്തിൽ ക്രിസ്‌ത്യാനികൾക്ക് വ്യക്തിപരമായി ഇത്തരം ഉത്തരവാദിത്വങ്ങൾ ഉണ്ടെന്നിരിക്കെ, സഭകളെ സംബന്ധിച്ചും അത് അങ്ങനെതന്നെയല്ലേ?\nഒരു അപകടമുണ്ടായാൽ സഭയ്‌ക്ക് എങ്ങനെ സഹായിക്കാനാകും? (15, 16 ഖണ്ഡികകൾ കാണുക)\n15. പ്രായമായ സഹോദരീസഹോദരന്മാർക്കു പിന്തുണ നൽകുന്നതിൽ എന്തെല്ലാം ഘടകങ്ങൾ ഉൾപ്പെട്ടേക്കാം?\n15 ചില ദേശങ്ങളിലെ ഗവൺമെന്‍റ് അധികാരികൾ പ്രായമായവർക്ക് പെൻഷനും വാർധക്യക്ഷേമപദ്ധതികളും അവരെ പരിചരിക്കുന്നതിന് ഒരു വ്യക്തിയുടെ സഹായവും ലഭ്യമാക്കുന്നു. (റോമ. 13:6) എന്നാൽ, മറ്റു ചിലയിടങ്ങളിൽ ഇത്തരം സേവനങ്ങൾ ലഭ്യമല്ല. അതുകൊണ്ട്, പ്രായമായ സഹോദരീസഹോദരന്മാർക്ക് കുടുംബാംഗങ്ങളും സഭയും നൽകേണ്ട ശാരീരികപിന്തുണ സാഹചര്യങ്ങൾ അനുസരിച്ചു വ്യത്യാസപ്പെട്ടിരിക്കും. വിശ്വാസികളായ മക്കൾ മാതാപിതാക്കളിൽനിന്ന് അകലെയാണു താമസിക്കുന്നതെങ്കിൽ, മാതാപിതാക്കൾക്കായി മക്കൾക്കു ന്യായമായും നൽകാനാകുന്ന സഹായത്തെ അതു ബാധിക്കും. മക്കൾ മാതാപിതാക്കളുടെ സഭയിലെ മൂപ്പന്മാരുമായി തുറന്ന ആശയവിനിമയം നടത്തുന്നെങ്കിൽ, ആ കുടുംബത്തിന്‍റെ സാഹചര്യങ്ങൾ ഇരുകൂട്ടർക്കും മനസ്സിലാകുന്നെന്ന് ഉറപ്പുവരുത്താനാകും. ഉദാഹരണത്തിന്, ഗവൺമെന്‍റിൽനിന്നോ പ്രാദേശികമായ സാമൂഹികപദ്ധതികളിൽനിന്നോ ലഭ്യമാകുന്ന ആനുകൂല്യങ്ങൾ മാതാപിതാക്കളുടെ ശ്രദ്ധയിൽപ്പെടുത്താൻ മൂപ്പന്മാർക്കായേക്കും. മാതാപിതാക്കളുടെ കണ്ണിൽപ്പെടാത്ത ബില്ലുകളും കൃത്യമായി കഴിക്കാത്ത മരുന്നുകളും ഉൾപ്പെടെയുള്ള കാര്യങ്ങൾ നിരീക്ഷിച്ച് അവ മക്കളെ അറിയിക്കാനും മൂപ്പന്മാർക്കായേക്കും. സദുദ്ദേശത്തോടെയും ദയയോടെയും ഉള്ള ഇത്തരം ആശയക്കൈമാറ്റം, സാഹചര്യങ്ങൾ കൂടുതൽ വഷളാകുന്നതു തടയുകയും പ്രായോഗികപരിഹാരങ്ങളിലേക്കു നയിക്കുകയും ചെയ്യും. അതെ, പെട്ടെന്നു സഹായം എത്തിക്കുന്നവരും ആവശ്യമായ ഉപദേശം നൽകുന്നവരും, ഒരർഥത്തിൽ മക്കളുടെ ‘കണ്ണായി’ വർത്തിച്ചുകൊണ്ട് കുടുംബത്തിന്‍റെ ഉത്‌കണ്‌ഠകൾ കുറച്ചേക്കാം.\n16. ചില ക്രിസ്‌ത്യാനികൾ സഭയിലെ പ്രായമായവരെ എങ്ങനെ സഹായിക്കുന്നു?\n16 പ്രായമായ പ്രിയപ്പെട്ടവരോടുള്ള ആർദ്രസ്‌നേഹത്താൽ പ്രചോദിതരായി ചില ക്രിസ്‌ത്യാനികൾ തങ്ങളാലാകുന്ന വിധത്തിൽ സമയവും ഊർജവും അവർക്കായി സ്വമേധയാ ചെലവിടുന്നു. ഈ സഹോദരങ്ങൾ സഭയിലെ പ്രായമായവരിൽ കൂടുതൽ താത്‌പര്യമെടുക്കാൻ പ്രത്യേകം ശ്രദ്ധിക്കുന്നു. ചിലർ സഭയിലുള്ള മറ്റുള്ളവരുമായി പരിചരിക്കാനുള്ള ഉത്തരവാദിത്വങ്ങൾ പങ്കുവെച്ചുകൊണ്ട് ഊഴമനുസരിച്ചു പ്രവർത്തിക്കുന്നു. തങ്ങളുടെ സാഹചര്യം മൂലം മുഴുസമയ സേവനം ഏറ്റെടുക്കാനാകാത്ത ഇത്തരം ചില സഹോദരങ്ങൾ, പ്രായമായവരുടെ മക്കളെ അവരുടെ നിയമനത്തിൽ ആവോളം തുടരാൻ പിന്തുണയ്‌ക്കുന്നതിൽ സന്തുഷ്ടരാണ്. എത്ര ഉത്‌കൃഷ്ടമായ മനോഭാവമാണ് ഈ സഹോദരങ്ങൾ പ്രകടമാക്കുന്നത്! എങ്കിലും അവരുടെ ഉദാരത, മാതാപിതാക്കൾക്കായി തങ്ങൾ ചെയ്യേണ്ട ഉത്തരവാദിത്വങ്ങളിൽനിന്ന് മക്കളെ ഒഴിവുള്ളവരാക്കുന്നില്ല.\nബലപ്പെടുത്തുന്ന വാക്കുകളാൽ പ്രായമായവരെ ബഹുമാനിക്കുക\n17, 18. പരിചരണം ആസ്വാദ്യമാക്കാൻ ഉൾപ്പെട്ടിരിക്കുന്ന ഇരുകൂട്ടരും എന്തു മനോഭാവം പ്രകടമാക്കണം?\n17 പരിചരണത്തിൽ ഉൾപ്പെട്ടിരിക്കുന്ന ഏവർക്കും ആ അനുഭവം ആകുന്നത്ര ആസ്വാദ്യമാക്കാൻ ശ്രമിക്കാനാകും. ഇതിൽ നിങ്ങൾക്കൊരു പങ്കുണ്ടെങ്കിൽ, ക്രിയാത്മകമനോഭാവം നിലനിറുത്താൻ പരമാവധി യത്‌നിക്കുക. ചില സമയങ്ങളിൽ, വാർധക്യം നിരാശയ്‌ക്കോ വിഷാദത്തിനുപോലുമോ ഇടയാക്കിയേക്കാം. അതുകൊണ്ട് പ്രായമായ സഹോദരീസഹോദരന്മാരെ ബഹുമാനിക്കാനും പ്രോത്സാഹിപ്പിക്കാനും നിങ്ങൾ പ്രത്യേകശ്രമം ചെയ്യേണ്ടതുണ്ടായിരിക്കാം. അതിനുവേണ്ടി അവരുമായി കെട്ടുപണി ചെയ്യുന്ന സംഭാഷണങ്ങൾ നടത്തുന്നതിൽ തുടരുക. അർപ്പണമനോഭാവത്തോടെയുള്ള സേവനത്തിന്‍റെ നല്ല രേഖയുള്ളവരെ അഭിനന്ദിക്കേണ്ടതാണ്. തനിക്കായി അവർ ചെയ്‌ത സേവനത്തെ യഹോവ മറക്കുന്നില്ല, സഹക്രിസ്‌ത്യാനികളായ നാമും അങ്ങനെതന്നെയായിരിക്കണം.—മലാഖി 3:16; എബ്രായർ 6:10 വായിക്കുക.\n18 കൂടാതെ, പ്രായമായവരും പരിചരണം നൽകുന്നവരും ഇടയ്‌ക്കൊക്കെ നർമരസം കലർന്ന സംഭാഷണങ്ങൾ നടത്തുന്നെങ്കിൽ, ബുദ്ധിമുട്ടേറിയ ദൈനംദിനകാര്യാദികൾ കൂടുതൽ ലഘൂകരിക്കാനാകും. (സഭാ. 3:1, 4) നിർബന്ധബുദ്ധിയോടെ കാര്യങ്ങൾ ആവശ്യപ്പെടാതിരിക്കാൻ പ്രായമായ പലരും ശ്രദ്ധിക്കുന്നു. തങ്ങൾ പ്രകടമാക്കുന്ന മനോഭാവം സന്ദർശകരെയും തങ്ങൾക്കു ലഭിക്കുന്ന പരിചരണത്തെയും ബാധിക്കുമെന്ന് അവർ തിരിച്ചറിയുന്നു. സന്ദർശകർ ഇങ്ങനെ പറയുന്നത് സാധാരണമാണ്, “പ്രായമായ ഒരു സുഹൃത്തിനെ പ്രോത്സാഹിപ്പിക്കാനാണ് ഞാൻ പോയത്, എന്നാൽ വളരെയധികം പ്രോത്സാഹിതനായാണ് ഞാൻ മടങ്ങിയത്.”—സദൃ. 15:13; 17:22.\n19. ഭാവിയെ സംബന്ധിച്ച് ചെറുപ്പക്കാർക്കും പ്രായമായവർക്കും സമാനമായ എന്തു കാഴ്‌ചപ്പാടുണ്ടായിരിക്കാനാകും?\n19 ദുരിതങ്ങളും അപൂർണതയുടെ ഫലങ്ങളും അവസാനിക്കുന്ന നാളുകൾക്കായി നാം നോക്കിപ്പാർത്തിരിക്കുന്നു. അതുവരെ, നിത്യതയിലുള്ള കാര്യങ്ങളിൽദൈവജനം തങ്ങളുടെ പ്രത്യാശ ഉറപ്പിച്ചുനിറുത്തേണ്ടതുണ്ട്. അരിഷ്ടതയോ പീഡനമോ ഉണ്ടാകുമ്പോൾ ദൈവത്തിന്‍റെ വാഗ്‌ദാനങ്ങളിലുള്ള വിശ്വാസം ഒരു നങ്കൂരമാണെന്ന് നമുക്ക് അറിയാം. ആ വിശ്വാസമുള്ളതിനാൽ “ഞങ്ങൾ മടുത്തുപിന്മാറുന്നില്ല. ഞങ്ങളിലെ ബാഹ്യമനുഷ്യൻ ക്ഷയിച്ചുകൊണ്ടിരിക്കുന്നെങ്കിലും ആന്തരികമനുഷ്യൻ നാൾക്കുനാൾ പുതുക്കം പ്രാപിച്ചുകൊണ്ടിരിക്കുന്നു.” (2 കൊരി. 4:16-18; എബ്രാ. 6:18, 19) ദൈവത്തിന്‍റെ വാഗ്‌ദാനങ്ങളിൽ ശക്തമായ വിശ്വാസം നിലനിറുത്തുന്നതു കൂടാതെ പരിചരണത്തിനുള്ള ഉത്തരവാദിത്വങ്ങൾ നിർവഹിക്കാൻ നിങ്ങളെ എന്തു സഹായിക്കും? ചില പ്രായോഗികനിർദേശങ്ങൾ അടുത്ത ലേഖനത്തിൽ പരിചിന്തിക്കുന്നതായിരിക്കും.\n^ ഖ.9മക്കൾക്കും പരിചരണംവേണ്ട അവരുടെ പ്രായമായ മാതാപിതാക്കൾക്കും മുമ്പാകെ തുറന്നു കിടക്കുന്ന ചില അവസരങ്ങൾ അടുത്ത ലേഖനത്തിൽ പരിചിന്തിക്കും.


മരിച്ച മകന് തിരിച്ചെത്തി കണ്ട അമ്മപോലും ഞെട്ടിവിറച്ചു പന്തളത്ത് പരേതന് തിരിച്ചെത്തി പിന്നെ നടന്നത് – Thozhil vartha\nമരിച്ച മകന് തിരിച്ചെത്തി കണ്ട അമ്മപോലും ഞെട്ടിവിറച്ചു പന്തളത്ത് പരേതന് തിരിച്ചെത്തി പിന്നെ നടന്നത്\nനാടും നാട്ടുകാരും മാത്രമല്ല പോലീസുകാരും ഞെട്ടി തിരിച്ചിരിക്കുന്ന വാർത്തയാണ് ഇപ്പോൾ പന്തളത്തുനിന്നും എത്തുന്നത്. ജിത്തു ജോസഫ് സംവിധാനം ചെയ്ത സൂപ്പർഹിറ്റ് മോഹൻലാൽ ചലച്ചിത്രം ദൃശ്യത്തെ വിധം വെല്ലുവിളിക്കുന്ന രീതിയിലുള്ള സംഭവം ആണ് പന്തളത്ത് നടന്നത്. അപകടത്തിൽ കൊല്ലപ്പെട്ട വ്യക്തി കാലങ്ങൾക്കുശേഷം ജീവനോടെ തിരിച്ചെത്തിയത് ആണ് നാട്ടുകാരെയും ബന്ധുക്കളെയും ഒപ്പം പോലീസിനെയും ആശയക്കുഴപ്പത്തിൽ ആക്കിയത്.\nമൂന്നു മാസം മുന്നേ നടന്ന വാഹന അപകടം ആണ് സംഭവത്തിനു തുടക്കം. ഈ അപകടത്തിൽ മരിച്ചത് കടക്ഷനങ്ങാടി സ്വദേശി 35 വയസ്സുകാരൻ സാബു ആണ് എന്നാണ് ബന്ധുക്കൾ ഉൾപ്പെടെ എല്ലാവരും ഉറപ്പിച്ചിരുന്നത്. സംഭവത്തെക്കുറിച്ച് പുറത്തുവന്ന റിപ്പോർട്ട് ഇങ്ങനെയാണ്. ഓട്ടോ ജീവനക്കാരനായി ബസ് ഡ്രൈവർ ആയും ജോലി ചെയ്തിരുന്ന സാബു ഇടയ്ക്കിടെ മാത്രമാണ് വീട്ടിൽ വന്നുപോയിരുന്നത്.\nചില മോഷണ കേസുകളും ഇയാളുടെ പേരിൽ ഉണ്ടായിരുന്നു. കഴിഞ്ഞ കൊല്ലം നവംബറിൽ തിരുവനന്തപുരത്തെ ഒരു ഹോട്ടലും മായി ബന്ധപ്പെട്ട 46,000 രൂപ യുടെ മോഷണക്കേസിൽ സാബുവിനെ പോലീസ് അറസ്റ്റ് ചെയ്തിരുന്നു. ഈ വിഷയത്തെ കുറിച്ച് കൂടുതലായി അറിയുന്നതിന് നിങ്ങൾ ഇവിടെ പൂർണമായും കാണേണ്ടതാണ്


ഇന്ത്യയില് കൊവിഡിന് ഒരു വയസ് - Malayalam News\nഇന്ത്യയില് കൊവിഡിന് ഒരു വയസ്\nഇന്ത്യയിൽ കൊവിഡിന് ഒരു വയസ്. ലോകത്തെ പിടിച്ചുലച്ച മഹാമാരി കഴിഞ്ഞ വർഷം ജനുവരി 30നാണ് ഇന്ത്യയിൽ സ്ഥിരീകരിച്ചത്. ചൈനയിലെ വുഹാൻ യൂണിവേഴ്‌സിറ്റിയിലെ കേരളത്തിൽ നിന്നുളള വിദ്യാർത്ഥിക്കാണ് ഇന്ത്യയിൽ ആദ്യമായി കൊവിഡ് സ്ഥിരീകരിക്കുന്നത്. പിന്നീട് ലോകത്തിൽ ഏറ്റവും കൂടുതൽ കൊവിഡ് ബാധിച്ച രാജ്യങ്ങളിലൊന്നായി ഇന്ത്യ മാറുകയായിരുന്നു.\nഅമേരിക്കയ്ക്കുശേഷം ഏറ്റവും കൂടുതൽ രോഗബാധിതരും മരണവും റിപ്പോർട്ട് ചെയ്യപ്പെട്ടത് ഇന്ത്യയിലാണ്. എന്നാൽ നിലവിൽ രോഗവ്യാപനത്തിന്റെ കാര്യത്തിൽ ഇന്ത്യ നാലാം സ്ഥാനത്താണ്. നാലര ലക്ഷത്തോളം പേരാണ് അമേരിക്കയിൽ മഹാമാരി മൂലം മരിച്ചത്. ബ്രസീലിൽ രണ്ടേകാൽ ലക്ഷത്തിലധികം പേരാണ് മരണപ്പെട്ടത്. മൂന്നാം സ്ഥാനത്ത് ഇപ്പോൾ മെക്‌സിക്കോയാണ്. ഒന്നരലക്ഷത്തിലധികം പേരാണ് മെക്‌സിക്കോയിൽ മരണപ്പെട്ടതായാണ് റിപ്പോർട്ട്. മെക്സിക്കോയിലെ അതിവ്യാപനമാണ് മൂന്നാം സ്ഥാനത്തുണ്ടായിരുന്ന ഇന്ത്യയെ നാലാം സ്ഥാനത്തെത്തിച്ചത്.\nഇന്ത്യയിൽ ഇതുവരെ ഒന്നരലക്ഷത്തിലധികം പേർക്കാണ് കൊവിഡ് മൂലം ജീവൻ നഷ്ടമായത്. എന്നാൽ 2021 ജനുവരിയോടുകൂടെ ഇന്ത്യയിൽ ദിവസേനയുളള മരണങ്ങൾ ഇരുനൂറിൽ താഴെയായി. രാജ്യത്ത് കൊവിഡിനെതിരായ വാക്സിനേഷൻ പ്രക്രിയ ആരംഭിച്ചു. ആദ്യ ഘട്ടത്തിൽ ആരോഗ്യപ്രവർത്തകരാണ് വാക്സിൻ സ്വീകരിക്കുന്നത്.\nരാഷ്ട്രപിതാവിന്‍റെ രക്തസാക്ഷിത്വദിനത്തില് കര്‍ഷക പ്രക്ഷോഭകര് ഉപവാസത്തില്\nഈ സീസണിലെ രഞ്ജി ട്രോഫി റദ്ദാക്കി


ആഞ്ഞുവീശുന്ന കൊടുങ്കാറ്റു പോലെ ചരിത്രത്തിന്റെ ഏതെങ്കിലും ഘട്ടത്തില് പ്രത്യക്ഷപ്പെട്ട് മാറ്റങ്ങളുടെ വിത്തെറിഞ്ഞ് പോവുന്ന നിശ്ചിത ദിശയിലുള്ള സാമൂഹിക ചലനമായി ഇസ്‌ലാമിക നവോത്ഥാനത്തെ വര്‍ത്തമാനകാലത്ത് അടയാളപ്പെടുത്താന് സാധിക്കുകയില്ല. നവോത്ഥാനത്തിന്റെ ഉള്ളടക്കം ഏകശിലാത്മകമോ ദിശ ഏകമുഖമോ ആകണമെന്നില്ല എന്നര്‍ഥം. വ്യത്യസ്ത മുന്‍കൈ(initiative)കളുടെ ആകത്തുകയായി വേണം നവോത്ഥാനത്തെ ഇനിയുള്ള കാലങ്ങളില് മനസ്സിലാക്കാന്. കേരളീയ മുസ്‌ലിം സമൂഹം സാക്ഷ്യം വഹിച്ച ചലനങ്ങള് നിരീക്ഷിച്ചാലും ഇതു ശരിയാണെന്ന് കാണാം. ഏക ശിലാത്മകമായ ഒരു നവോത്ഥാന യത്‌നമല്ല, വിവിധ ദശകളിലുള്ള വ്യത്യസ്ത മുന്‍കൈകളാണ് ഇവിടെ സംഭവിച്ചതും സംഭവിക്കുന്നതും.\nഒമ്പതു മുതല് പതിനഞ്ച് വരെയുള്ള നൂറ്റാണ്ടുകള്‍ക്കിടയിലാണ് കേരളത്തില് ഇസ്‌ലാമിന്റെ സാന്നിധ്യം പ്രബലമാവുന്നത്. ഒരു രാജവംശം (അറക്കല്) പോലും മുസ്‌ലിംകളുടേതായി ഉണ്ടായി. പോര്‍ച്ചുഗീസ് അധിനിവേശത്തോടെയാണ് മുസ്‌ലിം പ്രതാപത്തിന്റെ കൊടി താഴുന്നത്. അധഃസ്ഥിതത്വത്തിന്റെ പേറ്റാഴങ്ങളില്‍നിന്ന് സ്വത്വാഭിമാനത്തിന്റെ ഗിരിശൃംഗത്തിലേക്ക് ഉയര്‍ത്തപ്പെട്ടവരായിരുന്നു കേരള മുസ്‌ലിംകള്. അവസരം വാതിലില് മുട്ടിവിളിച്ചപ്പോഴൊക്കെ നാടുവാഴികള്‍ക്കെതിരെപോലും മുസ്‌ലിം സമൂഹം പടയങ്കി അണിഞ്ഞത് ഇസ്‌ലാം അവരുടെ സിരകളില് പ്രവഹിപ്പിച്ച സ്വത്വോല്‍ക്കര്‍ഷ ബോധം നിമിത്തമാണ്. പോര്‍ച്ചുഗീസ് അധിനിവേശത്തിനെതിരെയുള്ള ചെറുത്തുനില്‍പുമുതല് ബ്രിട്ടീഷുകാര്‍ക്കെതിരെയുള്ള 1921 ലെ മാപ്പിള ലഹള വരെ മുസ്‌ലിം സമൂഹം പ്രദര്‍ശിപ്പിച്ച വീര്യവും സ്വത്വബലവും അന്യാദൃശമായിരുന്നു.\nമുസ്‌ലിംകള് മാത്രമുള്ള ഒരു ദ്വീപല്ലല്ലോ കേരളം. മുസ്‌ലിംകളോടൊപ്പം വേറെ പല ജനവിഭാഗങ്ങളും ഒരു സ്ഥലകാലരാശിയില് ചരിത്രം താങ്ങുന്നുണ്ട്. കാലം അതിന്റെ മുദ്രകള് ഓരോ സമൂഹത്തിലും വ്യത്യസ്ത അളവുകളില് പതിപ്പിക്കുന്നതു കാണാം. വന് നഗരങ്ങളെയും ആദിവാസി സമൂഹങ്ങളെയും കാലം സ്വാധീനിക്കുന്നതിന്റെ തരംഗ വ്യത്യാസം ബോധ്യപ്പെടാന് സൂക്ഷ്മ നിരീക്ഷണത്തിന്റെ ആവശ്യമില്ല. അലി ശരീഅത്തി ചൂണ്ടിക്കാണിച്ചതു പോലെ ചില സമൂഹങ്ങള് ഇപ്പോഴും ജീവിക്കുന്നത് നൂറ്റാണ്ടുകള്‍ക്ക് അപ്പുറത്താണ്. ഒരേ കാലത്തു തന്നെ വ്യത്യസ്ത നൂറ്റാണ്ടുകളില് ജീവിക്കുന്ന ജനവിഭാഗങ്ങള് ഉണ്ട് എന്നാണ് ശരീഅത്തിയുടെ നിരീക്ഷണം. കാലത്തിന്റെ ചിറകുകളില് സവാരി ചെയ്‌തെത്തുന്ന മാറ്റം ശാസ്ത്രത്തിലും സാങ്കേതിക വിദ്യയിലും മാത്രം പരിമിതമല്ല. ജീവിത നിരീക്ഷണത്തെയും സംസ്‌കാരത്തെയും ഭാഷയെയും സാമൂഹിക സ്ഥാപനങ്ങളെയുമെല്ലാം അതു സാരമായി സ്പര്‍ശിക്കുന്നു. അതുകൊണ്ടാണ് പഴയ ലിപിയിലുള്ള ഒരു ശാസനം വായിച്ചെടുക്കാന് വിദഗ്ധരുടെ സേവനം ആവശ്യമായി വരുന്നത്. ഏതാനും ദശകങ്ങള്‍ക്കു മുമ്പ് കേരളത്തില് ജീവിച്ച മുസ്‌ലിം സ്ത്രീയെയോ പുരുഷനെയോ അടയാളപ്പെടുത്താന് ഉപയോഗിച്ച ചിഹ്നങ്ങള്‍കൊണ്ട് ഇന്നത്തെ മുസ്‌ലിം സ്ത്രീയെയോ പുരുഷനെയോ അടയാളപ്പെടുത്താനാവില്ല. മുസ്‌ലിമിനു മാത്രമല്ല നമ്പൂതിരിക്കും പുലയനും ഇതു ബാധകമാണ്. മാറ്റത്തിന്റെ പൊതുവായ ഇടം ഇതാണ്. പറഞ്ഞുവരുന്നത് ഇതാണ്: കാലം ഒരു വിഭാഗത്തെ മാത്രം മാറ്റുന്നില്ല. മാറ്റത്തില്‍നിന്ന് ഏതെങ്കിലും ഒരു വിഭാഗത്തിനു മാത്രമായി മാറി നില്‍ക്കാനുമാവില്ല.\n19, 20 നൂറ്റാണ്ടുകളില് കേരളത്തിലുണ്ടായ സാമൂഹിക ചലനങ്ങളെയും ഏതെല്ലാമോ വിധങ്ങളില് അന്യോന്യം സ്വാധീനിക്കുന്നതായി കാണാം. നാരായണ ഗുരുവും ചട്ടമ്പിസ്വാമികളും അയ്യങ്കാളിയും സഹോദരന് അയ്യപ്പനും എന്നതുപോലെ മക്തി തങ്ങളും വക്കം മൗലവിയും വക്കം അബ്ദുല് ഖാദറും മുഹമ്മദ് അബ്ദുര്‍റഹ്മാന് സാഹിബും ആശയങ്ങളുടെ വിത്തെറിഞ്ഞ് കടന്നുപോയത് ഒരേ മണ്ണിലൂടെയാണ്. അറിവിനു വേണ്ടിയുള്ള അവകാശ പ്രഖ്യാപനവും സ്വാതന്ത്ര്യത്തിനുവേണ്ടിയുള്ള ത്വരയും ആ പരിശ്രമങ്ങളുടെ പൊതുവായ ചൈതന്യമായിരുന്നു.\nമിഷനറിമാരുടെ വരവും വിദ്യാഭ്യാസത്തിന്റെ ആധുനീകരണവും മുസ്‌ലിം മതപഠനത്തെ ഏറെ സ്വാധീനിച്ചു. ആശാന് കളരികളില്‍നിന്ന് സ്‌കൂളുകളിലേക്കും ഓത്തു പള്ളികളില്‍നിന്ന് മദ്‌റസകളിലേക്കുമുള്ള വളര്‍ച്ച ഏതാണ്ട് ഒരേ കാലത്താണ് സംഭവിക്കുന്നത്. എഴുത്തു പലക, സ്ലേറ്റ്, പുസ്തകം, പേന, ചോക്ക്, ബോര്‍ഡ് ഇവയൊക്കെ കാലം കൊണ്ടുവന്ന മാറ്റങ്ങളാണ്. ദര്‍സുകളും അറബിക്കോളേജുകളും ജാമിഅകളുമൊക്കെ ആധുനികതക്ക് സമാന്തരമായി സംഭവിച്ച രൂപ പരിണാമങ്ങളത്രെ. കേരളത്തില് പര്‍ദയുടെ വ്യാപനം ഏറ്റവും സമകാലികമായ ഒരു ഉദാഹരണമാണ്. ടെലിവിഷന്റെ പ്രചാരത്തോടെ നടപ്പിലായ ചുരിദാറിനെ പിന്തുടര്‍ന്നാണ് പര്‍ദയുടെ വരവ്. മിനിസ്‌ക്രീന് ആഗോള മുസ്‌ലിം വസ്ത്ര ഭാഷയെ നമ്മുടെ സ്വീകരണ മുറികളിലെത്തിച്ചു. ഗള്‍ഫ് സമ്പര്‍ക്കം ഇതിന് ആക്കം പകരുകയും ചെയ്തു. വ്യാപാര താല്‍പര്യം ഈ സന്ദര്‍ഭത്തെ സമര്‍ഥമായി ഉപയോഗിച്ചപ്പോള് മാപ്പിളപ്പെണ്ണിന്റെ ഡ്രസ് കോഡില് പെട്ടെന്നൊരു മാറ്റം ദൃശ്യമായി. ഈ മാറ്റത്തെ ബാബരി ധ്വംസനാനന്തര മതമൗലിക വാദ തരംഗവുമായി സമീകരിക്കാന് ചിലര് നടത്തുന്ന വൃഥാശ്രമം കഥയറിയാത്ത ആട്ടം കാണലാണ്. കാലാന്തരത്തില് ഒരു സമൂഹത്തില് സംഭവിക്കുന്ന സ്വാഭാവിക മാറ്റങ്ങളെ നവോത്ഥാനമായി എണ്ണണമോ എന്നതാണ് ഇവിടെ ഉയര്‍ന്നു വരുന്ന ചോദ്യം.\nഅജ്ഞാനത്തിന്റെ തമസ്സ് പുതച്ച് ഉറങ്ങുകയായിരുന്ന യൂറോപ്പിനെ ജ്ഞാനത്തിന്റെ വെളിച്ചത്തിലേക്ക് വിളിച്ചുണര്‍ത്തിയ ധൈഷണിക പ്രവര്‍ത്തനങ്ങളുടെ പരമ്പരയാണ് യൂറോ ചരിത്രത്തില് നവോത്ഥാനം എന്നറിയപ്പെടുന്നത്. വൈജ്ഞാനികമായ പ്രബുദ്ധതയായിരുന്നു അതിന്റെ ഉള്ളടക്കം. മധ്യകാലഘട്ടത്തില് പ്രബലമായിരുന്ന ഇസ്‌ലാമിക വൈജ്ഞാനിക സംസ്‌കൃതിയുമായി പൊക്കിള്‍കൊടി ബന്ധമുള്ള പ്രതിഭാസമാണ് യൂറോപ്പിലെ നവോത്ഥാനം. സാന്റോയില് ആരംഭിച്ച് ഗലീലിയോയില് അവസാനിക്കുന്ന ശതകങ്ങള് എന്നാണ് യൂറോപ്യന് നവോത്ഥാനത്തെ കാലനിര്‍ണയം ചെയ്യുക പതിവ്. കല, സാഹിത്യം, ശാസ്ത്രം ഇവയുമായാണ് നവോത്ഥാനത്തിന്റെ ബന്ധം എന്ന് ഇതില്‍നിന്നും മനസ്സിലാക്കാം. ഇസ്‌ലാമിക നാഗരികതകളുടെ പ്രതാപഘട്ടം കലയുടെയും സാഹിത്യത്തിന്റെയും ശാസ്ത്രത്തിന്റെയും പ്രഫുല്ലകാലമായിരുന്നു എന്നോര്‍ക്കുക. വാസ്തു വിദ്യയിലും കൈയെഴുത്തി(കാലിഗ്രഫി)ലും പാത്ര നിര്‍മാണത്തിലും സംഗീതത്തിലും കവിതയിലും ഗണിതം മുതല് വൈദ്യം വരെയുള്ള ശാസ്ത്രശാഖകളിലും തത്വചിന്തയിലും അഭൂതപൂര്‍വമായ ഉണര്‍വാണ് ഇസ്‌ലാം ഉണ്ടാക്കിയത്. അല്‍കിന്ദി മുതല് മുല്ലാസദ്ര് വരെ നീണ്ടു കിടക്കുന്ന തത്വചിന്തയുടെ ആഴക്കടല് ഈ ഉണര്‍വിന്റെ ഭാഗമാണ്.\nഇസ്‌ലാമിന്റെ വ്യാപന ചരിത്രം പരിശോധിക്കുമ്പോള് ഇസ്‌ലാം കടന്നുചെന്ന ദേശങ്ങളെയെല്ലാം ഇസ്‌ലാം ആപാദചൂഡം സ്വാധീനിക്കുന്നതായി കാണാം. ഇന്ത്യയിലും ഇതു സംഭവിച്ചിട്ടുണ്ട്. ജാതീയതയുടെ കടുത്ത മതില്‍ക്കെട്ടുകളെ ഭേദിച്ചാണ് ഇസ്‌ലാമിന്റെ സമത്വ സന്ദേശം കശ്മീര് മുതല് കന്യാകുമാരി വരെ എത്തുന്നത്. വാസ്തുവിദ്യയിലും പെയിന്റിംഗിലും സംഗീതത്തിലും ഭക്ഷണത്തിലും വസ്ത്രബോധത്തിലും സാമൂഹിക മര്യാദകളിലുമെല്ലാം ഇസ്‌ലാം ശക്തമായ സ്വാധീനം ചെലുത്തിയതായി കാണാം. ഗുരുനാനാക്കിന്റെ മുതല് ശ്രീനാരായണ ഗുരുവിന്റെ വരെ ആശയങ്ങളെ ഇസ്‌ലാം സ്വാധീനിച്ചു. ആദ്യകാലത്ത് കൂട്ടത്തോടെയാണ് ജനങ്ങള് ഇസ്‌ലാമിലേക്ക് ആകൃഷ്ടരായത്. പതിനായിരങ്ങള് ഒരുമിച്ചാണ് ഖാജാ മുഈനുദ്ദീന് ഛിശ്തിയിലൂടെ ഇസ്‌ലാം സ്വീകരിക്കുന്നത്. കേരളത്തില് സൈനുദ്ദീന് മഖ്ദൂമിലും സയ്യിദ് ഫസല് പൂക്കോയ തങ്ങളിലും ചില സാമ്യങ്ങള് ദര്‍ശിക്കാം.\nകേരളത്തില് കലയിലും സംഗീതത്തിലും ഇസ്‌ലാമിന്റെ സ്വാധീനം പ്രകടമാവുന്നത് അറബിമലയാളത്തിന്റെ സുവര്‍ണ ദശയിലാണ്. ഒപ്പന, ദഫ്മുട്ട്, അറബനമുട്ട് തുടങ്ങിയ കലാരൂപങ്ങള്‍ക്ക് ആദ്യകാല മുസ്‌ലിം സമൂഹം പിറവി നല്‍കി. വൈജ്ഞാനിക മേഖലയിലും രാജ്യാന്തരഖ്യാതി നേടിയ സംഭാവനകള് ആ കാലഘട്ടത്തിനുശേഷം ഉണ്ടായിട്ടില്ല. പള്ളി ദര്‍സുകളില്‍നിന്ന് ജ്യോതിശാസ്ത്രവും വൈദ്യവും പഠിച്ച ഒരു തലമുറ ഇവിടെ ഉണ്ടായിരുന്നു. പില്‍ക്കാലത്തു വന്ന ഒരറബിക്കോളേജിലും 'ജാമിഅ'യിലും ശാസ്ത്രം പാഠ്യവിഷയമായതേയില്ല. ആദ്യകാല മുന്‍കൈകള്‍ക്ക് തുടര്‍ച്ച ഉണ്ടായില്ല എന്നതാണ് വാസ്തവം. കേരളത്തിന്റെ തനതു കലകളെയോ ജീവിത രീതികളെയോ ധൈഷണിക പ്രവര്‍ത്തനങ്ങളെയോ ശാസ്ത്രാന്വേഷണങ്ങളെയോ ഗുണപരമായി സ്വാധീനിക്കാന് പില്‍ക്കാലത്ത് ഇസ്‌ലാമിനു സാധിക്കാതെ പോയത് എന്തുകൊണ്ടാവാം? ഒരു പക്ഷേ, കേരളത്തില് പ്രബലമായി വന്ന വ്യത്യസ്ത ചിന്താധാരകളുമായി ആശയപരമായി മത്സരിക്കാനുള്ള ശേഷി മുസ്‌ലിം ധിഷണക്ക് കൈമോശം വരികയാണോ ഉണ്ടായത്? കക്ഷിവഴക്കുകള്‍ക്ക് ന്യായാന്യായങ്ങള് ചമക്കുന്നതില് പണ്ഡിതന്മാര് ശ്രദ്ധ കേന്ദ്രീകരിച്ചത് ഇതിനൊരു നിമിത്തമാവാം.\nഇരുപതാം നൂറ്റാണ്ടോടെ മാര്‍ക്‌സിസം ഉള്‍പ്പെടെയുള്ള പാശ്ചാത്യ സിദ്ധാന്തങ്ങള് അരങ്ങു കീഴടക്കി. കര്‍ഷകരും തൊഴിലാളികളും രാഷ്ട്രീയമായി സംഘടിപ്പിക്കപ്പെട്ടതോടെ സാമൂഹിക പരിവര്‍ത്തനത്തിന്റെ ബലതന്ത്രത്തില് മാറ്റങ്ങള് വന്നു. മുസ്‌ലിംകള്‍ക്കിടയിലും സംഘടനകള് പിറവിയെടുത്തു.\nകേരള മുസ്‌ലിം ഐക്യസംഘം, കേരള ജംഇയ്യത്തുല് ഉലമ, സമസ്ത കേരള ജംഇയ്യത്തുല് ഉലമാ, ജമാഅത്തെ ഇസ്‌ലാമി, തബ്‌ലീഗ് ജമാഅത്ത് തുടങ്ങിയ സംഘടനകളാണ് പില്‍ക്കാലത്ത് കേരള മുസ്‌ലിംകളുടെ കുതിപ്പിനെയും കിതപ്പിനെയും സ്വാധീനിച്ചത്. പൊതുവെ മുസ്‌ലിംകളുടെ വിശ്വാസപരവും കര്‍മപരവുമായ മേഖലകളിലാണ് സംഘടനകള് ജാഗ്രതയോടെ ഇടപെട്ടുകൊണ്ടിരിക്കുന്നത്. സമൂഹത്തില് പ്രചാരം നേടിയ ചില ആചാരങ്ങളുടെ സാധുതയെ കുറിച്ചുള്ള തര്‍ക്കങ്ങള് സംഘടനകളെ സജീവമാക്കുന്നു. വാസ്തവത്തില് ഈ സംഘടനകളായിട്ട് ഉണ്ടാക്കിയവയല്ല ഈ തര്‍ക്കങ്ങള്. അറേബ്യന് മുസ്‌ലിംകള്‍ക്കിടയില് നേരത്തേ നിലനിന്നിരുന്ന തര്‍ക്കങ്ങളെ കേരളത്തിലേക്ക് പറിച്ചുനടുകയായിരുന്നു പുതുസംഘടനകള്. ശാഖാപരമായ അഭിപ്രായ വ്യത്യാസങ്ങളില് വലിയ കഴമ്പില്ല എന്നു സിദ്ധാന്തിച്ചവരും അറിഞ്ഞോ അറിയാതെയോ അതേ ചുഴിയില് തന്നെ അകപ്പെട്ടു വട്ടം കറങ്ങി.\nഇസ്‌ലാമിന്റെ മുഖ്യധാരയുടെ ഭാഗമായി അംഗീകരിക്കപ്പെട്ട കര്‍മശാസ്ത്ര സരണികളും വിശ്വാസ ധാരകളും നേരത്തേതന്നെ ഒരുക്കിയ ബഹുസ്വരതയെ നിഷേധിക്കുന്ന അന്തരീക്ഷം ഇതുവഴി സൃഷ്ടിക്കപ്പെട്ടു. നവോത്ഥാനം എന്ന പേരില് വ്യവഹരിക്കപ്പെട്ടുപോരുന്ന സംരംഭങ്ങള് യഥാര്‍ഥത്തില് നവോത്ഥാനത്തെ സഹായിക്കുകയല്ല, ശിഥിലമാക്കുകയാണ് ചെയ്തത്. നമസ്‌കാരത്തില് കൈകെട്ടുക എന്നതുപോലും നിര്‍ബന്ധമല്ലാതിരിക്കെ കൈകെട്ടുന്ന സ്ഥാനം നെഞ്ചിന്റെ താഴെനിന്ന് മുകളിലേക്ക് ഉയര്‍ന്നാല് നവോത്ഥാനമാവുമോ? നിര്‍ബന്ധമല്ലാത്ത തറാവീഹിന്റെ റക്അതുകളുടെ എണ്ണത്തെയാണോ നവോത്ഥാനം ആസ്പദമാക്കുന്നത്? ഇതിനേക്കാളൊക്കെ പതിന്മടങ്ങ് സങ്കീര്‍ണമായ അഭിപ്രായ ഭിന്നതകള് മുസ്‌ലിം സമൂഹത്തില് ആഗോളതലത്തില് നിലനില്‍ക്കുന്നുണ്ട്. ശീഈ ഉപവിഭാഗങ്ങള് സുന്നീ മുഖ്യധാരയുമായി വിശ്വാസത്തിലും അനുഷ്ഠാനങ്ങളിലും സാരമായ ഭിന്നതകള് പുലര്‍ത്തുന്നു. ഈ വ്യത്യാസങ്ങളെ ഉള്‍ക്കൊണ്ടുകൊണ്ടാണ് ഇസ്‌ലാമിക സമൂഹം വളര്‍ന്നതും വികസിച്ചതും ലോകത്തിന്റെ മുറിവുകള്‍ക്ക് സാന്ത്വനമരുളിയതും.\nസംഘടനകളുടെ പങ്ക് തീര്‍ത്തും നിഷേധാത്മകമാണെന്നല്ല പറയുന്നത്. സംഘടനകള് പല സംഭാവനകളും ചെയ്തിട്ടുണ്ട്. പള്ളികളും മദ്‌റസകളും കോളേജുകളും സ്ഥാപിച്ചു നടത്തുകയും പത്രമാസികകള് പുറത്തിറക്കുകയും പുസ്തകങ്ങള് പ്രസിദ്ധീകരിച്ചുവരികയും ചെയ്യുന്നു. ഈ സംഘടനകള് മനസ്സിലാക്കുന്നതു പ്രകാരമുള്ള ഇസ്‌ലാമിനെ ഈ വേദികളിലെല്ലാം ഇവര് പരിചയപ്പെടുത്തിവരുന്നുണ്ട്. എന്നാല് സംഘടനകള് തമ്മിലുള്ള സംഘര്‍ഷം അന്യോന്യം കലഹിക്കുന്ന ഒരു മതവിഭാഗം എന്ന ദുഷ്‌പേര് മുസ്‌ലിംകള്‍ക്ക് നേടിക്കൊടുത്തു. ഈ യുദ്ധമുന്നണികള്‍ക്ക് പുറത്ത് അറിവിന്റെയും ചിന്തകളുടെയും വലിയൊരു ലോകം വേറെയുണ്ടെന്ന് ഇസ്‌ലാമിന്റെ ഈ 'ധര്‍മഭടന്മാര്' അറിയുന്നില്ല.\nകേരളീയ മുസ്‌ലിം ഭൂപടത്തിന്റെ വിഭക്തസ്വഭാവം സൂക്ഷ്മ വിശകലനം അര്‍ഹിക്കുന്നു. കാലപ്രവാഹത്തില് വിവിധ മുസ്‌ലിം ജനസഞ്ചയങ്ങളില് ആദര്‍ശപരമായ ദുഷിപ്പുകള് ഉണ്ടായിട്ടുണ്ട് എന്നതില് തര്‍ക്കമില്ല. അന്യമതാശയങ്ങളുടെ സ്വാധീന ഫലമായി ഉടലെടുത്ത ഖബ്‌റാരാധനയും നേര്‍ച്ചകളും ഇസ്‌ലാമിന്റെ കേന്ദ്രാശയമായ തൗഹീദില്‍നിന്നുള്ള വ്യതിചലനമായി കാണണം. ഇത്തരം കലര്‍പ്പുകള്‍ക്കെതിരെ പണ്ഡിതന്മാര് കാലാകാലങ്ങളില് ജാഗ്രത പാലിച്ചിട്ടുണ്ട്.\nസംഘടനകളും പോഷക സംഘടനകളും പ്രസിദ്ധീകരണങ്ങളും സ്ഥാപനങ്ങളുമാവുമ്പോള് മുസ്‌ലിംകളുടെ പലപല റിപ്പബ്ലിക്കുകളാണ് രൂപപ്പെടുന്നത്. ഓരോ സംഘടനയും സ്വയം പര്യാപ്തമാണ്. ഒരു പാര്‍ട്ടി പ്രവര്‍ത്തകന് പാര്‍ട്ടിയുടെ പത്രം വായിച്ച് പാര്‍ട്ടിയുടെ സ്ഥാപനത്തില് പഠിച്ച് പാര്‍ട്ടി സ്ഥാപനത്തില് ജോലി ചെയ്ത് പാര്‍ട്ടി പള്ളിയില് ആരാധിച്ച് പാര്‍ട്ടി ആശുപത്രിയിലെ ചികിത്സ സ്വീകരിച്ച് മറ്റൊരു ലോകത്തെക്കുറിച്ചും ആലോചിക്കാതെ സ്വസ്ഥമായി ജീവിച്ചു മരിക്കാം. ഒടുവില് പാര്‍ട്ടി ഖബ്ര്‍സ്ഥാനില് അന്ത്യവിശ്രമവും കൊള്ളാം! ആനന്ദലബ്ധിക്കു മറ്റെന്തു വേണം?\nമുസ്‌ലിം സമൂഹത്തിന്റെ പൊതുധാരയെ ഗുണപരമായി സ്വാധീനിക്കുന്നതിന് പകരം ഓരോരോ റിപ്പബ്ലിക്കുകള്/ദ്വീപുകള്/കമ്മ്യൂണുകള് സൃഷ്ടിക്കുന്നതിലാണ് ഇവിടെ കൊണ്ടാടപ്പെടുന്ന 'നവോത്ഥാനം' വിജയിച്ചത്.\nഇസ്‌ലാം മുസ്‌ലിമിന്റെ സ്വകാര്യ നിധിയല്ല എന്നതിനാല് വ്യത്യസ്ത തടയണകള്‍ക്കിടയില് അതിനെ ബന്ധിച്ചു നിര്‍ത്താന് ശ്രമിക്കുന്നത് കുറ്റകരമാണ്. ഇസ്‌ലാമിന്റെ സാന്ത്വനം ഈ മണ്ണിലെ സകല ജീവജാലങ്ങള്‍ക്കും അവകാശപ്പെട്ടതാണ്. മാലികുബ്‌നു ദീനാറും സംഘവും കേരളത്തില് വന്നപ്പോള് ഇവിടെയൊരു 'മുസ്‌ലിം റിപ്പബ്ലിക്' ഉണ്ടായിരുന്നില്ല. കേരളത്തിലെ രാജാക്കന്മാരും പ്രജകളും ഇസ്‌ലാമിനെ വരവേറ്റു. ആ ചരിത്രം വളര്‍ന്നാണ് ഇന്നത്തെ നിലയില് മുസ്‌ലിം സമൂഹം എത്തിച്ചേരുന്നത്. ഇസ്‌ലാമിനെ ഒരു പ്രൈവറ്റ് ലിമിറ്റഡ് കമ്പനിയാക്കാനുള്ള ധൃതി ഇസ്‌ലാമിന്റെ സാധ്യതകളെ വല്ലാതെ പരിമിതപ്പെടുത്തുന്നു. പൊതുമണ്ഡലത്തില് ഇസ്‌ലാമിനെ പ്രതിനിധാനം ചെയ്യാന് ത്രാണിയുള്ള സംഘടനാനിരപേക്ഷരായ പണ്ഡിതന്മാരോ ബുദ്ധിജീവികളോ ഇല്ല. പാര്‍ട്ടി അണികളെ രോമാഞ്ചകഞ്ചുകമണിയിക്കാനല്ലാതെ ബഹുജന ഹൃദയത്തിലേക്ക് ചാലുകീറാന് ഒരു പ്രഭാഷകനും ആവുന്നില്ല. ഛിശ്തിയും സൈനുദ്ദീന് മഖ്ദൂമും ആകര്‍ഷിച്ചത് ജനഹൃദയങ്ങളെയാണ്, സ്വന്തം അണികളെ ആയിരുന്നില്ല. പാര്‍ട്ടി പന്തലുകളില് ഒത്തുചേരുന്നവരെ ആവേശം കൊള്ളിക്കുന്ന കലാപരിപാടിയാണോ നവോത്ഥാനം? ഇസ്‌ലാമിന്റെ ശാന്തി തേടി ബഹുജനങ്ങള്‍ക്ക് സ്വതന്ത്രമായി - ദേഹ പരിശോധനകളെയും ഉപജാപക സംഘങ്ങളുടെ ചോദ്യം ചെയ്യലുകളെയും ഭയക്കാതെ - സമീപിക്കാന് കഴിയുന്ന ആത്മീയ വ്യക്തിത്വങ്ങളുടെ തണലിടങ്ങളിലാണ് നവോത്ഥാനം തളിരിടുക.\nആത്മാവില് ദരിദ്രമായ ആഘോഷങ്ങള്\nഓരോ സംഘടനയും തങ്ങളുടെ 'മഹത്തായ' നേട്ടങ്ങളായി അവകാശപ്പെടുന്ന സംഗതികള് സൂക്ഷ്മാര്‍ഥത്തില് ആത്മാവില് ദരിദ്രമായ ബഹിര്‍ഭാവസ്ഥതകള് മാത്രമാണെന്നു കാണാം. ഐഹിക ജീവിതത്തെ ഖുര്‍ആന് വിശേഷിപ്പിച്ചതുപോലെ ദുരഭിമാനം നടിക്കലും (തഫാഖുര്) അണികളുടെ എണ്ണത്തിലും ആസ്തികളിലും 'വലിപ്പം കാണിക്കലു'(തകാസുര്)മായി സംഘടനാ പ്രവര്‍ത്തനം പരിണമിക്കുന്നു. ആര്‍ക്കാണ് ഏറ്റവും കൂടുതല് ആളെ കൂട്ടാനാവുക? ആര്‍ക്കാണ് ഏറ്റവും വലിയ പന്തല് കെട്ടാനാവുക? ആര്‍ക്കാണ് ഏറ്റവും കൂടുതല് മദ്‌റസകളും പള്ളികളുമുള്ളത്? ജനങ്ങളെ അശ്രദ്ധരാക്കുന്ന ഈ പെരുമ നടിക്കല് കല്‍പാന്ത കാലം വരെ തുടരുമെന്ന് (അല്‍ഹാകുമുത്തകാസുര്. ഹത്താ സുര്‍തുമുല് മഖാബിര്) ഖുര്‍ആന്റെ മുന്നറിയിപ്പ്.\nമതസംഘടനകള് മത്സരിച്ചു നടത്തുന്ന വിദ്യാഭ്യാസ സ്ഥാപനങ്ങളുടെ മതപരമായ ഉള്ളടക്കം മാറ്റിനിര്‍ത്തിയാല് ശേഷിക്കുന്നത് പാശ്ചാത്യ ലോകവീക്ഷണ പ്രകാരം തയാറാക്കപ്പെട്ട സര്‍ക്കാര്/സര്‍വകലാശാല സിലബസ് തന്നെയാണെന്നു കാണാം. യൂറോപ്പിന്റെ ജ്ഞാനവ്യവസ്ഥയെ ധിഷണാപരമായി വെല്ലുവിളിക്കാന് ഒരു മുസ്‌ലിം കാമ്പസിനും സാധിക്കുന്നില്ല. അങ്ങനെയൊന്ന് ആവശ്യമാണെന്ന് തിരിച്ചറിയാന് പോലും മിക്കവര്‍ക്കും സാധിച്ചിട്ടില്ല എന്നതാവും നേര്. ആധുനിക വിജ്ഞാനീയങ്ങളെ ഇസ്‌ലാമിന്റെ മൂല്യവ്യവസ്ഥയിലേക്ക് ഉള്‍ച്ചേര്‍ക്കാനോ പുനര്‍വ്യാഖ്യാനിക്കാനോ പ്രാപ്തമല്ല കേരളത്തിലെ ഇസ്‌ലാമിക വിദ്യാഭ്യാസം. ഇസ്‌ലാമിന്റെ ശാസ്ത്ര സമീപനമോ സൗന്ദര്യശാസ്ത്രമോ കലാദര്‍ശനമോ എവിടെയും പാഠ്യവിഷയവുമല്ല.\nവിവിധ മതസംഘടനകള് ഒരു വാശിക്കെന്ന പോലെ നടത്തുന്ന ആശുപത്രികള് നാട്ടിലെ മറ്റ് ആശുപത്രികളില്‍നിന്ന് എന്തെങ്കിലും വ്യത്യാസം പുലര്‍ത്തുന്നുവോ? ആരോഗ്യപരിപാലനത്തെ കുറിച്ചുള്ള ഖുര്‍ആന്റെ തത്വങ്ങളോ പ്രവാചക വൈദ്യമോ ഒരു 'ഇസ്‌ലാമിക ആശുപത്രി(!)' യും ഉയര്‍ത്തിപ്പിടിക്കുന്നില്ല. പാശ്ചാത്യ വൈദ്യം തന്നെ എല്ലാവര്‍ക്കും പഥ്യം. അതില് വിശ്വാസപരമോ കര്‍മശാസ്ത്രപരമോ ആയ അഭിപ്രായ ഭേദങ്ങളില്ല. ഖുര്‍ആന് വ്യാഖ്യാനവും ഭാഷ്യവും ഒരേ നൈപുണിയോടെ നിര്‍വഹിച്ച പൂര്‍വ സൂരികളെ കുറിച്ചു അഭിമാനം കൊള്ളുമ്പോഴും ഇക്കാലത്ത് അതിനൊരു തുടര്‍ച്ച വേണമെന്ന് ആര്‍ക്കും തോന്നുന്നില്ല. 'നവോത്ഥാന'ത്തിന്റെ ആഘാതമേല്‍ക്കുന്നതിനു മുമ്പ് അറബിമലയാളത്തില് ചികിത്സാ ഗ്രന്ഥങ്ങളുണ്ടായിരുന്നുവെന്ന് ആനുഷംഗികമായി ഓര്‍ക്കുക. ദര്‍സുകളില് ഗണിതവും ജ്യോതിശാസ്ത്രവും തത്വചിന്തയും പാഠ്യവിഷയവുമായിരുന്നു.\nകേരളം മുഴുവന് കോണ്‍ക്രീറ്റ് കാടുകള് കൊണ്ടു നിറയ്ക്കുന്നതില് ചെറുതല്ലാത്ത പങ്കുവഹിക്കുന്ന മുസ്‌ലിം സംഘടനകള് വാസ്തുവിദ്യയില് പുതുതായൊന്നും കൂട്ടിച്ചേര്‍ക്കുന്നില്ല. കലയുടെയും സംഗീതത്തിന്റെയും സമ്പന്നമായ പാരമ്പര്യം കേരള മുസ്‌ലിംകള്‍ക്കുണ്ട്. ഓക്കാനം വരുത്തുന്ന പൈങ്കിളി ടെലി സിനിമകള്‍കൊണ്ട് ഈ പാരമ്പര്യത്തെ മറികടക്കാനാണ് 'നവോത്ഥാനം' ഉത്സാഹിക്കുന്നത്! സിനിമയുടെ കാര്യത്തിലെങ്കിലും ഇറാനിലേക്ക് നോക്കാന് നമ്മുടെ ദൃശ്യകലാബോധം വികസിച്ചിട്ടില്ല. അതിനാല് സൂക്ഷിച്ചു വേണം നവോത്ഥാനത്തെ കുറിച്ചുള്ള അവകാശവാദങ്ങള് പുറപ്പെടുവിക്കാന്.\nമുസ്‌ലിം പ്രസാധനാലയങ്ങള് പ്രസവിച്ചു കൂട്ടുന്ന പുസ്തകങ്ങളിലേക്കും സി.ഡി/ഡി.വി.ഡികളിലേക്കും വരിക. സംഘടനകള് തമ്മിലുള്ള തീര്‍ത്താല് തീരാത്ത തര്‍ക്കങ്ങളുടെ ബൃഹദാഖ്യാനങ്ങള് എത്രയെത്ര! എന്തുതരം ഭാവുകത്വമാണ് ഓരോ സംഘടനയും തങ്ങളുടെ അണികളില് ഉല്‍പാദിപ്പിക്കാന് ശ്രമിക്കുന്നത് എന്നാലോചിച്ചുനോക്കണം. മലയാളത്തില് എവിടെ ഇസ്‌ലാമിന്റെ വെളിച്ചവും സുഗന്ധവും പരത്തുന്ന സര്‍ഗരചനകള്? ഇമാം ഗസ്സാലിക്കും ഇബ്‌നു ഖല്‍ദൂനും അയിത്തം കല്‍പിക്കുന്ന ഇസ്‌ലാമിക പ്രസിദ്ധീകരണാലയങ്ങള്‍ക്ക് നവോത്ഥാനത്തെ കുറിച്ച് എന്തവകാശവാദമാണ് ഉന്നയിക്കാനാവുക?\nആരാധനകളെയും മത്സരബുദ്ധി മലിനപ്പെടുത്തുന്നതായി സംശയിക്കണം. 'ജുമുഅ', 'തറാവീഹ്' ഇവയൊക്കെ സംഘടനയുടെ ആവശ്യമായിത്തീരുന്നില്ലേ ചിലപ്പോഴെങ്കിലും? ബഹളമയമായ പുതിയ പുതിയ ഭക്തകൃത്യങ്ങള് പിറവികൊള്ളുകയും ചെയ്യുന്നു.\nമുസ്‌ലിംകള് നീതിക്കുവേണ്ടി ദാഹിക്കുകയും വിശക്കുകയും ചെയ്യുന്നവരാകുകയും അവശരും മര്‍ദിതരും നിന്ദിതരും പീഡിതരുമായ ജനത നീതി തേടി മുസ്‌ലിംകളെ സമീപിക്കുകയും ചെയ്യുവോളം ഇസ്‌ലാമിക നവോത്ഥാനം അജഗളസ്തനമായി തുടരും. അത് പാല്‍ചുരത്തുകയില്ല. നീതിതേടി മുസ്‌ലിംകള് മറ്റുള്ളവരുടെ വാതിലുകള് മുട്ടുന്ന ദീനകാലം എങ്ങനെ ഇസ്‌ലാമിന്റെ നവോത്ഥാന കാലമാവും? രാജകൊട്ടാരങ്ങള്‍ക്കോ മന്ത്രിമന്ദിരങ്ങള്‍ക്കോ മുമ്പില് ഊഴം കാത്തുനിന്നവരായിരുന്നില്ലല്ലോ നവോത്ഥാനത്തിന്റെ ധ്വജവാഹകര്.\nഭൂതകാലത്തിന്റെ പുനരാവിഷ്‌കരണമാവണം ഇന്നത്തെ ഇസ്‌ലാമിക നവോത്ഥാനം എന്നു ശഠിക്കുകയല്ല. ചരിത്രത്തെ ജീവിതത്തില് ഒരിക്കല്‍കൂടി ആവിഷ്‌കരിക്കാനാവില്ല. പുതിയ കാലത്തെ സര്‍ഗാത്മകമായും ആര്‍ജവത്തോടെയും അഭിമുഖീകരിക്കാനുള്ള ആത്മബലമാണ് മുസ്‌ലിം നേതൃത്വം ആര്‍ജിക്കേണ്ടത്. അനേകം ശാഠ്യങ്ങള് അതിനായി ത്യജിക്കേണ്ടിവരും. ഹൃദയ വാതായനങ്ങള് നാനാദിക്കിലേക്കും തുറന്നിടേണ്ടി വരും. കേവലം സമുദായ സമുദ്ധാരണ പ്രവര്‍ത്തനങ്ങള് കൊണ്ടോ കാരുണ്യപ്രവര്‍ത്തനങ്ങള് കൊണ്ടോ നവോത്ഥാനം സാക്ഷാത്കരിക്കപ്പെടുകയില്ല. കാലഘട്ടത്തിന്റെ ജീവിത രീതിയെയും സാമൂഹിക ബന്ധങ്ങളെയും ശാസ്ത്രത്തെയും വിദ്യാഭ്യാസത്തെയും കലയെയും വിനോദോപാധികളെയും വാണിജ്യത്തെയും തൊഴിലിനെയും വാര്‍ത്താമാധ്യമങ്ങളെയും വ്യവസായത്തെയും രാഷ്ട്രീയത്തെയും ധനമിടപാടുകളെയും ചികിത്സയെയും മറ്റെന്തെങ്കിലുമുണ്ടോ അവയെയും സ്പര്‍ശിച്ചുണര്‍ത്താന് ഇക്കാലത്ത് ഇസ്‌ലാമിനു സാധിക്കുമോ എന്നതാണു പ്രശ്‌നം. ഉള്ളുണരാതെ ശരീരം ഉണരുകയില്ല. പടിഞ്ഞാറിന്റെ സന്ദര്‍ഭത്തില് താരിഖ് റമദാന് പറഞ്ഞത് ഇവിടെയും പ്രസക്തമാണ്:\n''എപ്പോഴും ഭൂതകാലത്തെയോ വര്‍ത്തമാനത്തെയോ അനുകരിക്കാതെ ശരിയായ തെരഞ്ഞെടുപ്പുകള് നടത്താനും ഉള്ളതിനെ പുതുക്കാനും പുതിയ സംഭാവനകള് നല്‍കാനും സാധിക്കുന്ന വിമര്‍ശനാത്മകമായ ഒരു മനസ്സ് വളര്‍ത്തിയെടുക്കുക'' (താരിഖ് റമദാന്, വെസ്റ്റേണ് മുസ്‌ലിംസ് ആന്റ് ദ ഫ്യൂച്ചര് ഓഫ് ഇസ്‌ലാം).\nഇങ്ങനെയൊരു മനസ്സ് വളര്‍ന്നുവരിക ഏതെങ്കിലും ഒറ്റപ്പെട്ട സംരംഭത്തില്‍നിന്നാവണമെന്നില്ല. പല മുന്‍കൈകളില്‍നിന്ന് പല ഘട്ടങ്ങളിലായി വെളിച്ചത്തിന്റെ ചീളുകള് പ്രവഹിക്കാം. ഈ സാധ്യതയില്‍നിന്ന് ആര്‍ക്കും ആരെയും ബഹിഷ്‌കരിക്കാനോ അവഗണിക്കാനോ ആവുകയില്ല. നന്മയുടെ ഉറവുകള് തിരിച്ചറിയാനും അവയെ പോഷിപ്പിക്കാനും മുന്‍വിധികളില്ലാതെ മുന്നോട്ടു വരാന് മനസ്സിനെ പാകമാക്കുക എന്നതാവാം വരുംകാല നവോത്ഥാനം നമ്മോടാവശ്യപ്പെടുന്നത്. നവോത്ഥാനം ഒറ്റയടിപ്പാതയാണെന്ന് നിര്‍ബന്ധം പിടിക്കാതിരുന്നാലേ മനസ്സിന് അങ്ങനെയൊരു തുറസ്സ് സാധ്യമാവൂ.\nഎ.കെ അബ്ദുല് മജീദ് 9946033785


Syrian Voice: അഭി.കുര്യാക്കോസ് മാര് യൂലിയോസ് മെത്രാപ്പോലീത്ത കാലം ചെയ്‌തു\nഅഭി.കുര്യാക്കോസ് മാര് യൂലിയോസ് മെത്രാപ്പോലീത്ത കാലം ചെയ്‌തു\nപത്തനംതിട്ട: യാക്കോബായ സഭയിലെ സീനിയര് മെത്രാപ്പൊലീത്ത അഭി.കുര്യാക്കോസ് മാര് യൂലിയോസ് (78) കാലം ചെയ്തു. മഞ്ഞനിക്കരയില് വച്ചായിരുന്നു അന്ത്യം.\nയാക്കോബായ സഭയുടെ സിംഹാസന പള്ളികളുടെ മുന് അധിപനും പരിശുദ്ധ പാത്രീയാര്‍ക്കീസ് ബാവയുടെ മുന് സെക്രട്ടറിയുമായിരുന്നു. കബറടക്കം തിങ്കളാഴ്ച ഉച്ചയ്ക്ക് മഞ്ഞിനിക്കരയില് നടക്കും.\n1933 ജൂലായ് ആറിന് കുട്ടനാട്ടിലെ കൊച്ചുപുരയ്ക്കല് കുടുംബത്തിലാണ് മെത്രാപ്പൊലീത്ത ജനിച്ചത്. ചങ്ങനാശ്ശേരി എസ്.ബി കോളേജിലെ പഠനത്തിനു ശേഷം വൈദിക പഠനത്തിനായി മഞ്ഞനിക്കര ദയറായില് ചേര്‍ന്നു.1955 ല് കോറൂയോ പട്ടവും 1958ല് കശീശ പട്ടവും ലഭിച്ചു. 1990 ല് റമ്പാനായി. 1998 ലാണ് മെത്രാപ്പൊലീത്തയായി സ്ഥാനമേല്‍ക്കുന്നത്. 1984 മുതല് 2001 വരെ പാത്രീയാര്‍ക്കീസ് ഇഗ്നേഷ്യസ് സക്കാ പ്രഥമന്റെ സെക്രട്ടറിയായി പ്രവര്‍ത്തിച്ചു.\nജീവചരിത്രം അറിയുന്നതിന് ഇവിടെ ക്ലിക്ക് ചെയ്യുക


അജ്ഞാതസംഘം വീടും വാഹനങ്ങളും അടിച്ചു തകർത്തു: തല്ലിത്തകര്‍ത്തത് വീടും മൂന്ന് വാഹനങ്ങളും | Unknown people attacks vehicles and houses in thiruvananthapuram - Malayalam Oneindia\nഅജ്ഞാതസംഘം വീടും വാഹനങ്ങളും അടിച്ചു തകർത്തു: തല്ലിത്തകര്‍ത്തത് വീടും മൂന്ന് വാഹനങ്ങളും\nUpdated: Mon, Nov 5, 2018, 13:31 [IST]\nവിതുര: തൊളിക്കോട് പഞ്ചായത്തിലെ പുളിമൂട്ടിൽ അജ്ഞാതസംഘം വീടും വാഹനങ്ങളും അടിച്ച് തകർത്തു. ശനിയാഴ്ച അർദ്ധരാത്രിയോടെ പുളിമൂട് സ്വദേശി സത്താറിന്റെ വീടിന് നേരേയാണ് ആക്രമണം നടന്നത്. പൊൻമുടി-നെടുമങ്ങാട് റോഡിൽ പുളിമൂട് ജംഗ്ഷനിലുള്ള ഇൗ വീട് വാടകയ്ക്ക് നൽകിയിരിക്കുകയാണ്. വീടിന്റെ ജനൽഗ്ലാസ് മുഴുവൻ നശിപ്പിച്ചു. വീടിന് മുന്നിൽ പാർക്ക് ചെയ്തിരുന്ന കാറും മൂന്ന് ബൈക്കുകളും അടിച്ച് തകർത്തു.\nഅവസാനിക്കുന്നില്ല അപരിഷ്‌കൃതത്വം: മോഷണം ആരോപിച്ച് നാട്ടുകാര് പിടികൂടി പൊലീസില് ഏല്‍പ്പിച്ചു!ദേഹാസ്വാസ്ഥ്യത്തെ തുടര്‍ന്ന് മരണം!!!\nവാടകയ്ക്ക് താമസിച്ചിരുന്ന അൽഅമീന്റെ കാറും, ഷാജഹാൻ, അജീഷ്, മുഹമ്മദ് എന്നിവരുടെ ബൈക്കുകളുമാണ് നശിപ്പിച്ചത്. ശബ്ദം കേട്ട് പരിസരവാസികൾ ഉണർന്നപ്പോൾ അക്രമികൾ ബൈക്കുകളിൽ കയറി രക്ഷപ്പെട്ടു. മൂന്ന് ബൈക്കുകളിലായെത്തിയ ഏഴംഗ സംഘമാണ് ആക്രമണം നടത്തിയതെന്ന് പൊലീസ് പറയുന്നു.\nസത്താറുമായുള്ള പൂർവ വൈരാഗ്യമാണ് സംഭവത്തിന് പിന്നിലെന്നാണ് പൊലീസ് ഭാഷ്യം. വിതുര എസ്.എെ വി. നിജാമും സംഘവും സ്ഥലത്തെത്തി വിവരങ്ങൾ ശേഖരിക്കുകയും കേസെടുക്കുകയും ചെയ്തു. മുൻപും പുളിമൂട്ടിൽ വീടുകയറി ആക്രമണം നടത്തിയ സംഭവമുണ്ടായിട്ടുണ്ട്. വീണ്ടും ആക്രമണം നടന്നതോടെ നാട്ടുകാർ ഭീതിയിലാണ്. സംഭവത്തെക്കുറിച്ച് സമഗ്രമായ അന്വേഷണം നടത്തുമെന്ന് എസ്.എെ അറിയിച്ചു. പ്രതികളെ അടിയന്തരമായി അറസ്റ്റ് ചെയ്യണമെന്ന് സി.പി.എെ തൊളിക്കോട് ലോക്കൽ കമ്മിറ്റി ആവശ്യപ്പെട്ടു.\nthiruvananthapuram തിരുവനന്തപുരം vehicle house വാഹനം ആക്രമണം\nUnknown people attacks vehicles and houses in thiruvananthapuram


ഹത്രാസ് സംഭവത്തില് അലഹബാദ് ഹൈക്കോടതി സ്വമേധയാ കേസെടുത്തു - Keralabhooshanam Daily ഹത്രാസ് സംഭവത്തില് അലഹബാദ് ഹൈക്കോടതി സ്വമേധയാ കേസെടുത്തു\nHome/NEWS/BREAKING NEWS/ഹത്രാസ് സംഭവത്തില് അലഹബാദ് ഹൈക്കോടതി സ്വമേധയാ കേസെടുത്തു\nഹത്രാസ് സംഭവത്തില് അലഹബാദ് ഹൈക്കോടതി സ്വമേധയാ കേസെടുത്തു\nലഖ്‌നൗ: ഉത്തര്‍പ്രദേശിലെ ഹത്രാസ് ജില്ലയില് 19കാരിയായ ദളിത് യുവതി കൂട്ടബലാത്സംഗത്തിന് ഇരയായി കൊല്ലപ്പെടുകയും തുടര്‍ന്ന് മൃതദേഹം പോലീസ് ബലമായി സംസ്‌കരിക്കുകയും ചെയ്ത സംഭവത്തില് സ്വമേധയാ കേസെടുത്ത് അലഹബാദ് ഹൈക്കോടതി. സംഭവത്തില് ഉന്നത സര്‍ക്കാര് ഉദ്യോഗസ്ഥര്‍ക്ക് ഹൈക്കോടതിയുടെ ലഖ്‌നൗ ബഞ്ച് നോട്ടീസ് അയച്ചു. മനഃസാക്ഷിയെ നടുക്കുന്ന സംഭവമാണ് നടന്നതെന്ന് ഹൈക്കോടതി നിരീക്ഷിച്ചു.\nയു.പി അഡീഷണല് ചീഫ് സെക്രട്ടറി, ഡിജിപി, എഡിജിപി എന്നിവര് ഒക്ടോബര് 12ന് ഹാജരാകണമെന്നാണ് ഹൈക്കോടതി നിര്‍ദ്ദേശിച്ചിട്ടുള്ളത്. ഹത്രാസ് ജില്ലാ മജിസ്‌ട്രേട്ട്, സീനിയര് സൂപ്രണ്ട് ഓഫ് പോലീസ് എന്നിവര്‍ക്കും ജസ്റ്റിസുമാരായ രാജന് റോയ്, ജസ്പ്രീത് സിങ്ങ് എന്നിവരുടെ ബെഞ്ച് സമന്‍സ് അയച്ചിട്ടുണ്ട്. സംഭവവുമായി ബന്ധപ്പെട്ട എല്ലാ വിവരങ്ങളും രേഖകളുമായി എത്താനാണ് ഉദ്യോഗസ്ഥരോട് നിര്‍ദ്ദേശിച്ചിട്ടുള്ളത്.\nമാതാപിതാക്കളുടെ സമ്മതമില്ലാതെ പോലീസ് ബലപ്രയോഗത്തിലൂടെ മൃതദേഹം സംസ്‌കരിച്ച നടപടിയില് കോടതി രോഷം പ്രകടിപ്പിച്ചുവെന്ന് വാര്‍ത്താ ഏജന്‍സി റിപ്പോര്‍ട്ടു ചെയ്തു. കൂട്ടബലാത്സംഗം, കൊലപാതകം എന്നിവയുമായി ബന്ധപ്പെട്ട കേസിന്റെ അന്വേഷണ പുരോഗതി അറിയിക്കണമെന്നും നിര്‍ദ്ദേശിച്ചിട്ടുണ്ട്. കോടതിയിലെത്തി തങ്ങള്‍ക്ക് പറയാനുള്ളത് ബോധിപ്പിക്കണമെന്ന് പെണ്‍കുട്ടിയുടെ മാതാപിതാക്കളോടും നിര്‍ദ്ദേശിച്ചിട്ടുണ്ട്. അവര്‍ക്ക് യാത്രാ സൗകര്യം ഏര്‍പ്പെടുത്താന് ജില്ലാ ഭരണകൂടത്തെ ചുമതലപ്പെടുത്തി.\n#rape case alahabad highcourt rape victiom up dalit rape case\n'ഡോക്ടര് അനൂപിന്റെ ആത്മഹത്യയ്ക്കു കാരണം സാമൂഹിക മാധ്യമങ്ങളിലെ വ്യക്തിഹത്യ'\n5 വര്‍ഷമായി കിടപ്പില്, കൊവിഡ് വാക്‌സിനെടുത്ത ശേഷം എഴുന്നേറ്റ് നടന്നെന്നു 44കാരന്


vijay-ajith movie releases next year - Malayalam Filmibeat\nതമിഴകത്തെ സൂപ്പര് താരങ്ങളില് ആരാധകര് ഏറെ ഇഷ്ടപ്പെടുന്ന രണ്ട് നടന്മാരാണ് വിജയും അജിത്തും. കോളിവുഡ് താരരാജാക്കന്മാരുടെ സിനിമകള് എപ്പോള് പുറത്തിറങ്ങിയാലും ആരാധകര് അത് ആഘോഷമാക്കാറുണ്ട്. വര്‍ഷത്തില് ഒന്നോ രണ്ടോ ചിത്രങ്ങള് മാത്രമേ ചെയ്യാറുളളുവെങ്കിലും അതിനെല്ലാം ആകാംക്ഷകളോടെയാണ് എല്ലാവരും കാത്തിരിക്കാറുളളത്. നിലവില് രണ്ടു താരങ്ങളുടെയും ബിഗ് ബഡ്ജറ്റ് ചിത്രങ്ങളുടെ ജോലികള് പുരോഗമിച്ചുകൊണ്ടിരിക്കുകയാണ്.\nവിജയുടെ ദളപതി 63യും അജിത്തിന്റെ നേര്‍കൊണ്ട പാര്‍വൈയുമാണ് അണിയറയില് ഒരുങ്ങിക്കൊണ്ടിരിക്കുന്നത്. സിനിമകളുടെ റിലീസ് തിയ്യതിയും മുന്‍പെ തന്നെ പ്രഖ്യാപിച്ചിരുന്നു. അതേസമയം സൂപ്പര്‍താരങ്ങളുടെ അടുത്ത ചിത്രങ്ങളെ സംബന്ധിച്ച റിപ്പോര്‍ട്ടുകളും അടുത്തിടെ സമൂഹ മാധ്യമങ്ങളില് പുറത്തുവന്നിരുന്നു.വിജയുടെ ദളപതി 64ം അജിത്തിന്റെ എച്ച് വിനോദ് ചിത്രവും എന്നായിരിക്കും റിലീസ് ചെയ്യുകയെന്നുളള ആകാംക്ഷയിലാണ് എല്ലാവരുമുളളത്.\nവിജയുടെ പുതിയ ചിത്രം\nനിലവില് അറ്റ്‌ലീ സംവിധാനം ചെയ്യുന്ന ദളപതി 63യിലാണ് വിജയ് അഭിനയിച്ചുകൊണ്ടിരിക്കുന്നത്. തെറി,മെര്‍സല് എന്നീ സിനിമകള്‍ക്ക് ശേഷം ഈ കൂട്ടുകെട്ട് വീണ്ടും ഒന്നിച്ച ചിത്രത്തിനായുളള കാത്തിരിപ്പിലാണ് ആരാധകരുളളത്. ഒരു സ്‌പോര്‍ട്‌സ് ത്രില്ലര് ചിത്രമായിരിക്കും ദളപതി 63യെന്ന് നേരത്തെ തന്നെ റിപ്പോര്‍ട്ടുകള് വന്നിരുന്നു. ലേഡീ സൂപ്പര്‍സ്റ്റാര് നയന്‍താര നായികാ വേഷത്തില് എത്തുന്ന ചിത്രത്തില് വമ്പന് താരനിര തന്നെയാണ് അണിനിരക്കുന്നത്.\nദീപാവലി റിലീസായിട്ടാകും ദളപതി 63 പുറത്തിറങ്ങുകയെന്ന് നേരത്തെ തന്നെ റിപ്പോര്‍ട്ടുകള് വന്നിരുന്നു. ദളപതി 63യ്ക്ക് മുന്‍പായി തന്നെ അജിത്തിന്റെ നേര്‍കൊണ്ട പാര്‍വൈയുടെ ചിത്രീകരണം പൂര്‍ത്തിയായിരുന്നു. ബോളിവുഡ് ചിത്രം പിങ്കിന്റെ തമിഴ് പതിപ്പായ സിനിമ എച്ച് വിനോദാണ് സംവിധാനം ചെയ്യുന്നത്. ശ്രദ്ധ ശ്രീനാഥ്,വിദ്യ ബാലന് തുടങ്ങി വമ്പന് താരനിര തന്നെ ചിത്രത്തില് അണിനിരക്കുന്നു.\nദളപതി 63യ്ക്കുശേഷമുളള വിജയുടെ പുതിയ ചിത്രത്തെക്കുറിച്ച് അടുത്തിടെയായിരുന്നു സമൂഹ മാധ്യമങ്ങളില് റിപ്പോര്‍ട്ടുകള് വന്നത്. തമിഴില് മാനഗരം എന്ന ആദ്യ ചിത്രം തന്നെ സൂപ്പര് ഹിറ്റാക്കി മാറ്റിയ സംവിധായകന് ലോകേഷ് കനകരാജിന്റെ സിനിമയില് വിജയ് അഭിനയിക്കുമെന്നാണ് അറിയുന്നത്. സിനിമയുമായി ബന്ധപ്പെട്ട് വിജയെ സംവിധായകന് സമീപിച്ചെന്നും താരത്തിന് കഥ ഇഷ്ടമായെന്നും സമ്മതം മൂളിയതായുമാണ് റിപ്പോര്‍ട്ടുകള് സൂചിപ്പിക്കുന്നത്.\nനേര്‍കൊണ്ട പാര്‍വൈയ്ക്കു ശേഷവും\nനേര്‍കൊണ്ട പാര്‍വൈയ്ക്കു ശേഷവും എച്ച് വിനോദിന്റെ സിനിമയില് തന്നെയായിരിക്കും അജിത്ത് അഭിനയിക്കുകയെന്നും അറിയുന്നു. ബോണി കപൂര് തന്നെയാണ് സിനിമ നിര്‍മ്മിക്കുന്നത്. സിനിമയുടെ മറ്റു അണിയറ പ്രവര്‍ത്തകരെക്കുറിച്ചുളള വിവരങ്ങള് പുറത്തുവന്നിരുന്നില്ല. തല 60 എന്നാണ് ചിത്രത്തിന് താല്‍ക്കാലികമായി പേരിട്ടിരിക്കുന്നതെന്നും അറിയുന്നു.\nഅതേസമയം ദളപതി 64ഉം തല 60യും ഒരേസമയമാകും തിയ്യേറ്ററുകളിലേക്ക് എത്തുകയെന്നും സോഷ്യല് മീഡിയയില് റിപ്പോര്‍ട്ടുകള് വരുന്നു. 2014 പൊങ്കല് സമയത്തായിരുന്നു ഇതിനു മുന്‍പ് വിജയ്-അജിത്ത് ചിത്രങ്ങള് നേര്‍ക്കുനേര് വന്നിരുന്നത്. വിജയുടെ ജില്ലയും അജിത്തിന്റെ വീരവും ആയിരുന്നു ആ സമയത്ത് റിലീസ് ചെയ്തിരുന്നത്. സൂപ്പര് താരങ്ങളുടെ പുതിയ സിനിമകളുടെ റിലീസ് സംബന്ധിച്ചുളള ഔദ്യോഗിക സ്ഥിരീകരണത്തിനായുളള കാത്തിരിപ്പിലാണ് എല്ലാവരുമുളളത്.\nvija-ajith movie releases next year


'ആഫ്രിക്കൻ ഫുട്ബോളർ ഓഫ് ദ ഇയർ' പുരസ്ക്കാരം പ്രഖ്യാപിച്ചു - Egypt's Salah named African Footballer of the Year\n'ആഫ്രിക്കൻ ഫുട്ബോളർ ഓഫ് ദ ഇയർ' പുരസ്ക്കാരം പ്രഖ്യാപിച്ചു\nവോട്ടെടുപ്പിലൂടെയാണ് പോയവർഷത്തെ മികച്ച ആഫ്രിക്കൻ ഫുട്ബോൾ താരത്തെ തിരഞ്ഞെടുത്തത്\nപോയവർഷത്തെ ഏറ്റവും മികച്ച ആഫ്രിക്കൻ ഫുട്ബോൾ താരത്തിനുളള പുരസ്ക്കാരം പ്രഖ്യാപിച്ചു. ഈജിപ്ത് താരം മുഹമ്മദ് സാലയാണ് പുരസ്ക്കാരത്തിന് അർഹനായത്. സെനഗൽ താരം സാഡിയോ മാനെ, ഗബോൺ താരം പെറിക് ഔബമയേങ് എന്നിവരെ പിന്തള്ളിയാണ് സാല പുരസ്ക്കാരം സ്വന്തമാക്കിയത്.\nവോട്ടെടുപ്പിലൂടെയാണ് മികച്ച ആഫ്രിക്കൻ ഫുട്ബോൾ താരത്തെ തിരഞ്ഞെടുത്തത്. വിജയിയായ മുഹമ്മദ് സാലയ്ക്ക് 625 വോട്ടുകളാണ് ലഭിച്ചത്. സാഡിയോ മാനയ്ക്ക് 507 ഉം, ഔബമയേങ്ങിന് 311 വോട്ടുകളുമാണ് ലഭിച്ചത്.\nഈജിപ്തിന് ലോകകപ്പ് യോഗ്യത നേടിക്കൊടുക്കുന്നതിൽ നിർണ്ണായക പങ്കാണ് മുഹമ്മദ് സാല വഹിച്ചത്. 28 വർഷത്തിന് ശേഷമാണ് ഈജിപ്ത് ഫിഫ ലോകകപ്പിന് യോഗ്യത നേടുന്നത്. ആഫ്രിക്കൻ നേഷൻസ് കപ്പിന്റെ ഫൈനലിൽ ഈജിപ്ത് എത്തിയതും സാലയുടെ ചിറകിലേറിയാണ്.\nഇംഗ്ലീഷ് ക്ലബായ ലിവർപൂളിന് വേണ്ടിയാണ് മുഹമ്മദ് സാല കളിക്കുന്നത്. സീസണിലിതുവരെ 23 ഗോളുകൾ സാല നേടിയിട്ടുണ്ട്.\nTags: FIFA, FIFA Football World Cup 2018, Liverpool